Pagrindinės žmogaus teisės ES – padaryta dar ne viskas
Pagrindinės teisės
2006-06-21 - 10:20
Pagrindinių laisvių padėtis ES galėtų būti geresnė
Nepaisant kai kurių teigiamų žingsnių didesnio pagrindinių žmogaus teisių užtikrinimo linkme, valstybės narės turi dar daug nuveikti norėdamos tapti pavyzdžiu kitoms šalims. Tokios Pagrindinių teisių nepriklausomų ekspertų tinklo ataskaitos išvados, aptartos Piliečių laisvių komitete birželio 19 d.
Profesoriaus Olivje de Šuterio (Olivier de Schutter) pristatytoje ataskaitoje aptariama padėtis 2005 m. Viena pagrindinių kritinių pastabų – asmenų perkėlimas į tas valstybes, kuriose jiems gresia kankinimai ir persekiojimas. „Netgi asmenys, kurie kelia pavojų nacionaliniam saugumui ar yra įtariami esą teroristai, jokiomis aplinkybėmis negali būti išsiųsti į valstybes, kuriose jiems grėstų kankinimai ir neteisingas elgesys“, sakė de Šuteris. Kliovimasis valstybių, į kurias grąžinami asmenys „diplomatinėmis garantijomis“, yra nerimą keliantis reiškinys.
ES Pagrindinių teisių nepriklausomų ekspertų tinklas įkurtas Europos Komisijos 2002 m. Europos Parlamento prašymu. Šios iniciatyvos tikslas – pagrindinių teisių ES valstybėse stebėsena bei metinės ataskaitos rengimas.
Mažumų diskriminacija
Ekspertų tinklas sveikina Olandijos ir Belgijos pavyzdžiu pasekusios Ispanijos sprendimą vienos lyties asmenų partnerystę teisiškai prilyginti santuokai. Vis dėlto, ekspertai pažymi, kad kelios valstybės vis dar neišsprendė visų teisinių minėtų sąjungų aspektų. Kalbėdamas apie švietimo sritį, komiteto pirmininkas Prancūzijos europarlamentaras Žanas-Mari Kavada (Jean-Marie Cavada) sveikino tai, kad ataskaitoje didelio dėmesio susilaukė vaikų teisės. Ataskaitoje stipriai kritikuojamas romų moksleivių atskyrimas kai kuriose valstybėse narėse. Dažnai jie per klaidą išsiunčiami į specialias klases ar vaikams su psichine negalia skirtas institucijas.
Pastebima pažanga
Antra vertus, ataskaitoje taip pat šnekama ir apie pažangą. Kai kurios valstybės narės nuėjo toliau nei reikalauja ES teisė ir priėmė savo nacionalines kovos su diskriminacija strategijas. Profesorius de Šuteris gyrė Parlamentą dėl jo indėlio į teisės aktus dėl asmens duomenų apsaugos ir nuolatinio rūpesčio dėl išpuolių prieš mažumas. Pasak Europos Parlamento nario britų leiboristo Maiklo Kešmano (Michael Cashman), nuo 2004 m. tokių išpuolių padaugėjo.
20060621STO09196 Piliečių laisvių komitetas Ataskaita dėl pagrindinių teisių padėties ES 2005 m. Pagrindinių teisių ekspertų tinklas
LT
1
PHOTO
20051017PHT01521.jpg
LT
2
LINK
/activities/expert/committees/presentation.do;jsessionid=290467B364D4FA2FCF349B36EA16D35E.node1?committee=1248&language=LT
LT
3
LINK
http://www.statewatch.org/news/2006/jun/EU-funrights-report05.pdf
LT
4
LINK
http://ec.europa.eu/justice_home/cfr_cdf/index_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
