10.12.2009 B7-0245/2009 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl žmogaus teisių padėties Turkijoje
Mario Borghezio
,
Nikolaos Salavrakos
,
Morten Messerschmidt
,
Philip Claeys
ir
Andreas Mölzer
PE432.829v01-00 B7‑0245/2009 Pasiūlymas dėl Europos Parlamento rezoliucijos dėl žmogaus teisių padėties Turkijoje
Europos Parlamentas ,
– atsižvelgdamas į Komisijos komunikatą Europos Parlamentui ir Tarybai „2009–2010 m. plėtros strategija ir pagrindiniai uždaviniai“ COM(2009) 533,
– atsižvelgdamas į Turkijos 2009 m. pažangos ataskaitą ( SEK(2009)1334 ),
– atsižvelgdamas į Darbo tvarkos taisyklių 120 straipsnį,
A. kadangi vis didėja politinio islamo įtaka Turkijoje ir jis skverbiasi į visas gyvenimo sritis,
B. kadangi pagrindinės laisvės, kaip antai spaudos, susirinkimų ar nuomonės, taikomos ribotai,
C. kadangi bendra žmogaus teisių padėtis, vertinant pagal Europos standartus, yra visiškai nepatenkinama, o moterų teisės ir toliau pažeidinėjamos ir negerbiamos,
D. susirūpinęs dėl sąmoningai vykdomo teisminio opozicijos kurdų politikų persekiojimo,
E. atsižvelgdamas į tai, kad krikščionių ir žydų mažumos, nepaisant to, kad padėtis kartais trumpam laikui pagerėdavo, ir toliau diskriminuojamos ir joms trukdoma atlikti religines apeigas,
F. atsižvelgdamas į tai, kad didelei kurdų mažumai nesuteikiamos teisės, kurios būtų bent panašios į Europos standartus atitinkančias mažumų teises,
1. mano, kad tokiomis aplinkybėmis tolesnėse stojimo derybose su Turkija negali būti pasiekta abi šalis tenkinančių rezultatų;
2. ragina Tarybą ir Komisiją sustabdyti vykstančias stojimo derybas ir nepradėti derėtis dėl jokio naujo derybų skyriaus.
