Ketvirtadienį sesijoje: Tibetas, Rytų partnerystė
Institucijos
2009-03-13 - 11:25
Daugelis europarlamentarų paramą Tibetui išreiškė ant stalų pasidėję jo vėliavėles Paskutinę plenarinės sesijos dieną didžiausias dėmesys skirtas žmogaus teisių klausimams. Europarlamentarai aptarė Rytų partnerystės projektą, priėmė rezoliuciją 50-ųjų sukilimo Tibete metinių proga ir pasmerkė Sudano vyriausybės sprendimą iš Darfūro išsiųsti jame dirbančias Nevyriausybines organizacijas.
Europos Parlamentas taip pat priėmė rezoliucijas dėl efektyvesnės vaizdo žaidimų kontrolės, šalių kandidačių pasirengimo narystei ES, Tarptautinio baudžiamojo tribunolo buvusiajai Jugoslavijai įgaliojimų pratęsimo bei vandens išteklių valdymo prieš kovo 16–22 d. Stambule vyksiantį forumą šia tema.
Tibetas: Kinijos vyriausybės nepradedamas dialogas
50-tųjų Tibeto sukilimo prieš Kinijos okupaciją metinių proga europarlamentarai teiravosi Komisijos ir Tarybos, kokių priemonių jos rengiasi imtis tam, kad būtų pradėtos produktyvios Kinijos vyriausybės ir Dalai Lamos derybos.
Dauguma diskusijos dalyvių pritarė nuomonei, jog dialogo tarp Kinijos valdžios ir Tibeto atstovų atnaujinimas yra vienintelis būdas pasistūmėti į priekį siekiant tikros Tibeto autonomijos. Kai kurie EP nariai išsakė nuomonę, jog pakartotinės rezoliucijos neatneš norimų rezultatų – verčiau konstruktyviai kalbėtis su Kinija.
Rezoliucijoje, kuriai pritarė 338 europarlamentarai, teigiama, jog 2008 m. lapkričio mėn. memorandumas dėl tikrosios Tibeto tautos autonomijos turi būti tolimesnių Tibeto ir Kinijos atstovų diskusijų pagrindu.
Rytų partnerystė
Ketvirtadienį EP nariai aptarė gegužės pradžioje startuosiančią Rytų partnerystės iniciatyvą, kuria siekiama sustiprinti ES bendradarbiavimą su Rytų Europos ir Kaukazo šalimis. Daugelio pasisakiusių nuomone, Baltarusija galėtų tapti šio projekto dalimi tik užtikrinusi demokratiją ir žmogaus teises.
20090309STO51251 Rezoliucija dėl Tibeto sukilimo metinių ir Dalai Lamos bei Kinijos vyriausybės dialogo Abejonės dėl Baltarusijos pakvietimo į Rytų partnerystę Ketvirtadienį priimti tekstai Europarlamentarai siūlo griežčiau kontroliuoti vaizdo žaidimus
LT
1
PHOTO
20090311PHT51493.jpg
LT
5
LINK
/elections2009/welcome/press_service.htm?language=LT&ref=20090311IPR51575&secondRef=0
-//EP//TEXT TA P6-TA-2009-0142 0 NOT XML V0//LT
-//EP//TEXT IM-PRESS 20090312IPR51620 0 NOT XML V0//LT
-//EP//TEXT TA 20090312 TOC NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
