6.2.2011 B7-0095/2011 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl civilinių oro uostų statybos reglamentavimo
Vincenzo Iovine
PE455.932v01-00 B7‑0095/2011 Pasiūlymas dėl Europos Parlamento rezoliucijos dėl civilinių oro uostų statybos reglamentavimo
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi kiekvienais metais Europoje užregistruojama daug pranešimų apie su skrydžių saugumu susijusius įvykius,
B. kadangi prie oro uostų esančiose zonose ne tik vyrauja triukšmas ir aplinkos tarša, bet jos taip pat yra rizikingos dėl galimų lėktuvų avarijų,
C. kadangi iki 2025 m. daugiau nei 60 oro uostų bus itin perpildyti ir 20 didžiausių oro uostų užpildyti 8–10 valandų per dieną – tai reiškinys, dėl kurio itin padidės oro uostų keliamas pavojus šalia esančioms tankiai apgyvendintoms zonoms,
1. ragina Komisiją ir Tarybą parengti civilinių oro uostų statybos taisykles ir nustatyti šalia esančių zonų teises ir apribojimus bei nurodyti naujus įpareigojimus, kurie būtų susiję ne tik su oro uostų patalpų išdėstymu, bet ir kad būtų atsižvelgiama į skrydžių operacijų, kurios gali būti vykdomos tam tikrame oro uoste, tipus ir ypatybes;
2. ragina Komisiją ir Tarybą pritarti civilinių oro uostų, kurie pastatyti visiškai šalia tankiai apgyvendintų zonų, perkėlimui ir pašalinti galimą pavojų prarasti žmonių gyvybes.
