15.10.2008
PASIŪLYMAS DĖL REZOLIUCIJOS
pagal Darbo tvarkos taisyklių 81 straipsnį
pateikė Pervenche Berès Ekonomikos ir pinigų politikos komiteto vardu
dėl 2008 m. birželio 2 d. pasiūlymo dėl Komisijos sprendimo dėl trečiųjų šalių vertybinių popierių emitentų naudojimosi tam tikros trečiosios šalies nacionaliniais apskaitos standartais ir tarptautiniais finansinės apskaitos standartais rengiant konsoliduotas finansines ataskaitas
taip pat
dėl 2008 m. birželio 2 d. pasiūlymo dėl Komisijos reglamento (EB) iš dalies keičiančio Komisijos reglamentą (EB) Nr. 809/2004, įgyvendinantį Europos Parlamento ir Tarybos direktyvos 2003/71/EB nuostatas dėl elementų, susijusių su prospektais ir reklama
(Apskaitos standartų lygiavertiškumas) (C6‑0000/2008)
B6‑0544
Europos Parlamento rezoliucija dėl 2008 m. birželio 2 d. pasiūlymo dėl Komisijos sprendimo dėl trečiųjų šalių vertybinių popierių emitentų naudojimosi tam tikros trečiosios šalies nacionaliniais apskaitos standartais ir tarptautiniais finansinės apskaitos standartais rengiant konsoliduotas finansines ataskaitas
taip pat
dėl 2008 m. birželio 2 d. pasiūlymo dėl Komisijos reglamento (EB) iš dalies keičiančio Komisijos reglamentą (EB) Nr. 809/2004, įgyvendinantį Europos Parlamento ir Tarybos direktyvos 2003/71/EB nuostatas dėl elementų, susijusių su prospektais ir reklama
(Apskaitos standartų lygiavertiškumas) (C6‑0000/2008)
Europos Parlamentas ,
–
atsižvelgdamas į 2003 m. lapkričio 4 d. Europos Parlamento ir Tarybos direktyvą 2003/71/EB dėl prospekto, kuris turi būti skelbiamas, kai vertybiniai popieriai siūlomi visuomenei ar įtraukiami į prekybos sąrašą, ir iš dalies keičiančią Direktyvą 2001/34/EB 1 OL L 345, 2003 12 31, p. 64. ,
–
atsižvelgdamas į 2004 m. gruodžio 15 d. Europos Parlamento ir Tarybos direktyvą 2004/109/EB dėl informacijos apie emitentus, kurių vertybiniais popieriais leista prekiauti reguliuojamoje rinkoje, skaidrumo reikalavimų suderinimo, iš dalies keičiančią Direktyvą 2001/34/EB OL L 390, 2004 12 31, p. 38. Direktyva su pakeitimais, padarytais pagal Direktyvą 2008/22/EB (OL L 76, 2008 3 19, p. 50). ,
–
atsižvelgdamas į savo 2007 m. lapkričio 14 d. rezoliuciją Tą dieną priimti tekstai: P6_TA(2007)0527 . dėl Komisijos reglamento, keičiančio Reglamentą (EB) Nr. 809/2004 dėl apskaitos standartų, pagal kuriuos rengiama prospektuose pateikiama istorinė informacija, projekto ir dėl Komisijos sprendimo dėl trečiosios šalies vertybinių popierių emitentų naudojamos informacijos, parengtos vadovaujantis tarptautiniu mastu pripažįstamais apskaitos standartais, projekto,
–
atsižvelgdamas į 2007 m. gruodžio 21 d. Komisijos reglamentą (EB) Nr. 1569/2007, nustatantį trečiosios šalies vertybinių popierių emitentų taikomų apskaitos standartų lygiavertiškumo nustatymo mechanizmą pagal Europos Parlamento ir Tarybos direktyvas 2003/71/EB ir 2004/109/EB,
–
atsižvelgdamas į Darbo tvarkos taisyklių 81 straipsnį,
Dėl pasiūlymo dėl reglamento ir pasiūlymo dėl sprendimo
1.
atkreipia dėmesį į Komisijos pasiektą pažangą siekiant atsisakyti suderinimo reikalavimų, taikomų ES emitentams trečiosiose šalyse; pripažįsta, kad buvo imtasi veiksmų siekiant pripažinti JAV BAP ir TFAS grindžiamus ES standartus;
2.
mano, kad trečiosios šalies BAP turi būti laikomi lygiaverčiais TFAS, kaip priimta remiantis reglamentu 1606/2002, jei investuotojai gali priimti panašius sprendimus nepaisant to, ar jiems pateikta finansinė atskaitomybė parengta pagal TFAS, ar trečiosios šalies BAP, ir jei jie gali pasikliauti audito pateiktu patikinimu ir vykdymu subjektų lygmeniu;
3.
mano, kad priežiūros institucijos turėtų tęsti aktyvų dialogą su savo tarptautiniais kolegomis TFAS taikymo ir jų nuoseklaus vykdymo klausimais ir gerinti bendradarbiavimą bei informacijos mainus;
4.
pabrėžia, kad Tarptautinių apskaitos standartų valdybos (TASV) patvirtinti TFAS – tvirtas pagrindas, kuriuo priežiūros institucijos gali remtis, siekdamos apskaitos standartų konvergencijos pasauliniu mastu; mano, kad naudojant pasauliniu mastu pripažįstamus apskaitos standartus būtų pagerintas finansinės atskaitomybės skaidrumas ir palyginamumas, ir tai duotų didelės naudos įmonėms ir investuotojams;
5.
įsitikinęs, kad siekti apskaitos standartų konvergencijos – svarbi užduotis, tačiau pabrėžia, kad kiekvienos jurisdikcijos galutinis tikslas turėtų būti perimti TFAS laikantis jų demokratinės ir teisinės sistemos principų;
6.
palankiai vertina 2007 m. gruodžio 21 d. Komisijos reglamentą (EB) Nr. 1569/2007, pateikiantį trečiosios šalies vertybinių popierių emitentų taikomų apskaitos standartų lygiavertiškumo nustatymo mechanizmą pagal Europos Parlamento ir Tarybos direktyvas 2003/71/EB ir 2004/109/EB, kuriame pateikiama lygiavertiškumo apibrėžtis ir numatomas trečiosios šalies BAP lygiavertiškumo nustatymo mechanizmas; pabrėžia, kad šiame reglamente numatoma, jog Komisija turėtų priimti sprendimą, kad Bendrijos emitentams trečiojoje šalyje būtų leidžiama taikyti TFAS, priimtus remiantis Reglamentu (EB) Nr. 1606/2002;
7.
pabrėžia, kad JAV pripažįsta tik tas finansines ataskaitas, kurios parengtos vadovaujantis Tarptautinių apskaitos standartų valdybos (TASV) patvirtintais TFAS; tačiau pripažįsta, kad JAV nustatė trumpą pereinamąjį laikotarpį, per kurį pagal reglamentu (EB) Nr. 1606/2002 patvirtintus TFAS parengta finansinė atskaitomybė pripažįstama nereikalaujant laikytis suderinimo reikalavimų;
8.
pabrėžia, kad kai kurios trečiosios šalys dar aiškiai ir viešai nepranešė, kada TFAS bus taikomi jų vietos emitentams;
9.
mano, kad Komisijos pasiūlymas dėl sprendimo ir pasiūlymas dėl reglamento turi atitikti Komisijos reglamento, pagal kurį nustatomas lygiavertiškumo mechanizmas, sąlygas ir anksčiau išdėstytus faktus;
10.
pritaria kai kurių trečiųjų šalių neseniai pateiktoms gairėms pradėti taikyti TFAS; ragina Komisiją stebėti pažangą, daromą įgyvendinant šias viešai paskelbtas gaires, kad lygiavertiškumas būtų panaikintas iki numatytos pakeitimų įgyvendinimo datos;
11.
pabrėžia, kad siekiant gerinti TASV valdymą buvo pateikta pasiūlymų;
12.
atkreipia dėmesį į 2008 m. balandžio 22 d. Komisijos pranešimą dėl pažangos, padarytos naikinant suderinimo reikalavimus ir apskaitos standartų rengėjų trečiosiose šalyse pastangas priartinti savo standartus prie TFAS;
13.
siūlo šiuos Komisijos reglamento, iš dalies keičiančio Reglamentą (EB) Nr. 809/2004 dėl apskaitos standartų, pagal kuriuos rengiama prospektuose pateikiama istorinė informacija, pasiūlymo pakeitimus:
Komisijos siūlomas tekstas Parlamento pakeitimai
1 pakeitimas 1 pakeitimas
7 konstatuojamoji dalis 7 konstatuojamoji dalis
(7) 2006 m. Jungtinių Amerikos Valstijų finansinės apskaitos standartų valdyba ir TASV sudarė susitarimo memorandumą, kuriuo dar kartą patvirtino savo tikslą suartinti JAV BAP ir TFAS ir tam numatė darbo programą. Vykdant šią darbo programą, daug pagrindinių skirtumų tarp JAV BAP ir TFAS buvo panaikinta. Be to, po Komisijos ir JAV Vertybinių popierių ir biržos komisijos dialogo Bendrijos emitentams, rengiantiems finansines ataskaitas pagal TFAS, nebereikalingas suderinimas. Todėl būtų tinkama laikyti, kad nuo 2009 m. sausio 1 d. JAV BAP bus lygiaverčiai priimtiems TFAS. (7) 2006 m. Jungtinių Amerikos Valstijų finansinės apskaitos standartų valdyba ir TASV sudarė susitarimo memorandumą, kuriuo dar kartą patvirtino savo tikslą suartinti JAV BAP ir TFAS ir tam numatė darbo programą. Vykdant šią darbo programą, daug pagrindinių skirtumų tarp JAV BAP ir TFAS buvo panaikinta. Be to, po Komisijos ir JAV Vertybinių popierių ir biržos komisijos dialogo Bendrijos emitentams, rengiantiems finansines ataskaitas pagal Tarptautinių apskaitos standartų valdybos (TASV) patvirtintus TFAS , nebereikalingas suderinimas. Todėl būtų tinkama apsvarstyti, ar nevertėtų pasinaudoti atsiradusiomis galimybėmis.
2 pakeitimas 2 pakeitimas
1 straipsnis 1 straipsnis
Reglamento (EB) Nr. 809/2004 35 straipsnis iš dalies keičiamas taip: Reglamento (EB) Nr. 809/2004 35 straipsnis iš dalies keičiamas taip:
(1) 5 ir 5A dalys pakeičiamos taip: (1) 5 ir 5A dalys pakeičiamos taip:
'5. Nuo 2009 m. sausio 1 d. trečiųjų šalių emitentai pateikia ankstesnių laikotarpių (istorinę) finansinę informaciją, parengtą pagal bet kuriuos iš šių apskaitos standartų: 5. Nuo 2009 m. sausio 1 d. trečiųjų šalių emitentai pateikia ankstesnių laikotarpių (istorinę) finansinę informaciją, parengtą pagal bet kuriuos iš šių apskaitos standartų:
a) tarptautiniai finansinės apskaitos standartai, priimti pagal Reglamentą (EB) Nr. 1606/2002; a) tarptautiniai finansinės apskaitos standartai, priimti pagal Reglamentą (EB) Nr. 1606/2002;
b) tarptautiniai finansinės apskaitos standartai, su sąlyga, kad audituotų finansinių ataskaitų paaiškinimuose, sudarančiuose ankstesnių laikotarpių finansinės informacijos dalį, būtų aiškus ir besąlyginis pareiškimas, kad šios finansinės ataskaitos atitinka tarptautinius finansinės apskaitos standartus pagal 1-ąjį TAS Finansinių ataskaitų pateikimas; b) tarptautiniai finansinės apskaitos standartai, jei audituotų finansinių ataskaitų paaiškinimuose, sudarančiuose ankstesnių laikotarpių finansinės informacijos dalį, pateikiamas aiškus ir besąlygiškas pareiškimas, kad šios finansinės ataskaitos atitinka tarptautinius finansinės apskaitos standartus pagal 1-ąjį TAS „Finansinių ataskaitų pateikimas“;
c) Japonijos bendrieji apskaitos principai; c) Japonijos bendrieji apskaitos principai;
d) Jungtinių Amerikos Valstijų bendrieji apskaitos principai. d) Jungtinių Amerikos Valstijų bendrieji apskaitos principai.
5A. Trečiųjų šalių emitentams netaikomas reikalavimas pagal I priedo 20.1 punktą, IV priedo 13.1 punktą, VII priedo 8.2 punktą, X priedo 20.1 punktą arba XI priedo 11.1 punktą iš naujo pateikti ankstesnių laikotarpių finansinę informaciją, įtrauktą į prospektą ir susijusią su finansiniais metais prieš finansinius metus, prasidėjusius 2012 m. sausio 1 d. arba vėliau, arba reikalavimas pagal VII priedo 8.2bis punktą, IX priedo 11.1 punktą arba X priedo 20.1bis punktą pateikti Tarptautinių finansinės apskaitos standartų, priimtų pagal Reglamentą (EB) Nr. 1606/2002, ir apskaitos principų, pagal kuriuos tokia informacija yra parengta, skirtumų aprašymą, su sąlyga, kad ankstesnių laikotarpių finansinė informacija būtų parengta pagal Kinijos Liaudies Respublikos, Kanados arba Korėjos Respublikos bendruosius apskaitos principus.“ 5A. Trečiųjų šalių emitentams netaikomas reikalavimas pagal I priedo 20.1 punktą, IV priedo 13.1 punktą, VII priedo 8.2 punktą, X priedo 20.1 punktą arba XI priedo 11.1 punktą iš naujo pateikti ankstesnių laikotarpių finansinę informaciją, įtrauktą į prospektą ir susijusią su finansiniais metais prieš finansinius metus, prasidėjusius 2012 m. sausio 1 d. arba vėliau, arba reikalavimas pagal VII priedo 8.2bis punktą, IX priedo 11.1 punktą arba X priedo 20.1bis punktą pateikti Tarptautinių finansinės apskaitos standartų, priimtų pagal Reglamentą (EB) Nr. 1606/2002, ir apskaitos principų, pagal kuriuos tokia informacija, susijusi su finansiniais metais, prasidėjusiais 2012 m. sausio 1 d. arba vėliau, yra parengta, skirtumų aprašymą, jei ankstesnių laikotarpių finansinė informacija būtų parengta pagal Kinijos Liaudies Respublikos, Kanados arba Korėjos Respublikos bendruosius apskaitos principus.
3 pakeitimas 3 pakeitimas
1 a straipsnis (naujas) 1 a straipsnis (naujas)
Komisija, padedant Europos vertybinių popierių rinkos priežiūros institucijų komitetui (CESR), toliau stebi trečiųjų šalių pastangas priartinti savo standartus prie TFAS ir tęsia aktyvų dialogą su valdžios tarnybomis konvergencijos proceso metu. Komisija pateikia daromos pažangos ataskaitą Europos Parlamentui ir Socialinių reikalų komitetui 2009 m.
4 pakeitimas 4 pakeitimas
1 b straipsnis (naujas) 1 b straipsnis (naujas)
Viešai paskelbta data, nuo kurios trečiosios šalys turi pradėti taikyti TFAS, taip pat bus ir ataskaitinė data, nuo kurios šios trečiosios šalys turi panaikinti lygiavertiškumą.
14.
siūlo šiuos Komisijos pasiūlymo dėl trečiųjų šalių vertybinių popierių emitentų naudojamos informacijos, rengiamos vadovaujantis tarptautiniu mastu pripažįstamais apskaitos standartais, pakeitimus:
Komisijos siūlomas tekstas Parlamento pakeitimai
5 pakeitimas 5 pakeitimas
8 konstatuojamoji dalis 8 konstatuojamoji dalis
(8) 2006 m. Jungtinių Amerikos Valstijų finansinės apskaitos standartų valdyba ir TASV sudarė susitarimo memorandumą, kuriuo dar kartą patvirtino savo tikslą suartinti JAV BAP ir TFAS ir tam numatė darbo programą. Vykdant šią darbo programą, daug pagrindinių skirtumų tarp JAV BAP ir TFAS buvo panaikinta. Be to, po Komisijos ir JAV Vertybinių popierių ir biržos komisijos dialogo Bendrijos emitentams, rengiantiems finansines ataskaitas pagal TFAS, nebereikalingas suderinimas. Todėl būtų tinkama laikyti , kad nuo 2009 m. sausio 1 d. JAV BAP bus lygiaverčiai priimtiems TFAS. (8) 2006 m. Jungtinių Amerikos Valstijų finansinės apskaitos standartų valdyba ir TASV sudarė susitarimo memorandumą, kuriuo dar kartą patvirtino savo tikslą suartinti JAV BAP ir TFAS ir tam numatė darbo programą. Vykdant šią darbo programą, daug pagrindinių skirtumų tarp JAV BAP ir TFAS buvo panaikinta. Be to, po Komisijos ir JAV Vertybinių popierių ir biržos komisijos dialogo Bendrijos emitentams, rengiantiems finansines ataskaitas pagal Tarptautinių apskaitos standartų valdybos (TASV) patvirtintus TFAS , nebereikalingas suderinimas. Todėl būtų tinkama apsvarstyti, ar nevertėtų pasinaudoti atsiradusiomis galimybėmis.
6 pakeitimas 6 pakeitimas
1 straipsnio 1 dalis 1 straipsnio 1 dalis
Nuo 2009 m. sausio 1 d., be TFAS, priimtų pagal Reglamentą (EB) Nr. 1606/2002, trečiųjų šalių emitentams leidžiama rengti metines konsoliduotas finansines ataskaitas ir pusmečio konsoliduotas finansines ataskaitas pagal šiuos standartus : Nuo 2009 m. sausio 1 d., be TFAS, priimtų pagal Reglamentą (EB) Nr. 1606/2002, rengiant metines konsoliduotas finansines ataskaitas ir pusmečio konsoliduotas finansines ataskaitas šie sta ndartai laikomi atitinkančiais TFAS, priimtus pagal Reglamentą (EB) Nr. 1606/2002:
7 pakeitimas 7 pakeitimas
1 a straipsnis (naujas) 1 a straipsnis (naujas)
Komisija, padedant Europos vertybinių popierių rinkos priežiūros institucijų komitetui (CESR), toliau stebi trečiųjų šalių pastangas priartinti savo standartus prie TFAS ir tęsia aktyvų dialogą su valdžios tarnybomis konvergencijos proceso metu. Komisija pateikia daromos pažangos ataskaitą Europos Parlamentui ir Socialinių reikalų komitetui 2009 m.
8 pakeitimas 8 pakeitimas
1 b straipsnis (naujas) 1 b straipsnis (naujas)
Viešai paskelbta data, nuo kurios trečiosios šalys turi pradėti taikyti TFAS, taip pat bus ir ataskaitinė data, nuo kurios šios trečiosios šalys turi panaikinti lygiavertiškumą.
15.
paveda Pirmininkui perduoti šią rezoliuciją Tarybai ir Komisijai.
