Ketvirtadienį sesijoje: žmogaus teisės, gyvūnų transportavimas, Viduržemio jūros regiono virtuvė
Institucijos
2009-01-16 - 09:58
Žmogaus teisių apsauga – ketvirtadienį priimtų rezoliucijų pagrindas Ketvirtadienį Europos Parlamentas paragino Izraelį ir „Hamas“ nedelsiant nutraukti ugnį ir siekti paliaubų. EP nariai patvirtino rezoliucijas dėl liepos 11-osios paskelbimo Srebrenicos žudynių aukų atminimo diena ir ES strategijos Baltarusijos atžvilgiu. Posėdis prasidėjo diskusijomis dėl europinių taisyklių nepaisymo transportuojant gyvūnus kai kuriuose Europos regionuose. Vėliau diskutuota dėl perspektyvų įtraukti Viduržemio jūros regiono mitybą į UNESCO saugomo žmonijos paveldo sąrašą.
Ketvirtadienį taip pat aptarta žmogaus teisių ir įstatymo viršenybės padėtis Irane, Gvinėjoje ir Kenijoje.
Europos Parlamentas pasiūlė ES valstybėms bei Vakarų Balkanų šalims liepos 11-ąją paskelbti Srebrenicos genocido aukų atminimo diena. EP paragino Izraelį paisyti tarptautinės teisės ir tarptautinės humanitarinės teisės nuostatų, o „Hamas“ grupuotę – nutraukti raketų atakas ir atkurti dialogą.
Gyvūnų transportavimas
Nors ES nuo 2007 m. galioja pažangios gyvūnų gerovės jų gabenimo metu taisyklės, kai kuriose Europos šalyse jų nepaisoma. EP Žemės ūkio komiteto pirmininkas Neil Parish pareikalavo Komisijos atstovų paaiškinti, kas atlikta bandant nutraukti žiaurų elgesį su gyvuliais ir tikrinant minėtų taisyklių įgyvendinimą.
Kalbėtojas išreiškė ypatingą susirūpinimą dėl arklių, kurie dažnai sugrūsti ir be vandens gabenami tolimus atstumus skerdimui, transportavimo sąlygų. Anot jo, visuomenės civilizuotumo lygis vertinamas ne tik pagal tai, kaip ji elgiasi su žmonėmis, bet ir gyvūnais.
Į jo klausimą atsakęs komisaras Vladimír Špidla pritarė, jog tai civilizuotumo klausimas. Jis pabrėžė, jog iki 2008 m. pabaigos ataskaitų dėl europinių taisyklių įgyvendinimo nebuvo pateikęs Kipras, Lietuva, Malta, Bulgarija ir Liuksemburgas. Pasak V. Špidlos, efektyviau stebėti situaciją padeda padėties nustatymo technologijos. Anot jo, Europos Komisija rengiasi pateikti naujus siūlymus dėl sunkvežimiuose leistino pervežti gyvūnų skaičiaus ir atstumų.
Kalbėtojai paragino visas ES nares įgyvendinti europinius teisės aktus gyvūnų pervežimo srityje ir siūlė numatyti apribojimus ne tik pervežimo atstumams, bet ir vilkikuose leistiniems temperatūrų svyravimams ir gyvūnų skaičiui. Jie priminė, kad mėsos kokybė priklauso nuo viso ciklo pradedant gyvulių auginimu ir baigiant jos patekimu į virtuvę.
Ar Viduržemio jūros regiono mityba bus įtraukta UNESCO saugomo paveldo sąrašą?
Šiemet UNESCO spręs, ar Viduržemio jūros virtuvę įtraukti į žmonijos kultūros paveldo sąrašą. Žemės ūkio komiteto pirmininkas Neil Parish priminė, kad ši žuvies, alyvų aliejaus, vaisių ir daržovių gausi mityba padeda išlaikyti žemą cholesterolio lygį, mažina širdies ir kraujagyslių susirgimų, Alzhaimerio ligos ir vėžio tikimybę.
Jis paragino išsaugoti Viduržemio jūros ir kitų regionų mitybą kaip ES kultūrinės įvairovės dalį tuo metu, kai „jaunoji karta bombarduojama greito maisto produktais“.
Europarlamentarai ragino išsaugoti Europos virtuvės įvairovę greito maisto plitimo akivaizdoje ir paragino Komisiją dėti pastangas dėl Viduržemio jūros regiono mitybos paskelbimo UNESCO saugomu žmonijos palikimu.
Reaguodamas į klausimą Komisijai dėl jos pastangų paremti šią kandidatūrą, komisaras Špidla priminė, jog nesančiai UNESCO nare Komisijai belieka palinkėti sėkmės pačioms ES valstybėms siekti šios nominacijos patvirtinimo. V. Špidla priminė, jog remiantis ES vaisių mokykloms tiekimo programa, kuriai kasmet skiriama 90 mln. eurų, mokiniai nemokamai gauna vaisių ir daržovių.
20090108STO45646 Ketvirtadienį priimtos rezoliucijos EP siūlo sukurti tarptautinį taikos palaikymo mechanizmą Artimuosiuose Rytuose EP ragina Baltarusijos valdžią įvykdyti daugiau demokratinių reformų Arkliai, vežami kaip silkės statinėje Antsvoris, nutukimas ir kitos Europos bėdos ES padės mokiniams netapti storuliais
LT
1
PHOTO
20090115PHT46416.jpg
LT
7
LINK
http://ec.europa.eu/news/environment/080828_1_lt.htm
-//EP//TEXT TA 20090115 TOC NOT XML V0//LT
-//EP//TEXT IM-PRESS 20090113IPR46099 0 NOT XML V0//LT
-//EP//TEXT IM-PRESS 20090114IPR46207 0 NOT XML V0//LT
-//EP//TEXT IM-PRESS 20090108STO45644 0 NOT XML V0//LT
-//EP//TEXT IM-PRESS 20080922STO37699 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
