P6_TA(2007)0159
Sprendimo 2004/585/EB, įsteigiančio regionines patariamąsias tarybas pagal Bendrąją žuvininkystės politiką, keitimas *
A6-0078/2007
2007 m. balandžio 26 d. Europos Parlamento teisėkūros rezoliucija dėl pasiūlymo dėl Tarybos sprendimo, iš dalies keičiančio Sprendimą 2004/585/EB, įsteigiantį regionines patariamąsias tarybas pagal Bendrąją žuvininkystės politiką ( COM(2006)0732 – C6-0051/2007 – 2006/0240(CNS) )
(Konsultavimosi procedūra)
Europos Parlamentas
, –
atsižvelgdamas į Komisijos pasiūlymą Tarybai ( COM(2006)0732 ) Dar neskelbta OL.
,
–
atsižvelgdamas į EB sutarties 37 straipsnį, pagal kurį Taryba kreipėsi į Parlamentą dėl konsultacijos ( C6-0051/2007 ),
–
atsižvelgdamas į Darbo tvarkos taisyklių 51 straipsnį,
–
atsižvelgdamas į Žuvininkystės komiteto pranešimą ( A6-0078/2007 ),
1.
pritaria Komisijos pasiūlymui;
2.
pripažįsta, kad esamame pasiūlyme atsižvelgiama tik į finansinį regioninių patariamųjų tarybų aspektą, o dėl kitų aspektų reikės apsispręsti kitos peržiūros metu, ypač reikės atkreipti dėmesį į tarybų skaičių ir sudėtį;
3.
ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4.
ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
5.
paveda Pirmininkui perduoti Parlamento poziciją Tarybai ir Komisijai.
