Europarlamentarai ragina užtikrinti taiką Palestinoje
Užsienio ryšiai
2007-06-19 - 11:36
Antradienio rytą Europos Parlamento plenarinėje sesijoje Strasbūre surengtuose debatuose EP pirmininkas Hans-Gert Pöttering griežtai pasmerkė „Hamas“ išpuolius prieš Palestinos Savivaldos institucijas ir paragino nutraukti smurtą regione. Jis taip pat išreiškė Parlamento paramą Palestinos prezidentui Mahmud Abbas ir naujai paskirtam ministrui pirmininkui Salam Fayad.
EP pirmininkas pažymėjo Parlamento ir visos ES pasiryžimą ryžtingai siekti taikos Artimuosiuose Rytuose, taip pat atnaujinti finansinę pagalbą Palestinos Savivaldai. Pažymėjęs, kad „negalima pasiekti taikos be Izraelio“, Parlamento vadovas paragino šios šalies politikus deklaruoti paramą M. Abbas ir jo paskirtai vyriausybei, taip pat perduoti Palestinos Savivaldai sulaikytas jai skirtas 800 mln. JAV dolerių įplaukas.
Dauguma diskusijoje kalbėjusių EP frakcijų atstovų pasmerkė „Hamas“ prievartą ir ragino dialogu siekti taikos regione, Europos Sąjungai vaidinant esminį vaidmenį. Europarlamentarai taip pat pritarė sprendimui atnaujinti ES pagalbą Palestinai.
Debatai: 2007-06-19
20070615IPR07913
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
