Klausimas Nr. H-0550/2010
Komisijai
2010 m. lapkričio mėn. sesija
Darbo tvarkos taisyklių 116 straipsnis
Laima Liucija Andrikienė
(PPE) Tema: Struktūrinių ir sanglaudos fondų lėšų panaudojimas
Atsižvelgiant į tai, kad artėja ES 2007–2013 m. finansinės perspektyvos laikotarpio vidurio peržiūra, pats laikas įvertinti, kaip struktūrinių ir sanglaudos fondų lėšos panaudojamos skirtingose valstybėse narėse.
Kurios šalys pirmauja panaudojant lėšas? Kokia rizika, kad kai kurios valstybės narės gali nepanaudoti visų lėšų, skirtų joms pagal šią finansinę perspektyvą? Ką būtų galima padaryti siekiant padidinti lėšų panaudojimo galimybes skirtingose valstybėse narėse? Kokių rezultatų iki šiol pasiekė Lietuva šioje srityje?
