Vasario mėn. plenarinė sesija Briuselyje
Institucijos
2010-02-23 - 08:49
Šią savaitę surengta pirmoji iš penkių 2010 m. rengiamų Briuselio plenarinių sesijų Graikijos skolos ir ES 2020-ųjų strategija, žuvininkystės politikos reforma ir pasirengimas Jungtinių Tautų Žmogaus teisių tarybos sesijai, padėtis Baltarusijoje ir Ukrainoje – visoms šioms temoms skirta laiko vasario 24-25 d. Briuselyje surengtoje plenarinėje sesijoje. Joje pirmąją savo kalbą Europos Parlamente pasakė Europos Vadovų Tarybos pirmininkas Herman Van Rompuy.
Šioje plenarinėje europarlamentarai tylos minute išreiškė užuojautą traukinių avarijos Briuselyje bei uragano Madeiroje aukų artimiesiems.
20100219FCS69272
Sesijos naujienlaiškis: 2010 m. vasario 24-25 d. EP plenarinė sesija Briuselyje
Europarlamentarai siūlo reformuoti žvejybos politiką
Socialiniai, ekologiniai bei ekonominiai žuvininkystės aspektai yra vienodai svarbūs, sakoma ataskaitos projekte, dėl kurio ketvirtadienį balsuos Europos Parlamentas. Lisabonos sutartis suteikė Parlamentui didesnes teisėkūros galias ES žuvininkystės politikoje, kurią artimiausiu laikotarpiu numatoma reformuoti.
Mikroįmonėms nebereikės teikti metinių ataskaitų
Jei ketvirtadienį Europos Parlamentas patvirtintų atitinkamą direktyvą, labai mažoms įmonėms nebereikėtų kasmet teikti finansinių ataskaitų. Vis dėlto jos turėtų toliau registruoti verslo sandorius bei savo finansų būklę.
Įtakingesniam Europos Parlamentui reikia daugiau darbuotojų
Ketvirtadienį EP balsuos dėl siūlymo šioje institucijoje įdarbinti 150 papildomų darbuotojų, taip pat padidinti europarlamentarų padėjėjams skirtą biudžetą. Naujų darbuotojų prireikė pagal Lisabonos sutartį išaugus Parlamento galioms.
Pirmoji H. Van Rompuy kalba Europos Parlamente
Trečiadienį Europos Vadovų Tarybos (EVT) pirmininkas Herman Van Rompuy europarlamentarams pristatys vasario 11 d. surengto neformalaus EVT susitikimo rezultatus. Tai bus pirmoji H. Van Rompuy kalba Europos Parlamente.
EP įvertins žmogaus teisių padėtį ES ir pasaulyje
Artėjant kovo 1-26 d. Ženevoje numatytam Jungtinių Tautų Žmogaus teisių tarybos posėdžiui, Europos Parlamentas aptars šią temą kartu su Vyriausiąja įgaliotine Catherine Ashton, taip pat priims rezoliuciją. Joje pažymima žmogaus teisių svarba, minimas Haitis, Iranas bei Gazos ruožas, taip pat nepamiršta ir žmogaus teisių padėtis ES viduje.
Padėtis Ukrainoje – europarlamentarų akiratyje
Ketvirtadienį Europos Parlamentas balsuos dėl rezoliucijos apie padėtį Ukrainoje po rinkimų. Joje turėtų būti pažymėta, kad rinkimai atitiko tarptautinius standartus, tačiau svarbu užtikrinti politinį ir ekonominį šalies stabilumą, sustiprinti ES ir Ukrainos energetinį bendradarbiavimą bei persvarstyti supaprastinto vizų režimo susitarimą.
EP įvertins padėtį Baltarusijoje
Tikėtina, jog šioje sesijoje EP aptars padėtį Baltarusijoje ir priims rezoliuciją šia tema. Kaip žinia, po represijų prieš Baltarusijos lenkų sąjungą Lenkija nutarė neišduoti vizų už jas atsakingiems Baltarusijos pareigūnams. Sesijos naujienlaiškis
EP sesijoje – geležinkelių sauga, žuvininkystė ir padėtis Baltarusijoje
Tylos minute pagerbtos nelaimių Belgijoje ir Madeiros saloje (Portugalija) aukos Trečiadienį Briuselyje prasidėjusioje Europos Parlamento plenarinėje sesijoje europarlamentarai tylos minute išreiškė užuojautą traukinių avarijos Briuselyje bei uragano Madeiroje aukų artimiesiems. Taip pat pakeista sesijos darbotvarkė: trečiadienio vakarą Parlamentas aptars padėtį Baltarusijoje, o ketvirtadienio rytą – Europos geležinkelių saugą.
ES vyriausioji užsienio ir saugumo politikos įgaliotinė Catherine Ashton sesijoje nedalyvaus, tačiau trečiadienį europarlamentarai išklausys pirmąją Europos Vadovų Tarybos pirmininko Herman Van Rompuy kalbą Parlamente. Tarp kitų sesijos prioritetų – rezoliucija dėl padėties Ukrainoje, žmogaus teisės bei žuvininkystės politika. Tuo tarpu dėl direktyvos apie mikroįmonių finansinės atskaitomybės supaprastinimą bus balsuojama kovą.
Europos Parlamento akiratyje – euro zonos šalių sunkumai
Vasario 24-oji – Europos Vadovų Tarybos vadovo Hermano van Rompuy debiutas EP plenarinių posėdžių salėje Trečiadienį Europos Vadovų Tarybos (EVT) pirmininkas Herman Van Rompuy išklausė europarlamentarų požiūrius į vasario 11 d. surengto neformalaus EVT susitikimo rezultatus. Savo frakcijų vardu pasisakę EP nariai ragino pradėti koordinuoti ES šalių biudžetus, ieškoti „žmogiškų išeičių“ iš krizės ir siekti „tikros ekonominės sąjungos“.
Pirmąkart plenarinėje EP sesijoje kaip EVT pirmininkas dalyvavęs Herman Van Rompuy europarlamentarams pristatė Europos šalių vadovų sprendimą padėti Graikijai susidoroti su skolų našta, įpareigojant ją 2010 m. sumažinti biudžeto deficitą 4 procentiniais punktais.
Pirmasis naujai sukurtas Europos Vadovų Tarybos pirmininko pareigas užėmęs buvęs Belgijos premjeras Herman Van Rompuy pažadėjo europarlamentarams būti „tiltu tarp nacionalinių ir ES institucijų“, pasinaudodamas „pragmatišku ankstesnės institucinės infrastruktūros patobulinimu“.
Vėliau vykusiose diskusijose europarlamentarai taip pat skyrė dėmesio Vadovų Tarybos susitikime aptartai ES 2020-ųjų strategijai dėl ekonomikos plėtros ir darbo vietų kūrimo.
2020-ųjų strategija: žinios, įtrauktis ir tvarumas
Kreipdamasis į europarlamentarus Europos Komisijos vadovas José Manuel Barroso pabrėžė, jog europinį gyvenimo būdą įmanoma išsaugoti tik įveikus ekonomikos lėtėjimą, nedarbo augimą, visuomenės senėjimą ir produktyvumo stoką. Pasak jo, ES 2020-ųjų strategija remsis žinių, įtraukties ir tvarumo principais.
Ekonominio suvereniteto iliuzijos
Europos liaudies partijos pirmininkas Joseph Daul ragino nelaukti, kol Graikijos padėtyje atsidurs kitos Europos šalys. Pasak jo, valstybės privalo dirbti kartu ir neapgaudinėti savęs galvodamos, jog egzistuoja ekonominis suverenitetas. Jis priminė buvusio Prancūzijos premjero E. Balladuro siūlymą, remiantis kurio euro zonos šalių ekonominė politika būtų tvirtinama euro grupės.
Europa žmonėms
ES valstybėms desperatiškai būtinas solidarumas, o 2020-ieji tėra tolima ateitis, todėl svarbu ieškoti dabar iškilusių problemų sprendimo, kalbėjo Stephen Hughes (Socialistų ir demokratų aljansas).
Pasak jo, staigi biudžeto konsolidacija mažinant viešąsias išlaidas nėra tinkamas kelias – ji įmanoma tik didinant mokesčius. „Išnaudokime galimybę sukurti Europą, ginančią ne vien rinkų, bet ir žmonių interesus“, – sakė europarlamentaras, ragindamas Komisiją ir Tarybą pateikti ambicingą reformų planą.
Europiniai sprendimai
„Geriausias Graikijos skolos sprendimo būdas – europinis būdas“, – pabrėžė Liberalų ir demokratų aljanso vadovas Guy Verhofstadt . „Absurdiška turėti pinigų sąjungą neturint tikros ekonominės sąjungos. Graikijos atvejis – geriausias pavyzdys“, – apie europinių ekonominio valdymo mechanizmų būtinybę kalbėjo politikas.
Graikijos atsakomybė
Žaliųjų/Europos laisvojo aljanso vardu kalbėjusi Rebecca Harms pabrėžė, kad ES pademonstruoti solidarumą Graikijai tik tuo atveju, jei keistis norės pati šalis, kurioje viešajame sektoriuje dirba kas ketvirtas žmogus. Anot europarlamentarės, dabartinėje padėtyje svarbu vengti prieš Graikiją nukreiptų sentimentų.
Kapitalizmo dilemos
Timothy Kirkhope (Europos konservatoriai ir reformistai) priminė, kad Europos ekonomika konkurentų atžvilgiu ėmė atsilikti krizei dar neprasidėjus. „Autoritarišką kapitalizmą turi pakeisti atsakingas kapitalizmas. Turime sutelkti dėmesį į mokslinius tyrimus, universitetinio mokslo tobulinimą; 2020-ųjų programa turi leisti kurti kokybiškas darbo vietas“, – akcentavo EP narys.
Lothar Bisky (Vieningieji kairieji/Šiaurės šalių žalieji kairieji) apgailestavo, kad milijardinė parama buvo skirta „bankams, spekuliavusiems mokesčių mokėtojų pinigais“. Jis kritikavo Vokietijos valdžią, raginančią Graikiją didinti mokesčius, o pačią kalbančią apie mokesčių mažinimą.
Euroskeptikų balsai
„Laisvės ir demokratijos Europos“ frakcijai pirmininkaujantis Nigel Farage nepraleido progos įgelti Europos Vadovų Tarybos pirmininkui Hermanui Van Rompuy: „Kas jūs toks? Aš jūsų nepažįstu ir jūs man, kaip, matyt, ir daugumai kitų britų, nesate reikalingas“. Pranešimai spaudai Europarltv Nuotraukos „Flickr“
Žuvininkystė turi tapti ekologiškesnė ir mažiau centralizuota
Europarlamentarai siūlo priegaudos mažinimu ir ekologija paremtas žuvininkystės reformas Ketvirtadienį Europos Parlamento patvirtintoje ataskaitoje (456 balsai už, 50 prieš, 65 susilaikė) siūloma reformuoti žuvininkystę atsižvelgiant į aplinkosaugą, taip pat suteikti daugiau savivaldos šioje srityje. Lisabonos sutartis suteikė Parlamentui didesnes teisėkūros galias ES žuvininkystės politikoje, kurią artimiausiu laikotarpiu numatoma reformuoti.
Pasak europarlamentarų, ES žuvininkystės politika turi remtis ne vien kvotomis, bet ir didesne žvejų atsakomybe, gerosios praktikos skatinimu bei naujais žvejybos valdymo modeliais. Siūloma regionalizuoti žuvininkystės valdymą bei sustiprinti suinteresuotų grupių dalyvavimą priimant sprendimus. Nauji valdymo modeliai taip pat turėtų padėti išvengti situacijų, kai priegauda išmetama atgal į jūrą.
EP nuomone, leidimai žvejoti turi būti išduodami ne tik pagal tai, kiek valstybė sužvejodavo iki šiol, bet ir remiantis ekologiniais bei socialiniais kriterijais, tokiais kaip žvejybos įrangos selektyvumas, anglies dvideginio išlakų ribojimas ar vietos ūkio stiprinimas. Panašūs kriterijai bei žmogaus teisių gerbimo sąlyga taip pat turi būti įtraukti į visus naujus ES ir užsienio šalių žvejybos susitarimus, mano europarlamentarai. Savo ruožtu jie siūlo įteisinti žuvies produktų ekologiškumo žymėjimą.
Europarlamentarai norėtų priimti naujus šios srities teisės aktus iki kitų metų pradžios, kad naujajame ilgalaikiame ES biudžete būtų skirta lėšų žuvininkystės reformoms. Lisabonos sutartis suteikė Parlamentui didesnes teisėkūros galias žuvininkystės politikoje, taigi dėl šių teisės aktų spręs Parlamentas kartu su ES Taryba.
LT
1
PHOTO
20100215PHT69014.jpg
LT
3
PHOTO
20100224PHT69500.jpg
LT
4
PHOTO
20100224PHT69498.jpg
LT
5
LINK
/news/expert/default_lt.htm
LT
6
LINK
http://www.europarltv.europa.eu/
LT
7
LINK
http://www.flickr.com/photos/european_parliament/sets/72157623501203664/show/
LT
8
PHOTO
20100225PHT69608.jpg
-//EP//TEXT IM-PRESS 20100216BRI69065 FULL-TEXT NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
