Paprastesnis gydymasis užsienyje: pacientų mobilumo direktyva
2009 m. rinkimai
Visuomenės sveikata
2009-04-28 - 12:12
Ultragarso tyrimas Milano klinikoje. Naujoji direktyva neapims organų persodinimo ir ilgalaikės globos ©BELGA_SCIENCE Norite gydytis užsienyje, nes pavargote laukti operacijos savo šalyje? Galbūt gyvenate pasienio regione, ir gydytis kaimyninėje ES valstybėje jums būtų ir paprasčiau, ir greičiau? Siekdamas palengvinti pacientų mobilumą, Europos Parlamentas patvirtino pranešimą dėl pacientų teisių į sveikatos priežiūros paslaugas kitose valstybėse narėse įgyvendinimo direktyvos.
Norintys gydytis kitoje ES šalyje pacientai dažnai susiduria su įvairaus pobūdžio kliūtimis. Nors sveikatos apsauga ir privalomasis sveikatos draudimas išlieka nacionaliniu klausimu, naująja direktyva siekiama aiškiau nustatyti gydymosi užsienyje procedūras ir supaprastinti išlaidų kompensavimo tvarką.
„Naujoji tvarka užtikrins, kad pacientų teisė į gydymą bus paremta jų poreikiais, o ne turtingumu“, – sako britų konservatorius Philip Bushill-Matthews, pakeitęs buvusį pranešėją John Bowis, pranešimo svarstymo metu gulėjusį ligonėje po širdies operacijos.
Paprastesnis kompensavimas
„Laukdami operacijos pacientai atsiduria neapibrėžtoje padėtyje. Mažiausia, ką galime padaryti – sukurti didesnį apibrėžtumą įtvirtinsiančią sistemą“, – sako P. Bushill-Matthews.
Valstybės bus įpareigotos kompensuoti tik tokį savo gyventojų gydymą užsienyje, kokį numato jų pačių įstatymai. Jos pačios spręs, ar padengti papildomas paciento išlaidas, tokias kaip kelionė ar nakvynė.
Išankstinis patvirtinimas, retos ligos
Paprastai už užsienyje suteiktas medicinos paslaugas pacientai iš pradžių turės susimokėti patys, o vėliau savo šalyje kreipsis dėl išlaidų kompensavimo. Europarlamentarai taip pat siekia leisti naudoti išankstinio patvirtinimo sistemą, remiantis kuria už išankstinį leidimą gydytis užsienyje gavusio paciento gydymą užsienio ligoninėje tiesiogiai apmokėtų pati valstybė.
Europarlamentarai siūlo retomis ligoms sergančių pacientų gydymą užsienyje kompensuoti net ir tuo atveju, jei jis nebūtų dengiamas gyvenamosios vietos šalyje, iš šių pacientų nereikalaujant išankstinio leidimo gydytis užsienyje.
Pacientų informavimo biurai ir ombudsmenas
Tam, kad gydymosi užsienyje kompensavimo tvarka būtų suprantamesnė, pacientai bus išsamiai informuojami apie jų teises. Visose ES šalyse siūloma steigti biurus pacientų informavimo mobilumo klausimais, o Europos pacientų teisių kontrolierius (ombudsmenas) spręstų skundus, dėl kurių nepavyktų susitarti išnaudojus visas nacionalines skundų nagrinėjimo priemones.
Užkrėtimai ir sužalojimai gydantis
Praėjusioje sesijoje Europos Parlamentas taip pat patvirtino Amalios Sartori (Europos liaudies partijos ir Europos demokratų frakcija, Italija) pranešimą dėl pacientų saugos. Jame atkreipiamas dėmesys į būtinybę sumažinti užkrėtimų ir sužalojimų ES gydymo įstaigose skaičių, nuo kurių kasmet miršta 37 tūkst. žmonių.
20090424STO54400 Gydytis kitoje ES šalyje turėtų būti paprasčiau ES įsipareigoja kovoti su užkrėtimais ir sužalojimais gydantis Nematoma retų ligų grėsmė [EN] Sveikata ir aplinka: visi straipsniai
LT
1
PHOTO
20090427PHT54506.jpg
LT
5
LINK
/news/public/documents_par_theme/911/default_lt.htm
-//EP//TEXT IM-PRESS 20090422IPR54193 0 NOT XML V0//LT
-//EP//TEXT IM-PRESS 20090422IPR54195 0 NOT XML V0//LT
-//EP//TEXT IM-PRESS 20090422IPR54197 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
