„Bananų karo“ pabaiga: laimėtojai ir pralaimėjusieji
Užsienio/tarptautinė prekyba
2011-01-24 - 13:24
ES mažins barjerus bananų iš Lotynų Amerikos importui ©BELGA_AFP_Ernesto Benavides Europos Sąjunga – didžiausia bananų importuotoja pasaulyje. Dėl jos rinkos su Lotynų Amerikos bananų augintojais varžosi Afrikos, Karibų ir Ramiojo vandenyno (AKR) šalys. Europarlamentarai rengiasi pritarti Ženevos susitarimui dėl prekybos bananais, mažinsiančiam muitus Lotynų Amerikoje užaugintais bananais prekiaujančioms tarptautinėms korporacijoms, tačiau reikalauja padėti prie pokyčių prisitaikyti smulkiesiems AKR gamintojams.
Parlamento Tarptautinės prekybos komitetui sausio 17 d. pritarus susitarimui dėl prekybos bananais (18 balsų už, 5 prieš), jo tolimesnis likimas spręsis plenarinėje sesijoje.
Jei Parlamentas nesipriešins 2009 m. gruodį ES pasiektam susitarimui su JAV bei Brazilija, Ekvadoru, Gvatemala, Hondūru, Kolumbija, Kosta Rika, Meksika, Nikaragva, Panama, Peru ir Venesuela, pagaliau baigsis virš 15 metų trukęs „bananų karas“.
Bananų augintojų lygybės link
ES iki 2017 m. palaipsniui sumažins muitus iš Lotynų Amerikos atvežamiems bananams nuo 176 eurų iki 114 eurų už toną, o jų augintojai nutrauks atsakomuosius veiksmus Pasaulio prekybos organizacijoje (PPO) dėl tarptautinės prekybos iškraipymo.
Be muitų į ES bananus galintys įvežti smulkieji Afrikos, Karibų ir Ramiojo vandenyno šalių augintojai palaipsniui turės prisitaikyti prie didėsiančios konkurencijos. Norėdama prisidėti prie AKR šalių vystymosi, ES 1993 m. jiems sudarė šiltnamio sąlygas, užkraudama milžiniškus mokesčius prekybą Lotynų Amerikos bananais kontroliuojančioms didžiosioms JAV korporacijoms, tokioms kaip „Dole“, „.Chiquita“ ir „Del Monte“.
Nors preferencinė sistema santykinai neefektyviai dirbantiems AKR gamintojams padėjo konkuruoti su JAV industrine mašina, PPO dėl konkurencijos iškraipymo leido JAV imtis atsakomųjų priemonių. Ši apmokestino kai kurių europinių produktų, pradedant škotišku kašmyru ir baigiant prancūziškais sūriais, įvežimą.
Laimės vartotojai, pralaimės darbuotojai?
Naujasis konkurenciją didinsiantis prekybos režimas vartotojams greičiausiai leis džiaugtis mažesnėmis bananų kainomis. JAV korporacijos turėtų atsiriekti didesnį pelną, o AKR ir Europos šalių augintojų rinkos dalis gali mažėti.
Siekiant sušvelninti neigiamas aštrėjančios konkurencijos pasekmes, AKR šalių bananų eksportuotojams iki 2013 m. bus skirta 190 mln. eurų parama. Europarlamentarai taip pat siūlo stiprinti paramą Europos bananų augintojams.
Francesca'os Balzgani (Socialistų ir demokratų aljansas, Italija) parengtame rezoliucijos dėl prekybos bananais projekte taip pat raginama užtikrinti, kad Lotynų Amerikos plantacijose būtų užtikrintos tinkamos darbo sąlygos. Tarptautinės korporacijos seniai kaltinamos besinaudojančios „bananų respublikose“ išplitusiu darbo jėgos išnaudojimu ir profesinių sąjungų persekiojimu.
EP Tarptautinės Prekybos komitete posėdžiaujantys vieningųjų kairiųjų/Šiaurės šalių žalieji kairiųjų, o taip pat Žaliųjų/Europos laisvojo aljanso atstovai nepritarė susitarimui. Anot jų, sutartis dėl prekybos bananais pažeis smulkiųjų gamintojų teises ir įtvirtins Lotynų Amerikos rinką kontroliuojančių didžiųjų JAV korporacijų monopoliją.
Bananų rinka
ES – didžiausia pasaulio importuotoja, Lotynų Amerika – didžiausia eksportuotoja
ES augintojai patenkina 10 % vidaus rinkos poreikių
73 % bananų ES įsiveža iš Lotynų Amerikos, 17 % – iš AKR šalių
„Bananų karas“ truko virš 15 m.
20110121STO12285 Pranešimas spaudai [EN] Rezoliucijos projektas UNCTAD informacija Prekyba bananais: parama AKR šalims
LT
1
PHOTO
20110120PHT12127.jpg
LT
2
LINK
/lt/pressroom/content/20110117IPR11814/html/End-16-year-banana-war-says-International-Trade-Committee
LT
3
LINK
/meetdocs/2009_2014/documents/inta/re/839/839218/839218lt.pdf
LT
4
LINK
http://www.unctad.org/infocomm/anglais/banana/characteristics.htm
LT
5
LINK
http://europa.eu/rapid/pressReleasesAction.do?reference=IP/10/287&format=HTML&aged=0&language=LT&guiLanguage=en
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
