KLAUSIMAS ŽODŽIU H-0122/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Pavel Poc
Komisijai
Tema: Šengeno sienų kodekso taisyklių pažeidimai. Sienos ir ekvivalentiška kontrolė Vokietijos pasienyje prie Čekijos ir Vokietijos vidaus sienos
2007 m. gruodžio 21 d. Čekijos Respublika tapo Šengeno erdvės nare, o šios erdvės pagrindinis tikslas – laisvas vidaus sienų kirtimas be kontrolės ir stabdymų. Tačiau VFR pasienio policija pasienio zonoje ir toliau vykdo nepagrįstą mobilią netikėtą arba sistemingą pasienio kontrolę. Iš to, ką dažnai tenka patirti keleiviams, išplaukia, kad VFR nesilaiko Šengeno sienų kodekse nustatytų taisyklių, įskaitant 21 straipsnio taisykles, nes kontrolė vykdoma sienos apsaugos tikslais ir daug griežtesnė nei kontrolė, vykdoma trečiųjų šalių piliečių atžvilgiu, kai jie kerta išorines Šengeno erdvės sienas; važiavimas pasienio zonoje yra pakankamas pagrindas vykdyti kontrolę, o piliečiai nežino, kokiais atvejais kontrolė yra atliktina. 2009 m. spalio mėn. Komisija turėjo pateikti Europos Parlamentui Šengeno sienų kodekso III skyriaus nuostatų, susijusių su vidaus sienomis, taikymo vertinimo ataskaitą.
Kada Komisija pateiks minėtąją ataskaitą, kaip reikėtų vertinti jos rezultatus ir ar tie rezultatai pagrindžia atitinkamus Kodekso 21 straipsnio pakeitimus turint mintyje tolesnį sąlygų, kurioms esant pasienio policijos kontrolė leistina, tikslinimą?
