Atsakymą Komisijos vardu pateikė p. Charlie McCreevy
(2007 m. gegužės 29 d.)
Komisija gerai žino Gerbiamojo Nario iškeltą problemą. Komisija pripažįsta, kad žemės sklypų registro turinys ir patikimumas bei galimybė naudotis kreditų registrais visose valstybėse narėse – dvi pagrindinės problemos, kurias reikia išspręsti kuriant integruotą Europos hipotekos rinką.
Siekdama padėti hipotekos kreditoriams ir paskolų gavėjams, Komisija pasiryžusi palengvinti hipotekinių kreditų cirkuliavimą Europos Sąjungoje. Todėl jau 2003 m. buvo pradėta kliūčių, su kuriomis susiduria paskolų teikėjai ir gavėjai, norintys išduoti arba gauti paskolas kitose valstybėse narėse, išsami apžvalga.
Vėliau šiais metais Komisija išleis Baltąją knygą, kurioje pateiks savo nuomonę apie priemones, reikalingas integruotai ir konkurencingai hipotekinių kreditų rinkai sukurti. Baltojoje knygoje bus išsamiai nagrinėjamos tinkamiausios pasirinkimo galimybės – bus ar nebus kuriami teisės aktai.
Išsamesnės informacijos apie tarpvalstybinei veiklai kylančias kliūtis, įskaitant Hipotekinių kreditų diskusijų grupės ir Hipotekinių kreditų finansavimo ekspertų grupės ataskaitas, galima rasti:
http://ec.europa.eu/internal_market/finservices-retail/home-loans/integration_en.htm.
