Klausimas, į kurį atsakoma raštu, Nr. E-8431/2010
Komisijai
Darbo tvarkos taisyklių 117 straipsnis
Vilija Blinkevičiūtė (S&D)
(2010 m. spalio 19 d.)
Tema: ES direktyvų nuostatų perkėlimo į valstybių narių nacionalinę teisę kontrolė
Sutartyse nustatyta, kad kiekviena Europos Sąjungos valstybė narė turi perkelti direktyvų nuostatas į nacionalinę teisę. Direktyvų nuostatos turi būti perkeltos į nacionalinę teisę iki direktyvose nustatyto termino. Europos Komisija, kaip Sutarčių sergėtoja, prižiūri, ar valstybės narės tinkamai perkelia ES teisę į savo nacionalinę teisę; be to, Komisija atsakinga už tai, kad teisė būtų taikoma teisingai.
Ar Komisija turi pakankamai priežiūros priemonių, kad įvertintų, ar valstybės narės tinkamai ir laiku perkėlė ES direktyvų nuostatas į savo nacionalinę teisę? Ar Komisija nemano, kad reikėtų sugriežtinti ES teisės perkėlimo į nacionalinę teisę ir jos taikymo kontrolę? Deja, netinkamai perkėlus direktyvų nuostatas į nacionalinę teisę, neigiamas pasekmes labiausiai jaučia paprasti piliečiai.