Parlamentarai ragina plėsti demokratinę priežiūrą saugumo ir teisingumo srityje
Teisingumas ir vidaus reikalai
2006-10-06 - 13:15
Europarlamentarai reikalauja stipresnės demokratinės priežiūros
Šią savaitę vykusiame Jungtiniame parlamentiniame posėdyje, organizuotame Europos ir Suomijos parlamentų, europarlamentarai, nacionalinių parlamentų atstovai, ekspertai ir teisėjai aptarė pasiekimus bei trūkumus, išliekančius ES teisingumo ir vidaus reikalų srityse. Anot dalyvių, būtinas geresnis koordinavimas, nuoseklumas ir parlamentinė priežiūra. ES privalo pateisinti piliečių viltis, nepamiršdama pagrindinių laisvių svarbos.
Dviejų dienų susitikime buvo paliestos duomenų apsaugos, Europolo vaidmens, ES sienų valdymo, teisminio bendradarbiavimo, kovos su terorizmu ir imigracijos temos.
Grėsmė duomenų apsaugai: tarp kovos su terorizmu ir žmogaus teisių
Posėdis prasidėjo diskusijomis dėl keitimosi duomenimis tarp ES ir trečiųjų šalių. Olandijos liberaldemokratė Sophie in't Veld EP, rengusi pranešimą dėl susitarimo su JAV dėl keitimosi keleivių duomenų įrašais (PNR) pabrėžė, jog perduodant asmeninę ES piliečių informaciją trečiosioms šalims, nėra užtikrinamas jos saugumas.
„PNR ir SWIFT atvejai aiškiai parodo, jog Europa turi šnekėti vienu balsu“, – sako ji. Deputatė taip pat akcentavo aiškių taisyklių nustatymo ir parlamentinės kontrolės šioje srityje stiprinimo svarbą.
ES kovos su terorizmu koordinatorius Gijs De Vries teigė, jog „norėdami kovoti su terorizmu, turime gerinti žmogaus teisių trečiosiose šalyse padėtį“. Pasak jo, karas su terorizmu gali būti vykdomas tik paisant žmogaus teisių ir tarptautinių konvencijų principų, o keisdamiesi informacija privalome nepamiršti duomenų apsaugos.
Sienų apsauga
Pirmaisiais Frontex (Europos operatyvaus bendradarbiavimo prie ES valstybių narių išorės sienų valdymo agentūros) veiklos metais įvykdyta 20 bendrų operacijų. Pasak Frontex direktoriaus, agentūros tikslas – paremti ir koordinuoti ES valstybių veiklą, tačiau viskas priklauso nuo jų pačių gebėjimų ir politinės valios.
Airijos parlamento narys Sean Ardagh bei liberaldemokratų europarlamentarė iš Jungtinės Karalystės Sarah Ludford pabrėžė, jog suderintos politikos vykdymą apsunkina tai, kad kai kurios valstybės atsisako dalyvauti Šengeno sistemoje.
Naujųjų šalių parlamentarai, tarp jų ir Estijos atstovas Urmas Reinsalu apgailestavo dėl Šengeno erdvės plėtros stabdymo. Kaip žinia, planams išplėsti Šengeno erdvę 2007 m. spalį koją pakišo techninės problemos. „Negalime šnekėti apie laivės, saugumo ir teisingumo erdvę, jei piliečiai negali pasinaudoti savo teisėmis“, – pabrėžė jis.
Legalių migrantų integracija ir kova su nelegalia migracija
Diskutuodami legalios ir nelegalios migracijos klausimais, europarlamentarai pasisakė už subalansuotą požiūrį. Pranešimo dėl būsimosios ES „gražinimo direktyvos “rengėjas, krikščionis demokratas iš Vokietijos Manfred Weber, siūlo į direktyvą įtraukti nuostatą, draudžiančią išsiųstiems nelegaliems migrantams grįžti į Europą artimiausius penkerius metus.
Tarptautinės migracijos organizacijos atstovas pabrėžė, jog direktyva privalo užtikrinti nelegalių migrantų teisę grįžti į kilmės šalis oriai ir saugiai. „Tik išsprendę nelegalios migracijos klausimą užsitikrinsime paramą legaliai migracijai“, – tikino Jungtinės Karalystės deputatas John Denham.
Ar judama pirmyn laisvės, saugumo ir teisingumo srityje?
Susitikimo pabaigoje kalbėjęs Teisingumo, laisvės ir saugumo komisaras Franco Frattini pareiškė, kad privalu plėsti bendras ES pastangas, supaprastinant sudėtingas procedūras bei didinant kvalifikuotos daugumos bei bendrojo sprendimo procedūros taikymą teisingumo ir vidaus reikalų srityse.
Prancūzijos atstovas Europos Parlamente demokratas Jean-Marie Cavada pasisakė už biurokratinių barjerų, stabdančių ES pažangą, naikinimą. „Mūsų piliečiai – didesni europiečiai, nei institucijos“, – sakė jis. Suomijos parlamento deputatė Tuija Brax pabrėžė ES narių parlamentų ir EP bendradarbiavimo svarbą.
Jungtiniai parlamentiniai posėdžiai pradėti rengti 2005 m. kovą, tačiau jau tapo gerai išvystyta Europos ir nacionalinių parlamentų bendradarbiavimo forma.
20061006STO11421 Deputatai – už gilesnį bendradarbiavimą teisingumo srityje Posėdžio programa Piliečių laisvių, teisingumo ir vidaus reikalų komitetas
LT
1
PHOTO
20061005PHT11417.jpg
LT
3
LINK
/meetdocs/2004_2009/documents/dv/632/632226/632226lt.pdf
LT
4
LINK
/activities/expert/committees/presentation.do;jsessionid=E0590054B3B6D99290588388B5578FA6.node1?committee=1248&language=LT
-//EP//TEXT IM-PRESS 20061002IPR11236 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
