Klausimas, į kurį atsakoma raštu, Nr. E-002561/2012
Komisijai
Darbo tvarkos taisyklių 117 straipsnis
Zigmantas Balčytis (S&D)
(2012 m. kovo 6 d.)
Tema: ES finansavimas renginiams ir programoms, susijusiems su pagyvenusių žmonių aktyvinimo ir jaunimo solidarumo metais (2012 m.)
2012 m. yra paskelbti pagyvenusių žmonių aktyvinimo ir jaunimo solidarumo metais. Įvairios organizacijos iš Lietuvos domisi galimybėmis organizuoti renginius, konferencijas ir užsiimti kita su šių metų tema susijusia veikla, kuria skatinama geresnė vyresnio amžiaus žmonių integracija į visuomenę.
Viena iš tokių organizacijų yra jau šešiolika metų Vilniuje veikiantis Trečiojo amžiaus universitetas.Tai yra nepelno siekianti savarankiška respublikinė organizacija, savo veikla užtikrinanti geresnę vyresnio amžiaus žmonių socialinę integraciją į visuomenę, skatinanti jų efektyvų ir turiningą gyvenimą, palaikant jų darbingumą bei fizinį aktyvumą.
Norėjau sužinoti, ar yra numatyta galimybė tokiems projektams skirti finansavimą iš ES fondų ar kitų ES finansavimo šalinių? Jei taip, prašyčiau nurodyti galimus finansavimo šaltinius.