108
straipsnis
Pažeidimo konstatavimas
1.
Parlamentas, remdamasis specialiu atsakingo komiteto pranešimu, pagal 163 straipsnį, gali:
a)
balsuoti dėl motyvuoto pasiūlymo, kuriuo Taryba kviečiama veikti, vadovaujantis ES sutarties 7 straipsnio 1 dalimi;
b)
balsuoti dėl pasiūlymo, kuriuo Komisija ar valstybės narės kviečiamos pateikti pasiūlymą, remiantis ES sutarties 7 straipsnio 2 dalimi;
c)
balsuoti dėl pasiūlymo, kuriuo Taryba raginama veikti, vadovaujantis ES sutarties 7 straipsnio 3 dalimi arba atitinkamai to paties straipsnio 4 dalimi.
2.
Parlamentui pranešama apie visus Tarybos prašymus duoti pritarimą dėl pasiūlymo, pateikto remiantis ES sutarties 7 straipsnio 1 ir 2 dalimis, bei apie atitinkamos valstybės narės pateiktas pastabas. Parlamentas sprendžia dėl atsakingo komiteto pasiūlymo, išskyrus skubos ir kitaip pateisinamus atvejus.
3.
Sprendimams pagal 1 ir 2 dalis, būtina dviejų trečdalių balsavusiųjų dauguma, kuri yra visų Parlamento narių dauguma.
4.
Kai Parlamento prašoma duoti pritarimą pagal šio straipsnio 2 dalį, atsakingas komitetas gali pateikti lydintį pasiūlymą dėl rezoliucijos. Šiame pasiūlyme dėl rezoliucijos išdėstoma Parlamento nuomonė dėl šiurkščių valstybės narės padarytų pažeidimų, dėl jai taikytinų sankcijų ir dėl jų keitimo ar atšaukimo.
5.
Atsakingas komitetas užtikrina, kad Parlamentas būtų išsamiai informuojamas arba, jei būtina, su juo būtų konsultuojamasi dėl tolesnių veiksmų, po to, kai Parlamentas pagal 3 dalies reikalavimus davė savo pritarimą. Tarybos prašoma pranešti apie tolesnius veiksmus. Parlamentas, atsižvelgdamas į atsakingo komiteto pasiūlymą, parengtą gavus pirmininkų sueigos leidimą, gali patvirtinti Tarybai skirtas rekomendacijas.

