KLAUSIMAS ŽODŽIU SU DEBATAIS O-0013/07
pagal 108 Darbo tvarkos taisyklių straipsnį
pateikė
Marcin Libicki
Peticijų komiteto vardu
Komisijai
Tema: Neteisėta paukščių medžioklė Maltoje
Nepaisydama, kad Komisija pradėjo Maltos padarytų pažeidimų nagrinėjimo procesą, ir neatsižvelgdama į po praėjusių metų gegužę vykusio tiriamojo vizito pateiktas Peticijų komiteto rekomendacijas, Maltos vyriausybė, kaip ir kasmet po įstojimo į ES 2004 m., 2007 m. pavasarį rengiasi leisti vykdyti laukinių paukščių medžioklę.
Kokių neatidėliotinų priemonių ketina imtis Europos Komisija, siekdama įtikinti Maltos institucijas efektyviai įstatymais uždrausti laukinių paukščių medžioklę, ypač pavasarinės migracijos sezonu, atsižvelgiant į tai, kad daugelis medžiojamų paukščių, įskaitant tokius plėšriuosius paukščius kaip, pvz., erelis žuvininkas, priklauso nykstančių gyvūnų rūšims?
Kaip Komisija ketina priversti Maltos vyriausybę laikytis savo įsipareigojimų ir tinkamai įgyvendinti bei vykdyti Paukščių direktyvą (79/409/EEB )?
Pranešimo apie 2006 m. gegužės 9–12 d. tiriamąjį vizitą į Maltą projektas, FdR DT\619183 (PE 374.415) OL L 103, 1979 4 25, p. 1.