D-RU
Pristatymas ir kompetencija
Europos Parlamento delegacija ES ir Rusijos parlamentinio bendradarbiavimo komitete buvo sudaryta 1997 m. gruodžio 1 d., remiantis ES ir Rusijos partnerystės ir bendradarbiavimo susitarimu (PBS). Nuo to laiko ši delegacija yra stabilus politinio ir ekonominio bendradarbiavimo plėtojimo bei dviejų minėtųjų parlamentinių institucijų nuolatinio dialogo pagrindas.
ES ir Rusijos parlamentinio bendradarbiavimo komitetą sudaro vienodas Europos Parlamento ir Rusijos Federacijos Nacionalinės Asamblėjos dvejų rūmų – Valstybės Dūmos ir Federacijos Tarybos – narių skaičius. Parlamentinio bendravimo komitetas renkasi vieną ar du kartus per metus vienoje iš Europos Parlamento darbo vietų, taip pat reguliariai rengia grupės posėdžius įvairiose Rusijos Federacijos vietose.
Parlamentinio bendradarbiavimo komitetas stebi ir aptaria, kaip siekiama PBS nustatytų tikslų. Komitetas taip pat yra diskusijų abiem pusėms svarbiais ir su parlamentų darbu susijusiais klausimais bei dialogo su Rusijos politiniais lyderiais, Federalinės Asamblėjos nariais, vyriausybe ir pilietinės visuomenės atstovais forumas.
20080527DDE30087