Sesijos apžvalga: 2009 m. sausio 12-15 d. EP plenarinė sesija Strasbūre
2009-01-08 - 15:00
Europos Parlamente bus minimas euro dešimtmetis (Iškilmingas minėjimas: 2009-01-13)
Sausio 13 d., antradienį, 10 val. EP plenariniame posėdyje bus iškilmingai paminėtas bendros Europos valiutos – euro – dešimtmetis. Minėjime dalyvaus ir Europos centrinio banko prezidentas J.-C. Trichet, Eurogrupės pirmininkas Liuksemburgo premjeras J.-C. Juncker bei ES ekonomikos ir pinigų reikalų komisaras J. Almunia.
Europos Parlamentas aptars padėtį Rusijai nutraukus dujų tiekimą (Svarstymas: 2009-01-14)
Trečiadienio popietę europarlamentarai aptars padėtį, susidariusią po to, kai dėl ginčo su Ukraina Rusija iš esmės nutraukė dujų tiekimą Europos valstybėms per šios šalies teritoriją. Diskusijoje dalyvaus Europos Komisijos ir ES Tarybos atstovai.
Europos Parlamentas vėl įvertins padėtį Baltarusijoje (Svarstymas: 2009-01-14. Balsavimas: 2009-01-15)
Po rugsėjo 28 d. Baltarusijoje surengtų rinkimų ES nutarė pusmečiui pristabdyti reikalavimą neišduoti vizų tam tikriems Baltarusijos valdžios pareigūnams. Tuo tarpu spalį priimtoje rezoliucijoje EP paragino apsvarstyti galimybes sušvelninti Baltarusijai taikomas sankcijas. Šioje sesijoje europarlamentarai aptars esamą padėtį ir ateities perspektyvas, taip pat priims naują rezoliuciją.
Čekija pristatys savo pirmininkavimo ES prioritetus (Svarstymas: 2009-01-14)
Šioje EP plenarinėje sesijoje Čekijos ministras pirmininkas Mirek Topolánek pristatys šios šalies pirmininkavimo ES Tarybai prioritetus. Tai pasirengimas ekonomikos augimo lėtėjimui, energetinė sauga, taip pat ES santykių su Rytų kaimynėmis plėtra.
Europos Parlamente kalbės Latvijos prezidentas (Kalba: 2009-01-13)
Antradienio vidurdienį EP plenarinėje sesijoje Strasbūre iškilmingą kalbą pasakys Latvijos prezidentas Valdis Zatleras (Zatlers).
Vaikų pasai bus be pirštų atspaudų (Svarstymas: 2009-01-13. Balsavimas: 2009-01-14)
Vaikams, keliaujantiems už Šengeno erdvės ribų, turės būti išduodami pasai, tačiau juose neturės būti pirštų atspaudų. Tai numatyta reglamente, dėl kurio šioje sesijoje balsuos Europos Parlamentas. Dėl šio klausimo jau sutarta su ES Taryba.
L. Andrikienė: ES turi ryžtingiau veikti JT Žmogaus teisių taryboje (Svarstymas: 2009-01-12. Balsavimas: 2009-01-14)
Nors dvejus metus Ženevoje veikianti Jungtinių Tautų Žmogaus teisių taryba (JTŽTT) priėmė nemažai svarbių dokumentų, kai kurios jos narės pateisina skirtingus žmogaus teisių standartus ir blokuoja siūlomas rezoliucijas. L. Andrikienės parengtoje ataskaitoje, dėl kurios šioje sesijoje balsuos Europos Parlamentas, ES raginama suaktyvinti savo veiklą JTŽTT.
Raginama geriau apsaugoti homoseksualų, romų ir nepiliečių teises (Svarstyta: 2008-12-17. Balsavimas: 2009-01-14)
Šioje sesijoje europarlamentarai balsuos dėl ataskaitos, kurioje įvertinama žmogaus teisių padėtis ES 2004-2008 m. Ši tema jau buvo aptarta gruodį. Ataskaitoje raginama ES lygmeniu sustiprinti žmogaus teisių apsaugą ES viduje – iki šiol daugiau dėmesio ES skirdavo padėčiai už jos ribų. „Labai svarbu netaikyti dvigubų standartų išorės politikoje ir vidaus politikoje“, – pažymi EP nariai.
ES griežtina pesticidų registravimo ir naudojimo taisykles (Svarstymas: 2009-01-12. Balsavimas: 2009-01-13)
Tikintis sumažinti neigiamą pesticidų naudojimo poveikį žmonių sveikatai, numatoma priimti pagrindų direktyvą dėl tvaraus pesticidų naudojimo, taip pat atnaujinti direktyvą dėl augalų apsaugos priemonių patekimo į rinką. Siekiama uždrausti purkšti pesticidus iš lėktuvų, taip pat sugriežtinti jų registravimo tvarką ir įpareigoti valstybes mažinti jų naudojimą. Dėl to Europos Parlamentas antruoju svarstymu balsuos šioje plenarinėje sesijoje. 20081217BRI45149
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-001-LT DOC XML V0//LT
Euras
Europos Parlamente bus minimas euro dešimtmetis
2009-01-08 - 15:00
Sausio 13 d., antradienį, 10 val. EP plenariniame posėdyje bus iškilmingas paminėtas bendros Europos valiutos – euro – dešimtmetis. Minėjime dalyvaus ir Europos centrinio banko prezidentas J.-C. Trichet, Eurogrupės pirmininkas Liuksemburgo premjeras J.-C. Juncker bei ES ekonomikos ir pinigų reikalų komisaras J. Almunia. Europarlamentarams peržiūrėjus istorinį vaizdo įrašą, iškilmingą kalbą pasakys EP pirmininkas Hans - Gert Pöttering, Europos centrinio banko (ECB) prezidentas Jean-Claude Trichet, Eurogrupės pirmininkas Liuksemburgo premjeras Jean-Claude Juncker bei ES ekonomikos ir pinigų reikalų komisaras Joaquín Almunia. Vėliau įvyks europarlamentarų debatai. Tuo tarpu 11.30-13 val. WIC 100 salėje bus surengtas kolokviumas „Euro vaidmuo įveikiant ekonominę ir finansų krizę“, kuriame kalbės komisaras J. Almunia, ECB atstovas bei kiti žymūs prelegentai. Sausio 12-13 d. Parlamento lankytojų vestibiulyje (LOW pastate) taip pat vyks paroda euro tematika.
1999 m. sausio 1 d. įvedus eurą elektronine forma, euro zonos šalių valiutos nustojo egzistuoti nepriklausomai viena nuo kitos, nustačius fiksuotus jų tarpusavio keitimo kursus. Tuo metu dar nebuvo euro banknotų bei monetų – jos ėmė cirkuliuoti tik 2002 m. sausio 1 d.
1992 m. pasirašyta Mastrichto sutartis įpareigojo visas tuometines ES šalis įsivesti eurą tuomet, kai jos atitiks tam tikrus monetarinius bei biudžeto kriterijus. Vis dėlto Jungtinė Karalystė ir Danija išsiderėjo išlygas, o Švedijos gyventojai 2003 m. referendume balsavo prieš euro įvedimą.
Šiuo metu eurą naudoja 16 iš 27 ES valstybių, taip pat Andora, Juodkalnija, Kosovas, Monakas, San Marinas bei Vatikanas. Eurą jau įsivedė ir keletas neseniai į ES įstojusių šalių: 2007 m. – Slovėnija, 2008 m. – Kipras ir Malta, o šių metų sausio 1 d. – Slovakija. Kitos naujosios ES narės – tarp jų ir Lietuva – dar rengiasi įsivesti eurą. Iškilmingas minėjimas: 2009-01-13 Europos centrinis bankas – apie euro dešimtmetį Daugiau apie eurą – Europos Komisija
LT
1
LINK
http://www.ecb.eu/ecb/10ann/html/index.en.html
LT
2
LINK
http://ec.europa.eu/economy_finance/the_euro/index_lt.htm?cs_mid=2946
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-COVER-LT DOC XML V0//LT
-//EP//TEXT IM-PRESS 20081217BRI45149 ITEM-002-LT DOC XML V0//LT
Užsienio ryšiai
Europos Parlamentas aptars padėtį Rusijai nutraukus dujų tiekimą
2009-01-08 - 15:00
Trečiadienio popietę europarlamentarai aptars padėtį, susidariusią po to, kai dėl ginčo su Ukraina Rusija iš esmės nutraukė dujų tiekimą Europos valstybėms per šios šalies teritoriją. Diskusijoje dalyvaus Europos Komisijos ir ES Tarybos atstovai. Rezoliucija šiuo klausimu nenumatyta. Tuo tarpu sausio 8 d. šią temą neeiliniame posėdyje aptarė EP Užsienio reikalų komitetas kartu su delegacijomis ryšiams su Rusija ir Ukraina. Posėdyje savo nuomonę pareiškė ir Ukrainos atstovai – bendrovės „Naftogaz“ vadovas Oleh Dubyna ir jo pavaduotojas Igor Didenko, šalies ministro pirmininko pavaduotojas Hryhorij Nemiria, energetikos ministras Jurij Progan bei Aukščiausiosios Rados Europos integracijos komiteto pirmininkas Boris Tarasiuk. Rusijos atstovai – „Gazprom“ vadovas Aleksei Miller, Rusijos Valstybės Dūmos Užsienio reikalų komiteto pirmininkas Konstantin Kosačiov ir Energetikos komiteto pirmininkas Jurij Lipatov – į posėdį neatvyko, nors ir buvo kviesti.
Dauguma posėdyje kalbėjusių europarlamentarų teigė, jog šis atvejis dar labiau verčia ES įvairinti savo energijos išteklių tiekimo šaltinius bei sparčiau kurti bendrą energetikos rinką. Svarstymas: 2009-01-14
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-001-LT DOC XML V0//LT
-//EP//TEXT IM-PRESS 20081217BRI45149 ITEM-003-LT DOC XML V0//LT
Užsienio ryšiai
Europos Parlamentas vėl įvertins padėtį Baltarusijoje
2009-01-08 - 15:00
Po rugsėjo 28 d. Baltarusijoje surengtų rinkimų ES nutarė pusmečiui pristabdyti reikalavimą neišduoti vizų tam tikriems Baltarusijos valdžios pareigūnams. Tuo tarpu spalį priimtoje rezoliucijoje EP paragino apsvarstyti galimybes sušvelninti Baltarusijai taikomas sankcijas. Šioje sesijoje europarlamentarai aptars esamą padėtį ir ateities perspektyvas, taip pat priims naują rezoliuciją. 2008 m. spalio 9 d. priimtoje rezoliucijoje EP „apgailestauja, kad Baltarusijai nepavyko pasiekti didelės pažangos plėtojant demokratiją šalyje, nors to taip tikėjosi ES, ir kad, nepaisant keleto teigiamų tendencijų, 2008 m. rugsėjo 28 d. parlamento rinkimai Baltarusijoje vis dėlto neatitiko tarptautinių standartų“. „Nors ES ir atkreipė dėmesį į neseniai įvykusius kai kurių opozicijos aktyvistų išlaisvinimus ir turėjo vilčių dėl rinkimų rengimo, bet nuolatinis nesugebėjimas surengti laisvus ir sąžiningus rinkimus trukdys Baltarusijai ir turės didelį poveikį jos santykiams su ES“, – pažymi europarlamentarai.
Atsižvelgdami į rinkimų nedemokratiškumą, europarlamentarai paragino „nepanaikinti draudimo išduoti vizas asmenims, kurie tiesiogiai susiję su demokratinių rinkimų standartų ir žmogaus teisių pažeidimu“, tačiau „apsvarstyti galimybę šių sankcijų taikymą kitiems pareigūnams iš dalies sustabdyti šešiems mėnesiams, jei per tą laikotarpį bus iš dalies pakeistas 2008 m. birželio mėn. pabaigoje priimtas ribojamasis žiniasklaidos įstatymas“.
Savo ruožtu EP pasiūlė padidinti finansinę pagalbą nepriklausomai žiniasklaidai, nevyriausybinėms organizacijoms ir užsienyje studijuojantiems studentams iš Baltarusijos. Europarlamentarai taip pat paragino supaprastinti vizų išdavimo Baltarusijos piliečiams tvarką ir apsvarstyti galimybes sumažinti Šengeno vizų išdavimo mokestį Baltarusijos piliečiams, „kadangi tai vienintelis būdas užkirsti kelią dar didesnei Baltarusijos ir jos piliečių izoliacijai“. Svarstymas: 2009-01-14
Balsavimas: 2009-01-15
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-002-LT DOC XML V0//LT
-//EP//TEXT IM-PRESS 20081217BRI45149 ITEM-004-LT DOC XML V0//LT
Europos Vadovų Taryba
Čekija pristatys savo pirmininkavimo ES prioritetus
2009-01-08 - 15:00
Šioje EP plenarinėje sesijoje Čekijos ministras pirmininkas Mirek Topolánek pristatys šios šalies pirmininkavimo ES Tarybai prioritetus. Tai pasirengimas ekonomikos augimo lėtėjimui, energetinė sauga, taip pat ES santykių su Rytų kaimynėmis plėtra. Čekija pavadino savo pirmininkavimo programą „Europa be sienų“. Jis atspindi siekį mažinti ekonomines bei kultūrines kliūtis ES viduje, taip pat labiau atverti ES pasauliui. Šis pavadinimas taip pat turi didelę simbolinę reikšmę: prieš du dešimtmečius sugriuvo Berlyno siena, o prieš penkerius metus į ES įstojo dešimt naujų šalių.
Ypač daug dėmesio Čekija rengiasi skirti užsienio politikai, ypač santykiams su rytiniais ES kaimynais. Atsižvelgdama į pastarojo meto Rusijos veiksmus, ES turėtų laikytis bendros pozicijos derybose dėl naujos Partnerystės ir bendradarbiavimo sutarties su šia šalimi. Savo ruožtu Čekija rems glaudesnį bendradarbiavimą su Ukraina bei Pietų Kaukazo šalimis, taip pat Rytų partnerystės kūrimą.
Čekija taip pat žada kovoti su ekonomikos augimo lėtėjimu bei stabdyti krizę. Balandį Londone vyksiančiame G-20 susitikime ES turėtų suvaidinti lemiamą vaidmenį siekiant įveikti ekonomikos bei finansų krizę. Savo ruožtu Čekija sieks panaikinti kliūtis ES vidaus rinkai – ypač laisvam darbuotojų bei žinių judėjimui.
Tuo tarpu energetikos srityje Čekija žada teikti pirmenybę energijos išteklių tiekimo patikimumui, jos šaltinių įvairumui bei tvarumui, taip pat tiekimo maršrutų įvairinimui. Be to, itin svarbu sukurti bendrą ES energetikos vidaus rinką, ypač elektros bei dujų sektoriuose. Tai visų pirma reiškia trūkstamų energetikos jungčių užbaigimą. Prioritetų pristatymas: 2009-01-14 Čekijos pirmininkavimo ES Tarybai programa
LT
1
LINK
http://www.eu2009.cz/en/czech-presidency/programme-and-priorities/programme-and-priorities-479/
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-003-LT DOC XML V0//LT
-//EP//TEXT IM-PRESS 20081217BRI45149 ITEM-005-LT DOC XML V0//LT
Institucijos
Europos Parlamente kalbės Latvijos prezidentas
2009-01-08 - 15:00
Antradienio vidurdienį EP plenarinėje sesijoje Strasbūre iškilmingą kalbą pasakys Latvijos prezidentas Valdis Zatleras (Zatlers). Šalies prezidento pareigas V. Zatleras pradėjo eiti 2007 m. liepą. Iki pat išrinkimo jis dirbo gydytoju ir aktyviai beveik nedalyvavo politikoje, nors nuo 1988 m. V. Zatleras dalyvavo Latvijos tautos fronto veikloje. Kalba: 2009-01-13 Latvijos prezidento V. Zatlero biografija
LT
1
LINK
http://www.president.lv/pk/content/?cat_id=2192&lng=en
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-004-LT DOC XML V0//LT
-//EP//TEXT IM-PRESS 20081217BRI45149 ITEM-006-LT DOC XML V0//LT
Teisingumas ir vidaus reikalai
Vaikų pasai bus be pirštų atspaudų
2009-01-08 - 15:00
Vaikams, keliaujantiems už Šengeno erdvės ribų, turės būti išduodami pasai, tačiau juose neturės būti pirštų atspaudų. Tai numatyta reglamente, dėl kurio šioje sesijoje balsuos Europos Parlamentas. Dėl šio klausimo jau sutarta su ES Taryba. Iki šiol daugelyje ES šalių vaikai iki 12 metų įrašomi tėvų pasuose. Pagal naująjį reglamentą tai turės pasikeisti – siekiant pažaboti prekybą vaikais, pasai turės būti išduodami ir vaikams iki 12 metų, kurie keliauja už Šengeno erdvės ribų.
Po 2001 m. rugsėjo 11 d. teroro išpuolių JAV ES šalys nutarė laipsniškai įdiegti biometrinius duomenis savo pasuose – tokius kaip veido atvaizdas bei pirštų atspaudai. ES reglamentas šiuo klausimu buvo patvirtintas 2005 m. Vis dėlto susidurta su techniniais sunkumais. Nustatyta, jog vaikų pirštų atspaudai keičiasi, todėl šie duomenys nėra patikimi. Pagal numatomus reglamento pakeitimus vaikų iki 12 metų pasuose neturės būti jų pirštų atspaudų.
Panaši išimtis numatyta žmonėms, kurie dėl fizinių priežasčių (pažeistų pirštų ar rankų) negali pateikti savo pirštų atspaudų. Jiems ES šalys galės išduoti laikinus pasus, kurie galios ne ilgiau kaip metus.
Reglamente nenumatytos biometrinių duomenų saugojimo taisyklės – jas turės numatyti pačios ES šalys. Vis dėlto numatoma sustiprinti biometrinių duomenų apsaugą.
ES šalyse labai skiriasi dokumentai, kurie turi būti pateikti pasui gauti (gimimo liudijimai, vairuotojo teisės, asmens kortelės, tėvystę patvirtinantys dokumentai ir kt.). Kadangi šių dokumentų saugumas yra mažesnis negu biometrinio paso, juos gali būti lengviau klastoti. Todėl kartu su šiuo reglamentu EP ir ES Taryba ketina patvirtinti bendrą pareiškimą, numatantį parengti klausimyną valstybėms, kuris leistų įvertinti, ar nebūtų tikslinga ateityje suvienodinti pasų išdavimo reikalavimus ES šalyse. Carlos COELHO PPE-DE PT A6-0500/2008 Dėl valstybių narių išduodamų pasų ir kelionės dokumentų apsauginių savybių ir biometrikos standartų Bendro sprendimo procedūra, pirmasis svarstymas
Svarstymas: 2009-01-13
Balsavimas: 2009-01-14
-//EP//TEXT REPORT A6-2008-0500 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-005-LT DOC XML V0//LT
-//EP//TEXT IM-PRESS 20081217BRI45149 ITEM-007-LT DOC XML V0//LT
Žmogaus teisės
L. Andrikienė: ES turi ryžtingiau veikti JT Žmogaus teisių taryboje
2009-01-08 - 15:00
Nors dvejus metus Ženevoje veikianti Jungtinių Tautų Žmogaus teisių taryba (JTŽTT) priėmė nemažai svarbių dokumentų, kai kurios jos narės pateisina skirtingus žmogaus teisių standartus ir blokuoja siūlomas rezoliucijas. L. Andrikienės parengtoje ataskaitoje, dėl kurios šioje sesijoje balsuos Europos Parlamentas, ES raginama suaktyvinti savo veiklą JTŽTT. Pasak ataskaitos, aktyviau veikdama JTŽTT ES galėtų reikšmingai prisidėti prie pagarbos žmogaus teisėms užtikrinimo visame pasaulyje. Tai, kad šiai tarybai nepriklauso JAV, suteikia Europos Sąjungai dar daugiau atsakomybės. Deja, jos pastangos dažnai neduoda norimų rezultatų, nes kai kurios šalys siekia apriboti žmogaus teisių standartus arba interpretuoja juos savaip motyvuodamos kultūrų, ideologijų ar tradicijų skirtumais, nors šie standartai turėtų būti bendri visam pasauliui.
Europarlamentarai reiškia didelį susirūpinimą dėl tokios padėties. Jie ragina ES ir jos valstybes „geriau išnaudoti savo potencialą ir imtis demokratinių šalių grupės lyderio, įgijusio solidžios patirties žmogaus teisių srityje, vaidmens“. JTŽTT rezoliucijos dėl mirties bausmės moratoriumo bei dėl visuotinės teisės gauti vandens yra sektini pavyzdžiai, sakoma ataskaitoje. Joje taip pat pažymima pilietinės visuomenės organizacijų svarba ginant žmogaus teises, raginama teikti joms daugiau paramos ir smerkiami kai kurių ES valstybių mėginimai cenzūruoti nevyriausybinių organizacijų veiklą.
EP nariai „apgailestauja dėl to, kad JTŽTT susiskaldžiusi į regioninius blokus“, nes dėl to „kyla grėsmė JTŽTT sugebėjimui veiksmingai, nešališkai ir objektyviai spręsti problemas dėl žmogaus teisių pažeidimų“. Deputatai ypač „smerkia politinius aljansus, kuriuos sudarant siekiama padėti kai kurioms valstybėms išvengti patikrinimo, o ne kritiškai atsižvelgti į žmogaus teisių padėtį jose“.
Europarlamentarai „mano, kad specialiosios procedūros, susijusios su padėtimi tam tikroje šalyje, yra esminė priemonė žmogaus teisėms toje šalyje gerinti“. Jie apgailestauja, kad panaikinti JTŽTT šalių mandatai Baltarusijai, Kongo Demokratinei Respublikai ir Kubai.
EP nuomonės pranešėja šiuo klausimu Laima Andrikienė (Europos liaudies partija) teigė: „Tikrai neįmanoma nepastebėti, kad ES susiduria su sunkumais gindama savo pozicijas JTŽTT, kur valstybės, įgijusios solidžios patirties žmogaus teisių apsaugos srityje, sudaro mažumą, o dvi tvirtai susivienijusios regioninės mažumos grupės (Islamo šalių organizacija ir Afrikos grupė), prie kurių prisijungusios Rusija ir Kinija, sudaro opoziciją per derybas. Pastarosiose nedalyvaujant JAV, ES dažnai negauna jokios paramos. [...] Panašu, kad ES, imdamasi svarbių žmogaus teisių iniciatyvų, patiria sunkumų ne dėl kiekybinio kitų šalių pranašumo, o dėl nepakankamo įžvalgumo, nesugebėjimo būti lydere ir gynybinės pozicijos laikymosi.“ Laima Liucija ANDRIKIENĖ PPE-DE LT A6-0498/2008 Dėl Jungtinių Tautų Žmogaus teisių tarybos plėtros ir ES vaidmens Iniciatyvos procedūra
Svarstymas: 2009-01-12
Balsavimas: 2009-01-14 Jungtinių Tautų Žmogaus teisių taryba ES veikla žmogaus teisių srityje
LT
2
LINK
http://www2.ohchr.org/english/bodies/hrcouncil/
LT
3
LINK
http://ec.europa.eu/external_relations/human_rights/intro/index.htm
-//EP//TEXT REPORT A6-2008-0498 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-006-LT DOC XML V0//LT
-//EP//TEXT IM-PRESS 20081217BRI45149 ITEM-008-LT DOC XML V0//LT
Žmogaus teisės
Raginama geriau apsaugoti homoseksualų, romų ir nepiliečių teises
2009-01-08 - 15:00
Šioje sesijoje europarlamentarai balsuos dėl ataskaitos, kurioje įvertinama žmogaus teisių padėtis ES 2004-2008 m. Ši tema jau buvo aptarta gruodį. Ataskaitoje raginama ES lygmeniu sustiprinti žmogaus teisių apsaugą ES viduje – iki šiol daugiau dėmesio ES skirdavo padėčiai už jos ribų. „Labai svarbu netaikyti dvigubų standartų išorės politikoje ir vidaus politikoje“, – pažymi EP nariai. Europarlamentarai „su nerimui pažymi, kad kovos su diskriminacija politika nėra pakankamai įgyvendinta“, ir kviečia ES valstybes pagerinti padėtį. Jie ragina ES Tarybą nedelsiant patvirtinti pamatinį sprendimą dėl kovos su rasizmu ir ksenofobija baudžiamosios teisės priemonėmis, taip pat ragina Europos Komisiją pasiūlyti panašų teisės aktą dėl kovos su homofobija.
Deputatai „mano, kad diskriminuojančios socialinių ir politinių lyderių pastabos homoseksualių asmenų atžvilgiu kursto neapykantą ir smurtą, ir prašo atitinkamus vadovaujančius organus juos pasmerkti“. Tuo tarpu „diskriminacinis gėjų eitynių draudimas ir tinkamos apsaugos nesuteikimas jų dalyviams“ pažeidžia ES pripažintus žmogaus teisių apsaugos principus. Europarlamentarai „primena visoms valstybėms narėms, kad remiantis Europos žmogaus teisių teismo praktika susirinkimų laisve galima naudotis net tada, kai šia teise besinaudojančiųjų pažiūros nepriimtinos didžiajai daliai visuomenės“.
Deputatai ragina dar to nepadariusias valstybes priimti teisės aktus, kuriais būtų panaikinama tos pačios lyties porų patiriama diskriminacija. Tuo tarpu Europos Komisija turėtų pasiūlyti teisės aktų, „skirtų užtikrinti, kad valstybės narės taikytų abipusio homoseksualių porų pripažinimo principą, neatsižvelgiant į tai, ar jos susituokusios ar įregistravusios civilinę partnerystę, ypač joms naudojantis judėjimo laisve pagal ES teisę“.
EP nariai ragina valstybes „ryžtingai traukti atsakomybėn už bet kokias neapykantos apraiškas rasistinės žiniasklaidos programose ir straipsniuose, propaguojančiose netolerantišką požiūrį, kuris išreiškiamas neapykantos paskatintais nusikaltimais pieš romus, imigrantus, užsieniečius, tradicines tautines mažumas ar kitas mažumas“. Kita vertus, deputatai susirūpinę dėl bandymų uždrausti viešus kai kurių klausimų svarstymus, rodančių, jog „daugelyje valstybių narių egzistuoja neoficiali cenzūra arba žiniasklaidos vidinė cenzūra“.
Deputatai pažymi, kad ES politikoje „nenustatyta nei bendrų kriterijų, nei minimalių standartų tautinių mažumų teisėms apibrėžti, taip pat nėra Europos Sąjungoje bendrai taikomos priklausymo tautinėms mažumoms apibrėžties“. Savo ruožtu jie mano, kad kai kurios ES valstybės „taiko nepagrįstus reikalavimus“ asmenims be pilietybės. EP nariai „ragina valstybes nares, iškovojusias arba atkūrusias nepriklausomybę paskutiniame XX a. dešimtmetyje, visiems asmenims, gyvenusiems jų teritorijoje iki nepriklausomybės atkūrimo, be jokios diskriminacijos taikyti tokias pat sąlygas“, taip pat pasirašyti Jungtinių Tautų konvencijas dėl asmenų be pilietybės teisių ir jų skaičiaus mažinimo.
Deputatai ragina panaikinti romų bendruomenės socialinę atskirtį, ypač švietimo ir būsto srityse, taip pat apsaugoti ją nuo diskriminavimo, ypač vykdomo policijos ir kitų valdžios institucijų. Jie taip pat siūlo geriau apsaugoti moterų teises ir daugiau dėmesio skirti smurtui šeimoje pažaboti. EP nariai siūlo taikyti pozityviosios diskriminacijos priemones, ypač įdarbinant. Savo ruožtu jie ragina sustiprinti žmogaus teisių stebėseną uždarose nepilnamečiams, seneliams ir ligoniams skirtose įstaigose, taip pat kalėjimuose ir kariuomenėje – nes „šiurkštūs teisių pažeidimai“ jose dažnai lieka visuomenės nepastebėti.
Europarlamentarai kviečia valstybes „užtikrinti, kad moterys visapusiškai naudotųsi savo teisėmis“ reprodukcinės ir lytinės sveikatos srityje, garantuoti tinkamą lytinį švietimą, taip pat „suteikti lengvesnę prieigą prie kontraceptinių priemonių“. Giusto CATANIA GUE/NGL IT A6-0479/2008 Dėl pagrindinių teisių padėties Europos Sąjungoje 2004–2008 m. Iniciatyvos procedūra
Svarstyta gruodžio mėn. plenarinėje sesijoje
Balsavimas: 2009-01-14 ES veikla žmogaus teisių srityje
LT
2
LINK
http://ec.europa.eu/external_relations/human_rights/intro/index.htm
-//EP//TEXT REPORT A6-2008-0479 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-007-LT DOC XML V0//LT
-//EP//TEXT IM-PRESS 20081217BRI45149 ITEM-009-LT DOC XML V0//LT
Visuomenės sveikata
ES griežtina pesticidų registravimo ir naudojimo taisykles
2009-01-08 - 15:00
Tikintis sumažinti neigiamą pesticidų naudojimo poveikį žmonių sveikatai, numatoma priimti pagrindų direktyvą dėl tvaraus pesticidų naudojimo, taip pat atnaujinti direktyvą dėl augalų apsaugos priemonių patekimo į rinką. Siekiama uždrausti purkšti pesticidus iš lėktuvų, taip pat sugriežtinti jų registravimo tvarką ir įpareigoti valstybes mažinti jų naudojimą. Dėl to Europos Parlamentas antruoju svarstymu balsuos šioje plenarinėje sesijoje. Esami ES teisės aktai reglamentuoja tik pesticidų patekimą į rinką ir jų apdorojimą, tačiau nenustato pesticidų naudojimo taisyklių. Šią spragą siekiama ištaisyti priėmus Pagrindų direktyvą dėl tvaraus pesticidų naudojimo. Pagal ją šalys turės parengti veiksmų planus, skirtus mažinti pesticidų naudojimo žalą sveikatai bei aplinkai. Kai įmanoma, turės būti naudojami ekologiškesni augalų apsaugos būdai.
Bus draudžiama purkšti pesticidus iš lėktuvų (su tam tikromis išimtimis), taip pat uždrausta juos naudoti ar saugoti parkuose, sporto ir mokyklų aikštynuose, vaikų žaidimų aikštelėse, taip pat prie gyvenamųjų zonų ir vandens telkinių. Aplink pastaruosius turės būti suformuotos apsaugos zonos.
Šioje sesijoje europarlamentarai balsuos ir dėl siūlymo sugriežtinti pesticidų vartojimo leidimų išdavimo kriterijus bei procedūrą. Pagal jį ES sudarys aktyvių pesticidų sudedamųjų dalių sąrašą, kuriuo remdamosi valstybės turės nuspręsti, ar bus išduotas leidimas naujam produktui. Pesticidams nebebus taikomas bendrasis cheminių medžiagų reglamentas (REACH).
Esami leidimai naudoti pesticidus galios iki jų termino pabaigos. Vėliau leidimai bus išduodami pagal naująją tvarką. Pirmieji leidimai konkrečioms medžiagoms bus išduodami dešimčiai metų, o mažai kenksmingoms medžiagoms – penkiolikai metų. Vėliau leidimai galės būti pratęsti dar penkiolikai metų. Toms medžiagoms, kurias galima pakeisti saugesnėmis, leidimai galės būti išduodami tik trejiems metams (europarlamentarams pavyko sutrumpinti šį terminą).
ES bus padalinta į tris geografines zonas – šiaurinę, centrinę ir pietinę, kad atitinkamai zonai priklausančiai valstybei narei leidus vartoti pesticidą, jį būtų leidžiama naudoti ir likusiose tos zonos valstybėse, remiantis abipusio pripažinimo principu. Lietuva kartu su Latvija, Estija, Danija, Suomija ir Švedija priklausys šiaurinei zonai. Tačiau valstybės turės teisę patvirtinti, atmesti ar apriboti leidimą naudoti atitinkamą pesticido rūšį, atsižvelgusios į šalies ypatybes ir tinkamai pagrindusios tokį sprendimą.
Genotoksinės, kancerogeninės, reprodukcijai kenkiančios, neurotoksinį ar imunotoksinį poveikį turinčios bei endokrininės sistemos veiklą trikdančios medžiagos pesticiduose bus uždraustos. Prie draudžiamų pesticidų priskirtos ir bitėms kenkiančios medžiagos. Tačiau jei vienas iš šių pesticidų būtinas siekiant sustabdyti rimtą grėsmę augalų sveikatai, galės būti leidžiama jį naudoti penkerius metus (su galimybe pratęsti leidimą).
1991 m., kai ES įsigaliojo pirmoji pesticidų naudojimo leidimų išdavimo tvarka, Sąjungos šalyse buvo naudojama apie 800 pesticidų rūšių. ES teisės aktų dėka jų sumažėjo perpus. Tikimasi, kad jų atnaujinimas paskatins išimti iš rinkos nedidelį skaičių kenksmingiausių pesticidų.
Dėl šių teisės aktų pasiektas Parlamento ir ES Tarybos sutarimas. Juos patvirtinus, Europos Komisija ir ES šalys turės juos įgyvendinti per dvejus metus. Christa KLAß PPE-DE DE Hiltrud BREYER Verts/ALE DE A6-0443/2008 Dėl tausiojo pesticidų naudojimo A6-0444/2008 Dėl augalų apsaugos produktų pateikimo į rinką Bendro sprendimo procedūra, antrasis svarstymas
Svarstymas: 2009-01-12
Balsavimas: 2009-01-13 Europos Komisijos tinklalapis šia tema
LT
3
LINK
http://ec.europa.eu/environment/ppps/home.htm
-//EP//TEXT REPORT A6-2008-0443 0 NOT XML V0//LT
-//EP//TEXT REPORT A6-2008-0444 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-008-LT DOC XML V0//LT
-//EP//TEXT IM-PRESS 20081217BRI45149 ITEM-010-LT DOC XML V0//LT
Žemės ūkis
Žemės ūkis gali padėti įveikti maisto stygių
2009-01-08 - 15:00
Galimybė apsirūpinti maistu – vienas svarbiausių ES politikos prioritetų Sąjungos viduje ir pasaulyje. Europos Parlamento balsavimui teikiamoje ataskaitoje siūloma skatinti žemės ūkio gamybą ES viduje ir besivystančiose šalyse, kad nekiltų maisto stygiaus pavojaus. Raginama atsižvelgti į šį tikslą persvarstant bendrąją žemės ūkio politiką. Net kol dar nebuvo išaugusios maisto kainos, daugiau kaip 860 mln. žmonių pasaulyje kentė nuolatinį badą ir prastai maitinosi. Neprognozuotas didelis maisto produktų kainų padidėjimas padėtį dar pablogino. Nuo 2006 m. rugsėjo iki 2008 m. vasario pasaulinės pagrindinių žemės ūkio produktų kainos padidėjo 70 proc. Dėl to dar 100 mln. žmonių ėmė alkti ir skursti. Maisto atsargų pasaulyje taip pat kritiškai sumažėjo: 2003 m. jų būtų pakakę tik 133 dienoms, o 2008 m. jų pakako vos 40 dienų. Padėtį dar pablogino kai kurių šalių sprendimas riboti maisto eksportą. Tuo tarpu tikimasi, kad iki 2050 m. gyventojų skaičius padidės 40 proc., o maisto paklausa – dvigubai. Europarlamentarai ragina imtis priemonių užtikrinti pasaulinę maisto produkciją ir padėti labiausiai pažeidžiamiems žmonėms apsirūpinti maistu.
Nors ES yra pagrindinis pagalbos donoras pasaulyje, teikiantis 60 proc. visos plėtros pagalbos, praėjusio amžiaus devintajame dešimtmetyje tik apie 17 proc. ES pagalbos plėtrai buvo skirta žemės ūkiui, o 2006 m. – vos 3 proc. Deputatai pritaria sprendimui įkurti vieno milijardo eurų fondą, skirtą padėti neturtingiesiems besivystančiose šalyse nusipirkti sėklų ir trąšų, tačiau ragina numatyti ir ilgesnio laikotarpio veiksmus – visų pirma skirti daugiau dėmesio žemės ūkio plėtrai besivystančiose šalyse ir žemės ūkio moksliniams tyrimams. Tai ypač svarbu tose šalyse ir tuose regionuose, kur dėl padidėjusių maisto kainų kilo maištų ir politinių neramumų.
Europarlamentarai ragina ateityje atnaujinus nepavykusias Pasaulio prekybos organizacijos derybas nustatyti sąžiningas prekybos taisykles, kartu atsižvelgiant į valstybių susirūpinimą dėl galimo maisto trūkumo. Deputatai taip pat ragina Europos Sąjungai vadovaujant sukurti pasaulinį greitesnio įspėjimo mechanizmą, kuris leistų stebėti produkciją, vartojimą ir atsargų lygius, taip pat iš anksto įspėti apie galimas krizes.
Kita vertus, besivystančios šalys nesugebės aprūpinti maistu vien vidaus produkcija, todėl pramoninės šalys turi gaminti ir eksportuoti daugiau maisto. Tam reikia didinti žemės ūkio produktyvumą ES viduje. EP nariai pastebi, kad ligšiolinių bendrosios žemės ūkio politikos (BŽŪP) reformų rezultatas – sumažėjęs žemės ūkio produkcijos kiekis, nes didžiausias dėmesys buvo skirtas ne kiekiui, bet į rinką orientuotai, kokybiškai produkcijai. „Dėl tokio politikos pokyčio ES gamintojai neteko potencialių rinkos galimybių ir turi vis labiau kliautis iš ne ES importuojamais maisto produktais, kurie gaminami pagal labai įvairius gamybos standartus – dėl to ES žemės ūkio produktams sukuriamos nelygios konkurencijos sąlygos“, – teigiama ataskaitoje. Deputatų nuomone, po 2013 m. persvarstant BŽŪP reikėtų atsižvelgti į poreikį užtikrinti ES maisto gamybos bazę ir patenkinti padidėjusią maisto paklausą pasaulyje.
Europarlamentarai nurodo, kad vien rinka negali užtikrinti ūkininkų pajamų, „nes laikytis ES maisto gamybos, maisto saugos, aplinkos apsaugos ir gyvūnų gerovės standartų brangiai kainuoja“. Nors vienkartinių išmokų ūkiams sistema užtikrina galimybes keisti produkciją atsižvelgiant į rinkos poreikius, EP narių manymu, jos nepakanka. Jie „reikalauja stabilaus ir nuolatinio ES ir valstybių narių išlaidų lygio, skirto BŽŪP garantijoms, užtikrinančioms tinkamas pajamas ūkininkams“. EP nariai ypač nerimauja dėl dabartinės pasaulinės finansų krizės, dėl kurios gali sumažėti ūkininkavimui skirti finansai. Jie ragina Europos Komisiją pateikti siūlymų „užtikrinti sektoriaus stabilumą, taip pat ir galimybių gauti paskolas bei kredito garantijas“.
EP narių nuomone, sprendžiant klimato kaitos problemą teisinga skatinti alternatyvius tvarios energijos šaltinius, tačiau svarbu dar daugiau nepadidinti pasaulinių maisto kainų bei užtikrinti maisto, pašarų ir biokuro produkcijos pusiausvyrą. Mairead MCGUINNESS PPE-DE IE A6-0505/2008 Dėl bendrosios žemės ūkio politikos ir pasaulinės maisto saugos Iniciatyvos procedūra
Svarstymas: 2009-01-12
Balsavimas: 2009-01-13
-//EP//TEXT REPORT A6-2008-0505 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-009-LT DOC XML V0//LT
-//EP//TEXT IM-PRESS 20081217BRI45149 ITEM-011-LT DOC XML V0//LT
Laisvas prekių judėjimas
EP balsuos dėl ginkluotės viešųjų pirkimų taisyklių
2009-01-08 - 15:00
ES ginklų vidaus rinka sudaro daugiau kaip 200 mlrd. eurų. Šiuo metu ES šalių įstatymai, reguliuojantys ginklų importą bei eksportą, labai skiriasi, o tai kliudo bendrajai rinkai. Gruodį EP pritarė siūlymui suderinti ginklų ir su jais susijusių gaminių prekybos ES taisykles, o dabar europarlamentarai balsuos dėl viešųjų pirkimų taisyklių suderinimo ginkluotės rinkoje. Pagal Europos bendrijos steigimo sutartį išimties tvarka leidžiama netaikyti ES viešojo pirkimo sutarčių taisyklių, kai tai susiję su nacionaliniu saugumu. Iš tikrųjų ES šalys nuolat remiasi šia nuostata, kad galėtų beveik visiems karinės srities viešiesiems pirkimams netaikyti Bendrijos teisės. Panaši padėtis vyrauja ne tik tiesioginės karinės paskirties, bet ir kitokios „jautrios“ saugumo įrangos rinkoje. Ši ES valstybių praktika prieštarauja Europos Teisingumo Teismo sprendimams, jog minėta nuostata turėtų būti taikoma tik ribotam skaičiui pagrįstų išimtinių atvejų.
Svarstomais direktyvos pakeitimais siekiama ištaisyti padėtį. Naujoji direktyva reguliuos ne tik ginkluotės pirkimą, bet ir kitus su gynyba ir saugumu susijusius viešuosius konkursus – pavyzdžiui, karių uniformų pirkimą ar viešųjų darbų užsakymą. Be to, ji galios ir kitoms panašaus pobūdžio sritims – tokioms kaip pasienio apsaugos bei policijos ginkluotės pirkimas. Direktyva reguliuos tik sutartis už ne mažesnę kaip 412 tūkst. eurų (be PVM) sumą, kai pasirašoma tiekimo ar aptarnavimo sutartis, ir 5,15 mln. eurų (be PVM), kai pasirašoma darbų sutartis.
Kaip ir iki šiol, numatyta galimybė įslaptinti tam tikrus šių sričių viešųjų pirkimų konkursų duomenis, kai tai būtina. Direktyvoje taip pat pažymima, jog šalies gynyba bei saugumas išlieka pačių valstybių kompetencija.
Šalys galės pačios nutarti, ar ginkluotės tiekimo konkurse gali dalyvauti ES nepriklausančių valstybių bendrovės, – bet jei taip būtų nuspręsta, joms turėtų būti taikomos vienodos sąlygos. Sutarčių su ES nepriklausančių šalių subjektais ši direktyva nereguliuos.
Dėl šio klausimo sutarta su ES Taryba, todėl direktyva turėtų įsigalioti netrukus po jos patvirtinimo Parlamente ir paskelbimo. Alexander Graf LAMBSDORFF ALDE DE A6-0415/2008 Dėl tam tikrų viešojo gynybos ir saugumo srities darbų, prekių ir paslaugų pirkimo sutarčių sudarymo tvarkos derinimo Bendro sprendimo procedūra, pirmasis svarstymas
Svarstymas: 2009-01-13
Balsavimas: 2009-01-14
-//EP//TEXT REPORT A6-2008-0415 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-010-LT DOC XML V0//LT
-//EP//TEXT IM-PRESS 20081217BRI45149 ITEM-012-LT DOC XML V0//LT
Konstituciniai reikalai
Piliečiai raginami aktyviau dalyvauti ES reikaluose
2009-01-08 - 15:00
Europos Parlamento balsavimui teikiamoje ataskaitoje raginama skirti daugiau dėmesio pilietinės visuomenės vaidmeniui ES raidoje, o piliečius – aktyviau dalyvauti ES reikaluose. Europarlamentarai remia atitinkamas Lisabonos sutarties nuostatas. „Europos pilietinė visuomenė atlieka svarbų vaidmenį Europos integracijos procese, nes ji Europos institucijoms perduoda ES piliečių pozicijas ir reikalavimus“, – sakoma ataskaitoje. Europarlamentarai ragina ES institucijas „į pilietinį dialogą įtraukti visus suinteresuotus pilietinės visuomenės atstovus, o jaunų europiečių, kurie kurs ateities Europos Sąjungą ir bus už tai atsakingi, nuomonei skirti ypatingą dėmesį“. Kita vertus, EP narių nuomone, reikėtų skirti pilietinės visuomenės organizacijas nuo lobistų.
Deputatai „ragina ES institucijas užtikrinti, kad visi ES piliečiai (moterys ir vyrai, vyresnio amžiaus asmenys ir jaunuoliai, gyvenantys mieste ir kaime) galėtų vienodomis sąlygomis aktyviai ir nediskriminuojami bei vienodomis teisėmis dalyvauti pilietiniame dialoge“. EP nariai ragina atsakingas institucijas užtikrinti pakankamai lėšų tokiam dialogui plėtoti.
EP nariai pritaria Lisabonos sutartyje numatytoms priemonėms stiprinti atstovaujamąją ir dalyvaujamąją demokratiją, visų pirma pasinaudojant pilietine iniciatyva, kai milijonas piliečių iš kelių valstybių narių galės pareikalauti, kad Europos Komisija pasiūlytų teisės aktą. Savo ruožtu deputatai ragina ES Tarybą labiau atverti savo veiklą visuomenei.
Europarlamentarai remia esamus ES projektus, kuriais siekiama pilietinę visuomenę aktyviau įtraukti į europinį integracijos procesą – „Europe by Satelite“, „Piliečių agora“, teminius pilietinius forumus (pvz., „Tavo Europa“) ir panašius projektus.
Deputatai „ragina ES piliečius aktyviau įsitraukti į Europos lygmens diskusijas ir debatus bei dalyvauti būsimuose Europos Parlamento rinkimuose“. Genowefa GRABOWSKA PSE PL A6-0475/2008 Dėl pilietinio dialogo plėtros perspektyvų remiantis Lisabonos sutartimi Iniciatyvos procedūra
Svarstymas: 2009-01-12
Balsavimas: 2009-01-13
-//EP//TEXT REPORT A6-2008-0475 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081217BRI45149 FULL-TEXT DOC XML V0//LT
-//EP//TEXT IM-PRESS 20081217BRI45149 ITEM-011-LT DOC XML V0//LT
-//EP//TEXT IM-PRESS 20081217BRI45149 ITEM-COVER-LT DOC XML V0//LT
-//EP//TEXT IM-PRESS 20081217BRI45149 ITEM-001-LT DOC XML V0//LT
-//EP//TEXT IM-PRESS 20081217BRI45149 ITEM-002-LT DOC XML V0//LT
-//EP//TEXT IM-PRESS 20081217BRI45149 ITEM-003-LT DOC XML V0//LT
-//EP//TEXT IM-PRESS 20081217BRI45149 ITEM-004-LT DOC XML V0//LT
-//EP//TEXT IM-PRESS 20081217BRI45149 ITEM-005-LT DOC XML V0//LT
-//EP//TEXT IM-PRESS 20081217BRI45149 ITEM-006-LT DOC XML V0//LT
-//EP//TEXT IM-PRESS 20081217BRI45149 ITEM-007-LT DOC XML V0//LT
-//EP//TEXT IM-PRESS 20081217BRI45149 ITEM-008-LT DOC XML V0//LT
-//EP//TEXT IM-PRESS 20081217BRI45149 ITEM-009-LT DOC XML V0//LT
-//EP//TEXT IM-PRESS 20081217BRI45149 ITEM-010-LT DOC XML V0//LT
-//EP//TEXT IM-PRESS 20081217BRI45149 ITEM-011-LT DOC XML V0//LT
-//EP//TEXT IM-PRESS 20081217BRI45149 ITEM-012-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20081217BRI45149 ITEM-COVER-LT DOC XML V0//LT
-//EP//TEXT IM-PRESS 20081217BRI45149 ITEM-001-LT DOC XML V0//LT
-//EP//TEXT IM-PRESS 20081217BRI45149 ITEM-002-LT DOC XML V0//LT
-//EP//TEXT IM-PRESS 20081217BRI45149 ITEM-003-LT DOC XML V0//LT
-//EP//TEXT IM-PRESS 20081217BRI45149 ITEM-004-LT DOC XML V0//LT
-//EP//TEXT IM-PRESS 20081217BRI45149 ITEM-005-LT DOC XML V0//LT
-//EP//TEXT IM-PRESS 20081217BRI45149 ITEM-006-LT DOC XML V0//LT
-//EP//TEXT IM-PRESS 20081217BRI45149 ITEM-007-LT DOC XML V0//LT
-//EP//TEXT IM-PRESS 20081217BRI45149 ITEM-008-LT DOC XML V0//LT
-//EP//TEXT IM-PRESS 20081217BRI45149 ITEM-009-LT DOC XML V0//LT
-//EP//TEXT IM-PRESS 20081217BRI45149 ITEM-010-LT DOC XML V0//LT
-//EP//TEXT IM-PRESS 20081217BRI45149 ITEM-011-LT DOC XML V0//LT
-//EP//TEXT IM-PRESS 20081217BRI45149 ITEM-012-LT DOC XML V0//LT
