13.10.2005
PASIŪLYMAS DĖL REZOLIUCIJOS
Pagal Darbo tvarkos taisyklių 113 straipsnį pateikė
Cristiana Muscardini
dėl humanitarinės padėties Seutoje ir Meliloje (Ispanija)
Pasiūlymas dėl Europos Parlamento rezoliucijos dėl humanitarinės padėties Seutoje ir Meliloje (Ispanija)
Europos Parlamentas,
–
atsižvelgdamas į ES sutarties 7 straipsnį,
–
atsižvelgdamas į pastaruosius iš Afrikos atvykusių imigrantų antplūdžius į Ispanijos Seutos ir Melilos anklavus,
–
atsižvelgdamas į nerimą keliantį Ispanijos ir Maroko valdžios institucijų elgesį, dėl kurio žuvo 11 žmonių,
–
atsižvelgdamas į savo Darbo tvarkos taisyklių 113 straipsnį,
A.
kadangi dauguma Ispanijos teritorijoje atsidūrusių imigrantų turi teisę prašyti jiems suteikti pabėgėlio statusą, bet Ispanijos vyriausybė vykdo masinių perkėlimų į Maroką politiką;
B.
kadangi dauguma imigrantų, tarp kurių yra ir nėščių moterų, vaikų bei sužeistųjų, buvo deportuoti ir palikti atokiose Maroko dykumų vietovėse be vandens ir maisto;
C.
kadangi kolektyvinė tremtis yra neteisėta ir ja pažeidžiama tarptautinė teisė bei Konvencija prieš kankinimus;
1.
ragina iš tiesų suderinti Europos valstybių imigracijos įstatymus ir Europos lygmeniu veiksmingai koordinuoti kovą su neteisėta imigracija,
2.
ragina užtikrinti platesnį tarptautinį kilmės, tranzito ir priimančiųjų šalių bendradarbiavimą bei pabėgėlių centrams ir jų administravimo taisyklių derinimui skirti reikalingas lėšas,
3.
ragina Išorės sienų valdymo agentūrą nusiųsti patikros misijas į Seutą ir Melilą,
4.
ragina prieš Ispaniją pradėti ES sutarties 7 straipsnyje numatytą procedūrą.
