C. Malmström atsakymas Komisijos vardu
(2010 m. gegužės 4 d.)
Vietinio eismo per sieną režimas sukurtas Reglamentu (EB) Nr. 1931/2006, nes ES svarbu užtikrinti, kad sienos su kaimyninėmis šalimis nebūtų kliūtis prekybai, socialiniams ir kultūriniams mainams ar regioniniam bendradarbiavimui.
2009 m. Komisija paskelbė pirmąją ataskaitą dėl vietinio eismo per sieną režimo įgyvendinimo ir jo laikymosi (2009 m. liepos 24 d. COM (2009) 383); antroji ataskaita bus parengta iki 2010 m. pabaigos.
Valstybės narės ne įpareigojamos, o įgaliojamos sudaryti dvišalius vietinio eismo per sieną susitarimus su kaimyninėmis trečiosiomis šalimis. Lietuva nusprendė pradėti derybas dėl tokio susitarimo su Baltarusija.
Kad valstybės narės galėtų užtikrinti veiksmingą išorės sienų valdymą, taip pat ir įgyvendinti vietinio eismo per sieną susitarimus, jos gali naudotis finansavimu, numatytu pagal Sprendimą Nr. 574/2007/EB 2007 m. gegužės 23 d. Europos Parlamento ir Tarybos sprendimas Nr. 574/2007/EB dėl Išorės sienų fondo 2007–2013 m. laikotarpiui pagal Solidarumo ir migracijos srautų valdymo bendrąją programą įsteigimo (OL L 144, 2007 6 6). 2007 m. sukurtame Išorės sienų fonde.
Preliminariai 2007–2013 m. Išorės sienų fonde Lietuvai numatyta 32 521 836 EUR suma; be to, fondas skiria paramą Lietuvai, kad kompensuotų už tranzito vizas prarastus mokesčius ir papildomas išlaidas, kurios kyla įgyvendinant Specialiąją tranzito programą pagal Tarybos reglamentą (EB) Nr. 693/2003 2003 m. balandžio 14 d. Tarybos reglamentas (EB) Nr. 693/2003, nustatantis specialų supaprastinto tranzito dokumentą (STD), supaprastinto tranzito geležinkeliu dokumentą (STGD) ir iš dalies pakeičiantis Bendrąją konsulinę instrukciją ir Bendrąjį vadovą (OL L 99, 2003 4 17). ir Tarybos reglamentą (EB) Nr. 694/2003 2003 m. balandžio 14 d. Tarybos reglamentas (EB) Nr. 694/2003 dėl supaprastinto tranzito dokumentų (STD) ir supaprastinto tranzito geležinkeliu dokumentų (STGD), numatytų Reglamente (EB) Nr. 693/2003, vienodos formos (OL L 99, 2003 4 17). . 2010 m. metinei programai įgyvendinti skirtas ES finansavimas siekia 3 458 144 EUR; 2011 m. jis bus padidintas iki 4 211 000 EUR, 2012 m. – iki 6 005 000 EUR ir 2013 m. – iki 8 454 000 EUR.
Su vietinio eismo per sieną susitarimų įgyvendinimu susijusius projektus valstybės narės gali įtraukti į savo metines programas, finansuojamas iš Išorės sienų fondo. Todėl Lietuva, atsižvelgdama į būsimus susitarimus, įtraukė priemones, susijusias su vietinio eismo per sieną leidimų pirkimu.
