Benamystės panaikinimas — misija neįmanoma?
Socialinė politika
2011-09-19 - 12:59
Gatvės benamystė yra labiausiai matoma Nors Europos visuomenės tradiciškai laikomos turtingomis, benamystės problema čia yra viena iš sunkiausiai išsprendžiamų. Kai kuriose šalyse per ekonominį sunkmetį padaugėjo miegančių gatvėse, elgetaujančių ir valkataujančių. Rugsėjo 14 d. priimtoje Europos Parlamento rezoliucijoje raginama siekti greitesnės pažangos kovoje su benamyste.
2010 m. gruodį daugiau nei pusė EP narių pasirašė deklaraciją, kuri ragina Komisiją parengti Europos Sąjungos strategiją dėl benamių. Praėjusią savaitę Strasbūre rezoliucijos bendraautorės Pervenche Berès (Socialistų ir demokratų aljansas, Prancūzija) ir Karima Delli (Žaliųjų frakcija, Prancūzija) klausė, kas padaryta siekiant šio tikslo. P. Berès teigimu, „benamystė yra sunkiausia socialinės atskirties forma“.
„Atėjo metas valstybėms narėms prisiimti įsipareigojimus. Pirmoji mūsų pareiga yra apsaugoti labiausiai pažeidžiamus“, — kalbėjo K. Delli.
Už socialinius reikalus ir įtrauktį atsakingas eurokomisaras Laszlo Andoras pabrėžė, kad benamių problemos sprendimas priklauso valstybių narių kompetencijai, o ES gali tik paremti jų veiksmus.
Atsakydamas į klausimą apie pažangą siekiant iki 2015 m. panaikinti gatvės benamystę, L. Andoras teigė, kad benamių grįžimui į darbo rinką naudojamos Europos socialinio fondo lėšos. Europos parama taip pat naudojama finansuoti socialinio būsto projektus, pridūrė jis.
Tuo tarpu strategija dėl benamių rengiama atsižvelgiant į ES ekonomikos gaivinimo programos „Europa 2020“ tikslus mažinti skurdą ir socialinę atskirtį. Eurokomisaras ragino valstybes nares su ES pagalba parengti nacionalinius kovos su benamyste planus.
Siekiant susidaryti tikslesnį vaizdą apie benamystės paplitimo mastus ES, Komisija užsakė atlikti naujus tyrimus.
Benamystė ES: Labiausiai pažeidžiami: jauni žmonės, imigrantai, moterys, skurstantys Gatvės benamystė yra labiausiai matoma ir kraštutinė skurdo ir atskirties forma Benamystei galima priskirti žmones, esančius pavojuje, turinčius laikiną arba pereinamą būstą, laikinai gyvenančius su šeima ir draugais, žmones, kuriems grasinama iškeldinimu, arba žmones, gyvenančius netinkamame ir nesaugiame būste 20110916STO26849 Debatų vaizdo įrašas Rašytinis pareiškimas dėl ES benamystės strategijos EP rezoliucija Klausimas Komisijai
LT
1
PHOTO
20110913PHT26580.jpg
LT
2
LINK
/wps-europarl-internet/frd/vod/player?askedDiscussionNumber=16&date=20110913&language=lt
-//EP//TEXT WDECL P7-DCL-2010-0061 0 NOT XML V0//LT
-//EP//TEXT TA P7-TA-2011-0383 0 NOT XML V0//LT
-//EP//TEXT OQ O-2011-000153 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
