Dėl Barroso kandidatūros nebus balsuojama liepą, nutarė EP lyderiai
Institucijos
2009-07-10 - 16:09
Liepos 9 d. Pirmininkų sueiga nutarė atidėti sprendimą dėl Barroso kandidatūros Liepos 9 d. Europos Parlamento frakcijų lyderius jungianti Pirmininkų sueiga, atsižvelgusi į oficialių ES vyriausybių siūlymą dar penkeriems metams Europos Komisijos pirmininku paskirti José Manuel Barroso, nutarė nukelti kandidatūros tvirtinimą į rudenį. Tai europarlamentarams leis susipažinti su jo veiklos programa ir tinkamai įvertinti kandidatūrą.
„Pirmininkų sueiga nutarė, jog Parlamentas nepriims sprendimo dėl Komijos pirmininko liepos mėnesio plenarinės sesijos metu“, – po susitikimo sakė kadenciją baigiantis EP vadovas Hans-Gert Pöttering , tvirtindamas, kad tai greičiausiai įvyks rugsėjį.
Pasak jo, pakankamai įprasta, kad Tarybos ir Parlamento nuomonės kartais išsiskiria. „Frakcijos turės laiko išklausyti J. M. Barroso, o jis galės pristatyti savo programą“, – pabrėžė EP pirmininkas.
„Dėl balsavimo datos nutarsime kitą savaitę. Turime daugumą, leisiančią šį klausimą įtraukti į rugsėjo sesijos darbotvarkę. Privalome judėti į priekį ir įveikti ekonominę krizę“, – sako Europos liaudies partijos (EPP) pirmininkas Joseph Daul .
„Taryba, norėjusi skubiai užbaigti Komisijos pirmininko skyrimo klausimą, patyrė pralaimėjimą. Rugsėjį pamatysime, ką turi pasakyti Barroso. Tai, ką regėjau pastarosiomis savaitėmis, neteikia didelių vilčių“, – dabartinio EK pirmininko kandidatūra abejoja Socialistų ir demokratų frakcijos lyderis Martin Schulz .
Naujasis Liberalų ir demokratų aljanso vadovas Guy Verhofstadt sako, jog šiai frakcijai svarbiausia ne asmenybė, bet programa, remiantis kuria ir bus priimtas sprendimas balsuoti už arba prieš Barroso. „Mums svarbu, kad jis pakeistų požiūrį į ekonominę ir finansų krizę. Jis turi parengti europinę krizės įveikimo strategiją“, – sako politikas.
Žaliųjų frakcija/Europos laisvasis aljansas taip pat pirma nori diskutuoti dėl ateinančių penkerių metų Komisijos programos, o tik po to apsispręsti dėl kandidatūros. „Taip pat reikalausime, kad dėl naujos Komisijos sudėties būtų balsuojama remiantis Lisabonos sutarties nuostatomis, po airių referendumo“, – pabrėžia Rebecca Harms , abejodama, ar Barroso šiuo metu pajėgus surinkti europarlamentarų balsų daugumą.
„Negalime paprasčiausiai laukti. Pilna neatidėliotinų klausimų, būtina paskirti Komisijos pirmininką, <...> negerai, kad viskas šiek tiek užsitęsė“, – teigia Timothy Kirkhope (Europos konservatoriai ir reformatoriai).
Lothar Bisky (Europos vieningieji kairieji) mano, kad sprendimo atidėjimas – protingas žingsnis, tačiau sako nesuprantantis siūlymų balsuoti remiantis Nicos, o ne Lisabonos sutarties taisyklėmis. „Žmonės, kadaise kalbėję apie Lisabonos sutarties svarbą, dabar siūlo balsuoti remiantis Nicos sutartimi“, – kritikuoja jis.
Remiantis šiuo metu galiojančia Nicos sutartimi, Komisijos pirmininko kandidatūrai patvirtinti pakaktų paprastos, tuo tarpu įsigaliojus Lisabonos sutarčiai reikėtų absoliučios EP narių balsų daugumos.
20090706STO57745 Pirmininkų sueiga Frakcijų lyderių pareiškimų vaizdo įrašai Rinkimai ir naujasis Parlamentas – frakcijų lyderių akimis
LT
1
PHOTO
20090709PHT57862.jpg
LT
2
LINK
/parliament/expert/staticDisplay.do;jsessionid=EE4E416D23E2DF967B00963FBA960FF3.node2?language=LT&pageRank=2&id=53
LT
3
LINK
http://ec.europa.eu/avservices/ebs/schedule.cfm?page=2&date=07/09/2009&institution=0#80196
-//EP//TEXT IM-PRESS 20090608STO56950 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
