Plenarinėje sesijoje – dėmesys ES kultūrai
Kultūra
2008-04-09 - 16:12
Siūloma didinti paramą kultūrai
Kultūrinis palikimas ir kultūros plėtojimas svarbus ne tik kaip europinio identiteto išraiška. Kultūros pramonė užima svarų vaidmenį ES ekonomikoje – šiame sektoriuje dirba apie 6 mln. europiečių. Kaip suaktyvinti europietiškų kultūros produktų „gamybą“? Ar ES kultūra pajėgi susidoroti su vis didėjančia skaitmenizacija bei piratavimo internete keliama grėsme? Stebėkite debatus plenarinėje sesijoje ir sužinote daugiau.
Kultūrų įvairovė ir kūrybiškumo skatinimas – Europos egzistavimo ir savasties pagrindas. Ar ES šalių kultūroms pavyks atlaikyti skaitmeninę revoliuciją ir globalią konkurenciją?
Paveldo išsaugojimas: Europos paveldo ženklas
„ES turi pareigą saugoti Europos kultūros vertybes, puoselėti Europos kultūros paveldą ir juo dalytis“, – teigiama Vasco Graça Moura ( Europos liaudies partijos ir Europos demokratų frakcij a, Portugalija) pranešime dėl Europos kultūros išsaugojimo globalizuotame pasaulyje.
Šiandien popiet plenarinėje sesijoje aptariamame pranešime palaikoma Europos paveldo ženklo sukūrimo iniciatyva, siekiant pabrėžti Europos istoriją ir paveldą liudijančių kultūros vertybių, paminklų ir atminimo vietų išsaugojimo svarbą. Europos paveldo ženklas užpildytų vakuumą tarp UNESCO ir nacionalinio paveldo apsaugos programų.
ES šalys turėtų identifikuoti silpniausius kultūros sektorius, tokius kaip leidyba ir muzikos kūryba, solidariai saugoti autorių teises bei užkirsti kelią nelegaliam kultūros vertybių įvežimui, sakoma pranešime.
EP Kultūros komiteto patvirtintame tekste raginama pradėti nuolat rengti Europos metus, skirtus žymiai Europos asmenybei, meninei veiklai arba kultūros renginiui. 2010 m. siūloma paskelbti Frederiko Šopeno, 2011 m. – Europos graikų ir lotynų klasikos metais.
Parama kultūrai: mažesnis PVM
Nuolat augant kūrinių atsisiuntimo iš interneto ir nelegalaus jų kopijavimo mastams, daugelis kultūros, o ypač muzikos pramonės atstovų atsidūrė nelengvoje padėtyje. Kokios priemonės padėtų Europos kūrėjams ir jų kūrinių platintojams?
Guy Bono (Socialistų frakcija, Prancūzija) parengtame pranešime siūloma sukurti europinę kultūros ir kūrybingumo plėtros darbo grupę bei kultūros pramonės rėmimo programą. Kultūros komiteto narių nuomone, būtina šiai pramonei palanki teisinė bei mokestinė bazė – vertėtų taikyti mokesčių subsidijas bei sumažintą PVM tarifą visiems kultūros produktams, įskaitant kūrinius internete. Pranešime taip pat pabrėžiama laisvo menininkų judėjimo, jų socialinio statuso įtvirtinimo ir kūrybiškumui tinkamų sąlygų sudarymo svarba.
Prieigos laisvė ir autorinės teisės: būtina pusiausvyra
Mūsų kalbinto pranešėjo Guy Bono nuomone, prievartines priemones palaiko tik prie informacinės visuomenės naujovių nesugebėję prisitaikyti kultūros pramonės atstovai. „Savo pranešime akcentuoju pusiausvyros tarp prieigos prie kultūrinio turinio ir kultūros renginių, įvairovės bei deramo atlygio autorinių teisių turėtojams užtikrinimo svarbą“.
„Bausti vartotojus, nesiekiančius pelno, nėra geriausias sprendimas kovoje su skaitmeniniu piratavimu“, – sakoma G. Bono pranešime.
Daug neatsakytų klausimų
Kaip atrodys galutiniai Europos Parlamento rezoliucijų dėl kultūros paveldo ir kultūros pramonės tekstai? Ar europarlamentarai parems siūlymą riboti interneto prieigą vartotojams, nepaisantiems autorinių teisių, bei šalinti ir blokuoti interneto svetaines, leidžiančias nelegaliai siųstis skaitmeninį turinį?
Ar interneto paslaugų teikėjai dalį pajamų turėtų atiduoti menininkams, kurių kūriniai yra atsisiunčiami jų tinklais? Stebėkite trečiadienio pavakarę vyksiančias europarlamentarų diskusijas bei susipažinkite su ketvirtadienį vyksiančio balsavimo rezultatais.
Daugiau subtitruojamų laidų
Plenarinės sesijos metu taip pat bus pristatytas daugiau nei 400 europarlamentarų parašų surinkęs rašytinis pareiškimas, kuriame Komisija raginama pateikti siūlymą dėl teisės akto, įpareigosiančio ES visuomeninius transliuotojus subtitruoti visas laidas. Tai užtikrintų jų prieinamumą visiems žiūrovams, įskaitant kurčiuosius ir neprigirdinčiuosius.
20080407STO25856 Tiesioginės transliacijos internetu ES turi remti savo kultūrą ir ja dalintis Naujų technologijų plėtra verčia persvarstyti ES kultūros politiką Raginama subtitruoti visas visuomeninės televizijos laidas Kultūros ekonomika Europoje Europos kultūrinis paveldas – vienu pelės paspaudimu
LT
1
PHOTO
20080408PHT26100.jpg
LT
2
LINK
/eplive/public/livebroadcast_lt.htm
LT
6
LINK
http://ec.europa.eu/culture/key-documents/doc873_en.htm
-//EP//TEXT IM-PRESS 20080401BRI25389 ITEM-007-LT NOT XML V0//LT
-//EP//TEXT IM-PRESS 20080401BRI25389 ITEM-008-LT NOT XML V0//LT
-//EP//TEXT IM-PRESS 20080401BRI25389 ITEM-009-LT NOT XML V0//LT
-//EP//TEXT IM-PRESS 20070913STO10374 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
