Klausimas, į kurį atsakoma žodžiu, Nr. O-0137/2010
Komisijai
Darbo tvarkos taisyklių 115 straipsnis
Heidi Hautala
,
Malika Benarab-Attou
,
Franziska Katharina Brantner
,
Hélène Flautre
,
Ulrike Lunacek
,
Raül Romeva i Rueda
,
Margrete Auken
Verts/ALE frakcijos vardu Tema: ES institucijų ir žmogaus teisių gynėjų kontaktų su kriminalizavimas Tunise
Tuniso Deputatų rūmai 2010 m. birželio 15 d. priėmė naujus Baudžiamojo kodekso 61a straipsnio, susijusio su Tuniso išorinio saugumo pažeidimais, pakeitimus. Dabar 61a straipsnyje kriminalizuojami kontaktai su užsienio pajėgų subjektais siekiant pakenkti Tuniso karinei ar diplomatinei padėčiai. Tuniso piliečiai už šį nusikaltimą gali būti nuteisti iki 20 metų laisvės atėmimo; minimali bausmė – penkeri metai laisvės atėmimo. Naujuose teisės aktuose teigiama, kad Tuniso pilietis, kuris siekdamas pakenkti Tuniso gyvybiniams interesams arba ekonominiam saugumui, turėjo kontaktų su užsienio valstybės, institucijos arba organizacijos subjektais yra baudžiamas.
Baudžiamojo kodekso pakeitimai buvo priimti siekiant kriminalizuoti aktyvistų, ypač tų žmogaus teisų aktyvistų, kurie neseniai susitiko su Europos pareigūnais ir Parlamento nariais ir išsakė susirūpinimą dėl žmogaus teisių padėties Tunise (tuo metu vyko ES ir Tuniso derybos dėl santykių plėtojimo), vykdomą žmogaus teisių propagavimo veiklą;.
Be to, Tuniso vyriausybė sustabdė Europos finansavimą nepriklausomoms pilietinės visuomenės organizacijoms, ypač Tuniso žmogaus teisių gynimo lygai (pranc. LTDH) ir Tuniso demokratinei moterų asociacijai (pranc. ATFD): 2006 m. – LTDH ir 2010 m. vasario mėn. – ATFD.
Ar Komisija mano, kad šis nauja teisinė nuostata prieštarauja 1995 m. Europos Bendrijos ir Tuniso Respublikos asociacijos susitarimo 2 straipsniui, kuriame teigiama jog abi šalys, vykdydamos savo vidaus ir užsienio politiką, vadovaujasi pagarba demokratijos principams ir pagrindinėms teisėms? Taip pat, ar šios nuostatos priėmimas neužkerta kelio ES ir Tuniso santykių plėtojimui? Kokių konkrečių priemonių ėmėsi Komisija, siekdama užtikrinti, kad Europos lėšos būtų naudojamos veiksmingai? Kokią žmogaus teisių strategiją Komisija numato Tunisui pagal ES ir Tuniso asociacijos tarybos 2010 m. gegužės 11 d. galutinę deklaraciją?
