KLAUSIMAS ŽODŽIU SU DEBATAIS O-0014/06
pagal 108 Darbo tvarkos taisyklių straipsnį
pateikė
Elmar Brok
ir
Karl von Wogau
Užsienio reikalų komiteto vardu
Tarybai
Tema: Europos Sąjungos ir JT 2006 m. apžvalginė konferencija šaulių ginklų tema
ES Taryba 2005 m. spalio 3 d. pirmą kartą pritarė nuostatai, kad reikia tarptautinės prekybos ginklais sutarties. Be to, Europos Vadovų Taryba 2005 m. gruodžio 15–16 d. patvirtino ES kovos su neteisėtu kaupimu ir prekyba šaulių ginklais ir lengvąja ginkluote bei amunicija strategiją.
Jungtinės Tautos vadovaus 2006 m. birželio 26 d. – liepos 7 d. Niujorke vyksiančiai konferencijai, kurios tikslas – aptarti pažangą, pasiektą įgyvendinant veiksmų programą, skirtą visais aspektais apsisaugoti, kovoti ir naikinti neteisėtą prekybą šaulių ginklais ir lengvąja ginkluote. Šiuo klausimu Europos Parlamentas didelę reikšmę teikia tolesnei veiksmų programos pažangai, visuotinės prekybos ginklais sutarties poreikiui ir parlamentiniam dalyvavimui šioje konferencijoje, kaip buvo pareikšta jo 2005 m. gegužės 26 d. ir lapkričio 17 d. rezoliucijose.
Kaip Taryba ketina bendradarbiauti su Komisija ruošiantis nuosekliai ir sėkmingai įgyvendinti ES strategiją esant atitinkamam finansavimui?
Ar Europos Tarybai pirmininkaujanti šalis užtikrins, jeigu to bus prašoma, kad EP delegacija dalyvautų JT 2006 m. apžvalginėje konferencijoje kaip ES oficialios delegacijos dalis siekiant politinio ir parlamentinio impulso?
Ar Taryba pasiruošusi pasiūlyti 1998 m. patvirtintą ES elgesio kodeksą dėl ginklų eksporto kaip galimą pavyzdį kuriant būsimą prekybos ginklais sutartį ?
