Klausimas Nr. H-0420/2010
Komisijai
2010 m. rugsėjo II mėn. sesija
Darbo tvarkos taisyklių 116 straipsnis
Salvatore Iacolino
(PPE) Tema: Naftos gręžiniai Viduržemio jūroje
Praėjus keliems mėnesiams nuo nelaimingo atsitikimo Meksikos įlankoje, įmonė „British Petroleum“ pagal 2007 m. susitarimą Libijos teritoriniuose vandenyse ruošiasi paleisti penkis naujus naftos gręžinius, apie 600 km nuo Sicilijos, Maltos ir Graikijos krantų. Ar atsižvelgdama į gausią Viduržemio jūros įvairovę ir uždaros jūros gamtą bei į negreitą vandenų atsinaujinimą Komisija gali atsakyti į šiuos klausimus:
Ar ji ketina sugriežtinti jūros gręžinių kontrolę, jei taip, kokiais būdais? Ar ji mano, kad yra įmanoma taikyti moratoriumą dėl gręžinių Viduržemio jūroje? Ar ketina paskatinti Libiją atsižvelgti į šių gręžinių daromas pasekmes kitų valstybių aplinkai?
Ar ji Europos lygmeniu ketina žalą aplinkai laikyti nusikaltimu siekiant išvengti pavojingų iniciatyvų valstybėms narėms priklausančiose zonose ir vietovėse?
Ar mano, kad yra galimybė naftos kompanijoms, veikiančioms Europoje, taikyti griežtą elgesio kodeksą siekiant apsaugoti asmenis, aplinką ir verslo veiklą, kuri laikui bėgant Viduržemio jūros regione sėkmingai vykdoma?
