Savaitė: 2006 m. gegužės 31 d. - birželio 1 d. dalinė EP plenarinė sesija Briuselyje
2006-06-06 - 09:25
Gegužės 31 d. plenarinės sesijos metu įvyko pirmieji Europos Parlamento surengti debatai apie Europos ateitį dalyvaujant ES šalių vyriausybių vadovams. Deputatai išklausė Belgijos premjero Guy Verhofstadt kalbą, kurioje jis paragino tęsti Europos Konstitucijos ratifikavimą ir kurti federacinę Europą.
Ketvirtadienį Europos Parlamentas pasveikino Slovėniją su priėmimu į euro zoną. Deputatai taip pat pasiūlė persvarstyti Mastrichto infliacijos kriterijaus skaičiavimą. Tą pačią dieną parlamentarai paragino JAV panaikinti vizų režimą naujųjų ES šalių piliečiams bei uždaryti Gvantanamo kalėjimą. Kitoje rezoliucijoje ES raginama toliau teikti pagalbą Palestinai ir remti jos dialogą su Izraeliu.
Parlamentas taip pat pritarė tam, kad už lytinę prievartą prieš vaikus teisti asmenys visoje ES negalėtų įsidarbinti vaikų priežiūros įstaigose. Be to, deputatai pritarė reglamentui, kuris paskatins gaminti daugiau vaikams skirtų vaistų. Kiti sesijos sprendimai skirti paskatinti ES šalis sutaupyti daugiau energijos, taip pat pagerinti romų tautybės moterų padėtį. Savo ruožtu pritarta 2008-ųjų paskelbimui Europos kultūrų dialogo metais. 20060530BRI08570
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-001-LT DOC XML V0//LT
Ekonominė ir pinigų sąjunga
Euro zonos plėtra: Europos Parlamentas pareiškė savo nuomonę
2006-06-06 - 09:25
Birželio 1 d. patvirtintoje ataskaitoje (510 balsų už, 40 prieš, 66 susilaikė) Europos Parlamentas pasveikino Slovėniją, tapusią euro zonos nare. Deputatai mano, kad ši euro zonos plėtra turės teigiamą poveikį visos Europos ekonomikai. Kita vertus, Parlamentas „apgailestauja dėl neigiamų rekomendacijų, paskelbtų Lietuvos atžvilgiu, ir prašo pateikti aiškų ir išsamų paaiškinimą apie tai, kokiu pagrindu buvo atlikti skaičiavimai, kuriais remiantis taikyti infliacijos kriterijai“. Parlamentas paragino Europos Komisiją „papildyti savo 2006 m. konvergencijos ataskaitą apie Lietuvą ir bendradarbiaujant su Lietuvos valdžios institucijomis sudaryti ekspertų darbo grupę, kuri sukurtų greito prisijungimo prie euro zonos strategiją“. Komisijai taip pat pasiūlyta „užmegzti glaudų ir sistemingą bendradarbiavimą su narystės siekiančiomis šalimis ir nustatyti ekonominės politikos priemones, kurios labiausiai padėtų pagerinti su infliacija susijusius rodiklius nepakenkdamos ekonomikos augimui“. Savo ruožtu deputatai padrąsino Estiją, kurioje infliacija taip pat viršijo Mastrichto ribą, toliau sparčiai stengtis įvykdyti euro zonos narystės kriterijus. Kita vertus, ataskaitoje teigiama, jog „pernelyg ankstyvas prisijungimas prie euro zonos gali sutrikdyti ekonominės konvergencijos procesą“, pavyzdžiui, iškreipti keitimo kursus, sulėtinti einamosios sąskaitos deficito subalansavimą ir taip apsunkinti ekonominį reguliavimą. Taip pat pažymima, jog „pasirengimas narystei euro zonoje savaime gali suteikti didelę naudą“, todėl „stojimo datai neturi būti skiriama daugiausia dėmesio“. Deputatai „griežtai nepritaria specialioms nuostatoms dėl Mastrichto kriterijų įvykdymo“ ir „pažymi ilgalaikio euro zonos stabilumo vertinimo svarbą“. Tęstinumo ir ES šalių lygybės vardan siūloma vertinti naujų šalių pasirengimą euro įvedimui remiantis tais pačiais kriterijais, kurie taikyti esamoms euro zonos narėms. Savo ruožtu raginama „geriau išaiškinti“ Mastrichto infliacijos kriterijų, kuris buvo sukurtas dar iki euro zonos įkūrimo, o svarstant naujųjų ES šalių prisijungimą prie euro zonos – atsižvelgti į vadinamąjį „Balasos-Samuelsono efektą“, pagal kurį greitai ekonomiškai augančių šalių infliacijos lygis visada bus didesnis. ES Taryba raginama „suteikti Komisijai galimybę tikrinti atitikimą Mastrichto kriterijams remiantis tiksliais, atnaujintais, patikimais ir aukštos kokybės duomenimis“. Siekiant skaidresnių sprendimų bei didesnės atskaitomybės rinkėjams, Komisijai siūloma reguliariai skelbti savo įvertinimus apie šalis, dar nepasirengusias tapti euro zonos narėmis, ir pateikti juos Europos Parlamentui. Deputatai taip pat reiškia susirūpinimą, jog Europos centrinis bankas savo monetarinėje politikoje taiko vienokį „kainų stabilumo“ apibrėžimą, o Europos Komisija savo konvergencijos ataskaitoje – kitokį. Pasak parlamentarų, šios dvi interpretacijos „yra klaidinančios ir gali turėti neigiamų padarinių rinkai ir jos dalyviams visose ES valstybėse“. Diskusijoje Liberalų ir demokratų aljanso vardu kalbėjusi Margarita STARKEVIČIŪTĖ išreiškė apgailestavimą, jog „euro zonos problemų aptarimui buvo skirta labai mažai dėmesio“. Deputatės nuomone, „pasirengimas euro įvedimui yra susijęs su nemažomis išlaidomis, todėl reikia, kad šalių kandidačių įvertinimas būtų vykdomas ne pusę metų prieš įsivedant eurą, o daug anksčiau, gal keliais etapais“. Be to, M. Starkevičiūtės nuomone, „visi Komisijos įvertinimai turi būti pateikti Parlamentui“, kad būtų užtikrinta demokratinė sprendimų kontrolė. Parlamentarė taip pat ragino peržiūrėti Mastrichto infliacijos kriterijaus skaičiavimo metodiką, veiksmingiau reaguoti į besikeičiančią padėtį bei labiau atsižvelgti į mažesniųjų šalių nuomonę. Tuo tarpu Justas Vincas PALECKIS (Socialistų frakcija) priminė, jog penkerius metus iš eilės Lietuva atitiko visus Mastrichto kriterijus, ir „tiktai Suomija galėtų pasigirti pasiekusi tokius pačius rezultatus“. Tuo tarpu Europos Komisija pagrindė savo neigiamą rekomendaciją būtent tuo mėnesiu, kurį Lietuva viršijo infliacijos kriterijų „mikroskopine dalimi“. Deputato nuomone, Komisija turėjo išankstinę nuostatą, pagrįstą „įtarimu ir prognoze“. Parlamentaras paragino apsvarstyti Mastrichto kriterijų tinkamumą išsiplėtusiai ES bei balsuoti už pataisą, kuria Komisija prašoma peržiūrėti savo rekomendaciją Lietuvos atžvilgiu. Kita Lietuvoje išrinkta europarlamentarė Danutė BUDREIKAITĖ (Liberalų ir demokratų aljansas) pavadino svarstomą ataskaitą „nekvalifikuota ir beprasmiška“. Deputatė atkreipė dėmesį, jog „nė viena iš dvylikos euro zonos narių stojimo metu neatitiko visų kriterijų ir pažeidinėja juos dabar, ypač infliacijos ir neperviršinio biudžeto deficito rodiklius“. Parlamentarės nuomone, „akivaizdi valstybių kandidačių į euro zoną diskriminacija taikant dvigubus standartus“. Pavyzdžiui, „plėtrai keliamas anksčiau nekeltas rodiklių tvarumo reikalavimas, neatsižvelgiama į skirtingą ekonominę ir politinę situaciją nei ji buvo prieš 15 metų, kuriant euro zoną“. D. Budreikatė pakvietė Komisiją ir Tarybą „atsižvelgti į ES ekonomines ir politines realijas, tobulinti Mastrichto kriterijus ir juos įgyvendinti visose valstybėse narėse bei tęsti euro zonos plėtrą“. Birželį Europos Parlamentas pareikš nuomonę dėl Slovėnijos narystės euro zonoje. Galutinį sprendimą dėl euro zonos plėtros liepos 11 d. priims ES šalių ekonomikos ir finansų ministrų taryba. Werner LANGEN PPE-DE DE A6-0191/2006 Dėl euro zonos plėtros Iniciatyvos procedūra. Svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0240 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-COVER-LT DOC XML V0//LT
-//EP//TEXT IM-PRESS 20060530BRI08570 ITEM-002-LT DOC XML V0//LT
Europos ateitis/Europos integracija
Belgijos premjeras G. Verhofstadt ragina kurti federacinę Europą
2006-06-06 - 09:25
Debatuose apie Europos ateitį, gegužės 31 d. surengtuose EP plenariniame posėdyje, Belgijos ministras pirmininkas Guy Verhofstadt (Gy Ferhofstatas) paragino tęsti ES Konstitucijos ratifikavimą bei sukurti federacinę Europą. G. Verhofstadt pagyrė Europos Parlamentą už iniciatyvą surengti šiuos debatus. Pažymėjęs ES plėtros reikšmę užbaigiant Europos padalijimą, kalbėtojas nesutiko, jog ES išsiplėtė pernelyg greitai ir pasiekė savo plėtros galimybių ribas. „Negalima rinktis tarp gilinimo arba plėtros – reikalingos abi kryptys“, – teigė G. Verhofstadt ir pridūrė, jog „istorija vystosi viena kryptimi“. „Sąjunga turi plėstis toliau. Tik tai užtikrins taiką ir ilgalaikį stabilumą senajame kontinente“, – kalbėjo prelegentas.
„Jeigu Europa nori toliau vaidinti svarbų ekonominį, politinį ir karinį vaidmenį pasaulyje, politinė sąjunga yra vienintelė alternatyva. Nė viena ES valstybė, net jei ji didelė, negali turėti iliuzijų apie veikimą pasaulyje pavieniui“, – teigė G. Verhofstadt ir pridūrė: „Klausimas ne apie tai, ar Sąjunga taps labiau federaciniu, politiniu vienetu, o kada tai įvyks, tiksliau – ar tai įvyks laiku“. G. Verhofstadt paragino atsisakyti tarpvyriausybinio principo bei šalių veto teisės ES Taryboje.
Prelegento teigimu, Prancūzijos ir Olandijos gyventojų balsavimą prieš Europos Konstituciją nulėmė dvi priežastys: nepagrįsti politinių vadovų kaltinimai Europai dėl šalių vidaus problemų bei ES nesugebėjimas rasti atsako į žmonėms rūpimus klausimus. Paminėjęs ekonomikos stagnavimą, nedarbą bei tarptautinį nusikalstamumą, Belgijos ministras pirmininkas teigė, jog „ES, tokia, kokia ji yra šiandien, neturi būtinų galių pateikti aiškius ir veiksmingus atsakymus“ į šias problemas.
G. Verhofstadt ragino „veikti skubiai“, nes „Europos ekonominis augimas trūkčioja, jos politinė įtaka pasaulyje mažėja, o karinė galia nepakankama“. Prelegentas kritikavo „atvirą koordinavimo metodą“, kuriuo siekiama įgyvendinti Lisabonos tikslus. Jis paragino siekti ne vien ES šalių ekonomikos harmonizavimo, o jų ekonominės konvergencijos, kurioje šalių tarpusavio konkurencija būtų mažesnė, o ES socialinis modelis išliktų. Belgijos ministras pirmininkas pasiūlė euro zonos šalių bei kandidačių jomis tapti pagrindu suburti „eurogrupę“, kuri ES mastu koordinuotų ekonominę ir socialinę politiką. Kalbėtojas taip pat paragino skubiai įteisinti Europos patentą bei sukurti bendrus Europos gynybos pajėgumus bendradarbiaujant su NATO.
Prelegentas paragino tęsti Europos Konstitucijos ratifikavimą. „Nors dvi šalys balsavo prieš ją, penkiolika šalių jai pritarė. Europa nebūtų demokratiška, jei į tai neatsižvelgtų“, – teigė G. Verhofstadt ir paragino pasiekti keturių penktadalių ES šalių pritarimą Konstitucijai. Tuo pat metu, kol vyksta ratifikavimas, prelegentas siūlė tęsti Europos integraciją esamą sutarčių pagrindu, o taip pat parodyti „politinę drąsą“ ir įteisinti reikiamas reformas.
Deputatų nuomonės
Diskusijoje taip pat kalbėjo politinių frakcijų atstovai. Europos liaudies partijos lyderis Hans-Gert Pöttering (Vokietija) teigė, jog Nicos sutarties ateityje nepakaks. Kalbėtojas paragino surengti naują Europos vadovų konferenciją ir joje priimti naują ES sutartį, kuri galbūt nesivadintų konstitucija. Tačiau deputatas taip pat paragino tęsti esamo Konstitucijos projekto ratifikavimą. Savo ruožtu H.-G. Pöttering kvietė valstybių vadovus nepabrėžti vien neigiamų ES pusių, o prisiminti jos laimėjimus, tokius kaip buvusių komunistinių šalių integravimas ar bendros valiutos sukūrimas.
Socialistų frakcijos vadovas Martin Schulz (Vokietija) taip pat teigė, jog nepasitikėjimo ES priežastys didele dalimi glūdi šalių vidaus politikoje bei valstybių vadovų elgesyje – daugelis jų viena kalba Briuselyje, o kita – namuose. Deputatas paragino pasiekti, kad Europos Konstitucijos projektą ratifikuotų 20 šalių. Liberalų ir demokratų aljanso pirmininkas Graham Watson (Didžioji Britanija) taip pat paragino šalių vadovus geriau išaiškinti ES privalumus savo piliečiams bei teigė tikįs, jog Konstitucija „dar nemirė“. Žaliųjų frakcijos atstovės Monicos Frassoni (Italija) nuomone, Konstitucijos ratifikavimas turėtų tęstis, tačiau negalima ignoruoti neigiamų Prancūzijos ir Olandijos rinkėjų balsų. Deputatė ragino skirti daugiau dėmesio ne ginkluotei, o taikai, aplinkosaugai ir piliečių gerovei. Europos vieningųjų kairiųjų frakcijos lyderis Francis Wurtz (Prancūzija) nesutiko su G. Verhofstadt, jog ES federalizavimas išspręstų esamas problemas. Užuot stiprinus gynybos pajėgumus, deputatas siūlė tobulinti ES socialinę politiką, ypač naujosiose narėse.
Nepriklausomybės ir demokratijos frakcijos atstovas Nigel Farage (Didžioji Britanija) pasmerkė Belgijos ministrą pirmininką už jo „arogantišką“ polinkį neatsižvelgti į piliečių valią, kuri buvo išreikšta Prancūzijos ir Olandijos referendumuose. Deputato nuomone, toks požiūris „pamina apsisprendimo teisę ir demokratijos pagrindus“. Šiai minčiai pritarė nepriklausomas deputatas iš Belgijos Frank Vanhecke, teigęs, jog Belgijos premjeras „žvelgia iš dramblio kaulo bokšto“, neatsižvelgdamas į rinkėjų valią.
Tuo tarpu Sąjungos už tautų Europą lyderis Brian Crowley (Airija) paragino kurti savitą Europos modelį, o ne kopijuoti esamas federacijas. Deputatas sutiko, jog Europai reikia naujos sutarties (kuri neturėtų vadintis konstitucija), tačiau teigė, jog gynybos, policijos ar mokesčių klausimus geriausia spręsti šalių lygmeniu.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-001-LT DOC XML V0//LT
-//EP//TEXT IM-PRESS 20060530BRI08570 ITEM-003-LT DOC XML V0//LT
Užsienio ryšiai
Europos Parlamentas ragina JAV panaikinti vizas naujosioms ES narėms
2006-06-06 - 09:25
Iki 2015 m. reikėtų galutinai sukurti atvirą transatlantinę rinką. Visoms ES šalims, įskaitant naująsias nares, turi būti panaikinti JAV vizų reikalavimai. Gvantanamo kalėjimas turi būti uždarytas, o JAV turėtų laikytis Kioto protokolo reikalavimų dėl klimato kaitos stabdymo. Visa tai minima ataskaitoje apie ES ir JAV partnerystę, kuriai birželio 1 d. pritarė Europos Parlamentas. ES ir JAV sudaro didžiausią pasaulyje dvišalės prekybos (apie 600 mlrd. eurų siekianti prekių ir paslaugų apyvarta 2003 m.) ir investicijų (apie 1,4 bilijono eurų 2003 m.) partnerystę. Europos Komisijos duomenimis, net 14 mln. darbo vietų ES ir JAV priklauso nuo transatlantinių komercinių ryšių. Todėl, deputatų teigimu, tikslinga 2006 m. birželio mėn. vyksiančio ES ir JAV vadovų susitikimo metu nustatyti tikslą iki 2015 m. galutinai sukurti transatlantinę rinką be apribojimų. Pasak ataskaitos, „JAV turėtų būti raginama vadovautis tomis pačiomis vertybėmis, kurias puoselėja ir kurių laikosi ES, pavyzdžiui, mirties bausmės panaikinimas ir Tarptautinio baudžiamojo teismo gynyba“. Deputatai pabrėžia būtinybę partnerėms visada laikytis tarptautinės teisės ir demokratijos principų bei žmogaus teisių normų. Parlamentarai apgailestauja dėl įtarimų dėl „žmogaus teisių ir tarptautinės teisės pažeidinėjimo, susijusio su specialiuoju kalinių pervežimu Europoje“. Jie ragina uždaryti kalinimo stovyklą karinio jūrų laivyno bazėje Gvantanamo įlankoje, elgtis su kaliniais laikantis tarptautinės humanitarinės teisės bei užtikrinti jų teisę į teisingą teismą. Deputatai pažymi, jog JAV vizų reikalavimas kai kurių ES valstybių (ypač naujųjų narių) piliečiams „trukdo transatlantinių santykių plėtrai, įtvirtina nelygybę tarp ES piliečių ir mažina pasitikėjimą ES vizų politika“. EP nariai laiko tai „nepagrįstu naujųjų ES valstybių diskriminavimu“. Jie „ragina JAV išplėsti vizų atsisakymo programą, įtraukti į ją visas ES valstybes ir taip nedelsiant užtikrinti lygiateises, atviras ir sąžiningas sąlygas visiems ES piliečiams“. Parlamentarų nuomone, „taiki demokratinės visuomenės, kuri gerbia žmogaus teises ir užtikrina politinį pliuralizmą, plėtra Artimuosiuose Rytuose turėtų būti pagrindinis strateginis ES ir JAV užsienio politikos tikslas“. Be to, ES ir JAV raginamos „laikytis bendros pozicijos palaikant santykius su kitais svarbiausiais geopolitiniais veikėjais, tokiais kaip Kinija, Indija, Japonija, Lotynų Amerika ir Rusija“. Ataskaitoje raginama atnaujinti dvišales ir daugiašales derybas dėl ginkluotės kontrolės ir nusiginklavimo susitarimų, toliau kurti tarptautinę masinio naikinimo ginklų neplatinimo sistemą ir sustiprinti Neplatinimo sutartį. Siūloma įsipareigoti drauge aktyviau siekti Jungtinių Tautų ir jų Saugumo Tarybos reformų. Deputatai pažymi NATO vaidmenį bei Europos karinių pajėgumų didinimo svarbą stiprinant tarptautinį saugumą. Jie taip pat ragina sukurti naują tarptautinės teisės priemonę, kuri „tinkamai apibrėžtų terorizmo fenomeną ir tarptautinės bendruomenės teisinės kovos su juo būdus“. Elmar BROK PPE-DE DE A6-0173/2006 Dėl ES ir JAV santykių gerinimo pagal Transatlantinės partnerystės sutartį Iniciatyvos procedūra. Svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0238 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-002-LT DOC XML V0//LT
-//EP//TEXT IM-PRESS 20060530BRI08570 ITEM-004-LT DOC XML V0//LT
Teisingumas ir vidaus reikalai
Vaikų išnaudotojams bus sunkiau įsidarbinti
2006-06-06 - 09:25
Laikinas arba nuolatinis draudimas už pedofiliją ar vaikų pornografiją teistiems asmenims dirbti vaikų priežiūros darbus turi galioti visoje ES, o ne tik atskirose šalyse. Be to, suinteresuotos Sąjungos šalys turi gauti informaciją iš kitų ES valstybių apie asmens teistumą dėl pedofilijos ar vaikų pornografijos. Šiems Belgijos siūlymams birželio 1 d. pritarė Europos Parlamentas. Iš esmės pritaręs minėtiems siūlymams, Parlamentas paragino įteisinti šalių prievolę suteikti informaciją kitai ES valstybei net ir apie savo piliečių nusikaltimus, padarytus už ES ribų. Deputatai taip pat siūlo įteisinti ES masto draudimą ne tik dirbti tiesiogiai su vaikais, bei ir apskritai įsidarbinti vaikų priežiūros įstaigose. 1995-1996 m. Belgijoje psichopatas Marc Dutroux (Markas Diutrū) pagrobė, lytiškai išnaudojo ir kankino šešias mergaites, keturios iš jų po to mirė. 2004 m. M. Dutroux buvo nuteistas kalėti iki gyvos galvos. Teismo metu buvo atskleista įstatymų netobulumų, todėl Belgija ėmėsi iniciatyvos siekti ES mastu geriau apsaugoti vaikus nuo lytinių nusikaltimų. Diskusijoje Teisės reikalų komiteto vardu kalbėjęs Aloyzas SAKALAS (Socialistų frakcija) teigė: „Iš tiesų buvo nenormalu tai, kad kurioje nors ES valstybėje pilietis, teismo nubaustas už panaudotą smurtą ... prieš vaikus, kitoje ES valstybėje vėl gauna darbą vaikų auklėjimo įstaigose“. Deputatas kvietė pritarti pateiktai ataskaitai ir pažymėjo, jog „svarbiausia yra vaikų sveikata“. Bogusław SONIK PPE-DE PL A6-0068/2006 Dėl draudimų, kylančių iš apkaltinamųjų nuosprendžių už prieš vaikus įvykdytus seksualinius nusikaltimus, pripažinimo ir vykdymo ES Konsultacijų procedūra. Svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0236 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-003-LT DOC XML V0//LT
-//EP//TEXT IM-PRESS 20060530BRI08570 ITEM-005-LT DOC XML V0//LT
Visuomenės sveikata
Europos Parlamento sprendimas paskatins gaminti vaikams skirtus vaistus
2006-06-06 - 09:25
Birželio 1 d. Europos Parlamento priimtas sprendimas paskatins farmacijos įmones gaminti daugiau vaikams skirtų vaistų. Šiuo metu vaikams dažniausiai skiriamos mažesnės dozės vaistų, sukurtų suaugusiems. Tačiau vaistai gali kitaip veikti vaikus negu suaugusius. Todėl vaistų gamintojai, kurie sukurs veiksmingai ir saugiai ištirs vaistų tinkamumą vaikams, galės pusmečiu pratęsti esamų patentų galiojimą. Tik griežtus standartus atitinkančioms bendrovėms bus leista gaminti vaikams skirtus vaistus. Numatoma įsteigti Pediatrijos komitetą, kuris, remdamasis pateiktais tyrimų duomenimis, per savaitę nuspręstų, ar vaistas tinkamas vaikams. Parlamentarų siūlymu sustiprinti reikalavimai šio komiteto narių nešališkumui. Jo nariai „neturi turėti finansinių ar kokių nors kitų interesų farmacijos pramonėje, kurie galėtų paveikti jų nešališkumą, turi įsipareigoti veikti visuomenės intereso vardan ir nepriklausomai, taip pat turi kasmet pateikti savo finansinių interesų deklaraciją“. ES mastu numatoma įsteigti vaikams skirtų vaistų tyrimo programą, remiamą Europos vaistinių medžiagų agentūros. Numatytos priemonės apsaugoti vaikus nuo dalyvavimo nebūtinuose klinikiniuose tyrimuose, taip pat išvengti delsimo išduoti leidimus vaistams, skirtiems kitoms gyventojų grupėms. Dėl šio reglamento pasiektas Europos Parlamento ir ES Tarybos sutarimas, todėl jis turėtų įsigalioti netrukus (nors kai kurioms jo nuostatoms numatyti pereinamieji laikotarpiai). Françoise GROSSETÊTE PPE-DE FR A6-0171/2006 Dėl EP ir Tarybos reglamento dėl pediatrijoje naudojamų vaistų Bendro sprendimo procedūra, antrasis svarstymas. Svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0232 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-004-LT DOC XML V0//LT
-//EP//TEXT IM-PRESS 20060530BRI08570 ITEM-006-LT DOC XML V0//LT
Moterų teisės/Lygios galimybės
Europos Parlamentas siekia pagerinti romų tautybės moterų padėtį
2006-06-06 - 09:25
Romų tautybės moterų gyvenimo trukmė dažnai atsilieka nuo kitų moterų. Daug romų mergaičių neįgyja netgi pradinio išsilavinimo, o daugelis romų moterų neturi darbo. Daugybė romų šeimų gyvena žemos kokybės būstuose. Romų moterys dažnai kenčia nuo prievartos namuose bei lytinio išnaudojimo. Birželio 1 d. Europos Parlamentas patvirtino ataskaitą, kurioje siūlomi būdai pagerinti romų tautybės moterų padėtį. Ataskaitai pritarė 412 deputatų, nepritarė 48, o susilaikė 21. Europarlamentarai ragina ES šalis geriau apsaugoti romų tautybės moteris nuo smurto šeimoje, prievartinio sterilizavimo, lytinės prievartos bei prekybos jomis, taip pat skatinti šeimos planavimą bei lytinį švietimą. Šalys raginamos užtikrinti romų moterims nuolatinę sveikatos priežiūrą, o romų mergaitėms – lygias švietimo galimybes. Siūloma šalių įstatymais nustatyti teisę į tinkamą būstą. Parlamento nuomone, romų tautybės moterų padėtis turėtų būti vienas iš šalių pasirengimo narystei ES kriterijų. Kuriamame Lyčių lygybės institute turėtų atsirasti padalinys romų moterų teisėms stebėti, mano deputatai. Lívia JÁRÓKA PPE-DE HU A6-0148/2006 Dėl romų tautybės moterų padėties ES Iniciatyvos procedūra. Svarstymas ir balsavimas: 2006-06-01
-//EP//TEXT TA P6-TA-2006-0244 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-005-LT DOC XML V0//LT
-//EP//TEXT IM-PRESS 20060530BRI08570 ITEM-007-LT DOC XML V0//LT
Užsienio ryšiai
Europos Parlamentas ragina remti Palestinos ir Izraelio dialogą
2006-06-06 - 09:25
ES yra didžiausias pasaulyje pagalbos Palestinos Savivaldai teikėjas. Kasmet iš ES bei jos valstybių biudžetų Palestinai suteikiama apie 500 mln. eurų. Po „Hamas“ pergalės šalies parlamento rinkimuose ES pristabdė tiesioginę pagalbą naujajai Palestinos vyriausybei, tačiau nutarė toliau ją teikti kitais kanalais. Europos Parlamento nuomone, pagalba Palestinos žmonėms turėtų būti tęsiama, tačiau Palestinos bei Izraelio vyriausybės turi laikytis tarptautinių įsipareigojimų. Birželio 1 d. priimtoje rezoliucijoje Parlamentas „reiškia rimtą susirūpinimą dėl pablogėjusios humanitarinės, ekonominės ir finansinės padėties Vakarų Krante ir Gazos ruože“. Deputatai ragina toliau teikti humanitarinę pagalbą Palestinos gyventojams pagal Ketverto (ES, Rusijos, JAV bei Jungtinių Tautų) sutartą schemą bei įtraukti į ją Palestinos Savivaldos prezidentą M. Abbas. Savo ruožtu Parlamentas pažymi, jog „bet kokia pagalba ateityje bus peržiūrima“ atsižvelgiant į tai, kaip Palestinos vyriausybė laikosi savo tarptautinių įsipareigojimų. Deputatų nuomone, „Hamas“ sprendimas dalyvauti rinkimuose ir jų laimėjimas suteikia jiems atsakomybę laikytis ankščiau pasirašytų susitarimų, pagal kuriuos palestiniečiai atsisakė terorizmo ir pripažino Izraelio teisę egzistuoti. Parlamentas ragina Izraelio vyriausybę nedelsiant atnaujinti tiesioginį Palestinos mokesčių ir muitų įplaukų pervedimą, kuris yra blokuojamas nuo 2006 m. sausio. Deputatai reikalauja „nedelsiant sustabdyti“ besitęsiančią Izraelio gyvenviečių plėtrą, ypač Rytų Jeruzalėje, ir sienos statymą už 1967 m. Izraelio valstybės sienų, nes „tai prieštarauja tarptautinei teisei ir kliudo atkurti dialogo atmosferą“. EP nariai įspėja abi puses nesiimti vienašalių veiksmų ir pabrėžia, kad „nėra jokios alternatyvos dvišalėms deryboms“. Parlamentas sveikina M. Abbas pareiškimą 2006 m. gegužės 16 d. plenariniame posėdyje, kviečia remti jo pastangas stiprinti dialogą bei ragina siekti galutinio taikos susitarimo, kuriuo būtų pripažintos dvi gyvybingos valstybės - Izraelis ir Palestina. B6-0301/2006 Dėl humanitarinės krizės Palestinos teritorijoje ir ES vaidmens Balsavimas: 2006-06-01
-//EP//TEXT TA P6-TA-2006-0237 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-006-LT DOC XML V0//LT
-//EP//TEXT IM-PRESS 20060530BRI08570 ITEM-008-LT DOC XML V0//LT
Moksliniai tyrimai ir naujovės
Pritarta ES konkurencijos ir naujovių programai
2006-06-06 - 09:25
Kitąmet bus pradėta įgyvendinti ES konkurencijos ir naujovių programa. Ji sujungs keletą esamų programų bei apims pora naujų sričių. 2007-2013 m. laikotarpiu programai numatoma skirti 3 mlrd. 196 mln. eurų (2004 m. kainomis). Nors dėl šios programos jau pasiektas Europos Parlamento ir ES Tarybos susitarimas, birželio 1 d. Parlamentas jai formaliai pritarė. Numatytos kelios programos sritys: verslumo skatinimas, parama mažesniosioms įmonėms, konkurencijos pramonėje skatinimas, naujovių diegimas, ryšių ir informacijos technologijos, aplinkosaugos technologijos bei inovacijos energetikos srityje. Europarlamentarai ypač ragina programos lėšomis mažinti atotrūkį tarp mokslinių tyrimų ir naujovių, taip pat palengvinti mažesniosioms įmonėms diegti naujas technologijas. Jorgo CHATZIMARKAKIS ALDE DE A6-0180/2006 Dėl Konkurencingumo ir naujovių pagrindų programos įsteigimo (2007-2013 m.) Bendro sprendimo procedūra. Pirmasis svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0230 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-007-LT DOC XML V0//LT
-//EP//TEXT IM-PRESS 20060530BRI08570 ITEM-009-LT DOC XML V0//LT
Energetika
ES valstybės turi geriau įgyvendinti energijos taupymo direktyvas
2006-06-06 - 09:25
Energetikos efektyvumas – geriausias atsakas į nuogąstavimus dėl energetinio saugumo, nestabilias naftos kainas bei aplinkosaugos iššūkius. Taip teigiama ataskaitoje, kurią birželio 1 d. patvirtino Europos Parlamentas. Jei ES šalys įgyvendintų visus esamus ES teises aktus, iki 2020-ųjų būtų sutaupyta apie 20 proc. energijos. Todėl deputatai ragina Komisiją imtis sankcijų prieš ES valstybes, kurios dar neįgyvendino ES reikalavimų. Jie taip pat ragina integruoti energetikos efektyvumo siekį ES transporto, žemės ūkio ir užsienio politikos srityse. Ataskaitoje siūloma sukurti ES energetikos efektyvumo fondą, persvarstyti mokesčių politiką skatinant energiją taupančias technologijas, taip pat sugriežtinti energijos taupymo reikalavimus naujiems pastatams. Be to, parlamentarai siūlo geriau informuoti vartotojus – žymėti buities įrenginių suvartojamos energijos kiekį aiškiomis etiketėmis, o taip pat paskelbti ES masto energijos taupymo kampaniją. Deputatų nuomone, šalių vyriausybių bei ES institucijos turėtų parodyti energijos taupymo pavyzdį. Ataskaitoje siūloma apsvarstyti, ar tikslinga Parlamentui dirbti trijose buveinėse – Briuselyje, Strasbūre ir Liuksemburge. Alejo VIDAL-QUADRAS PPE-DE ES A6-0160/2006 Dėl energijos vartojimo efektyvumo (Žalioji knyga) Iniciatyvos procedūra. Svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0243 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-008-LT DOC XML V0//LT
-//EP//TEXT IM-PRESS 20060530BRI08570 ITEM-010-LT DOC XML V0//LT
Kultūra
2008-ieji skelbiami Europos kultūrų dialogo metais
2006-06-06 - 09:25
2006-ieji paskelbti Europos darbuotojų mobilumo metais, 2007-ieji – Europos lyčių lygybės metais. Birželio 1 d. Europos Parlamentas iš esmės pritarė Komisijos siūlymui paskelbti 2008-uosius „Europos kultūrų dialogo metais“ bei skirti tam 10 milijonų eurų ES biudžeto lėšų. Ataskaitai šiuo klausimu pritarė 548 deputatai, nepritarė 62, o susilaikė 22. Parlamentas paragino tiksliau apibrėžti kultūrų dialogo sąvoką ir pabrėžti jo tęstinumo svarbą. Tačiau didžiausios diskusijos kilo dėl religijų dialogo paminėjimo programoje (šį siūlymą, be kitų, palaikė Europos liaudies partija). Religijų dialogas ataskaitoje liko paminėtas, tačiau ne tarp pagrindinių programos tikslų. Deputatai taip pat ragina programoje skirti daugiau dėmesio lyčių lygybei. Be to, siūloma numatyti bendradarbiavimą su nevyriausybinėmis organizacijomis, regioninės valdžios institucijomis, Europos Taryba bei UNESCO. Raginama bendradarbiauti su privačiomis įmonėmis bei žiniasklaida platinant kultūrų dialogo idėjas Pasaulio futbolo čempionato bei Pekino olimpiados metu, o tuo pačiu kovoti su prekyba žmonėmis ir priverstine prostitucija. Kultūrų dialogo metams skirtomis lėšomis bus finansuojamos informavimo ir skatinimo kampanijos, ES bei šalių mastu vykdomi renginiai, taip pat apklausos ir tyrimai. Deputatai siūlo ES lėšomis apmokėti iki 80 proc. renginių išlaidų. Jie taip pat siūlo nustatyti, jog „lėšos parengiamajai veiklai negali viršyti 30 proc. bendrojo biudžeto“, o lėšos informavimo ir reklamos kampanijoms – 20 proc. bendrojo biudžeto. Savo ruožtu deputatai siūlo sustiprinti Europos Parlamento vaidmenį kultūrų dialogo srityje – 2008-ųjų pabaigoje surengti jame kultūrų dialogui skirtą forumą, taip pat įsteigti kasmetinę Kultūrų dialogo premiją. Diskusijoje kalbėjusi Lietuvos deputatė Jolanta DIČKUTĖ (Liberalų ir demokratų aljansas) sakė: „Kalbėdama apie Lietuvos kultūrą, galėčiau pateikti daugybę pavyzdžių, galinčių sudominti kiekvieną smalsų europietį. Paminėsiu tik du – tai UNESCO kultūros paveldo sąraše esanti kryžiadirbystė bei daugiametės visų Baltijos šalių dainų švenčių tradicijos“. Deputatė taip pat pažymėjo projekto svarbą imigrantų bendruomenėms, kurios stokoja informacijos bei galimybių pažinti šalių, kuriose gyvena, tradicijas ir kultūros skirtumus. J. Dičkutė teigė: „Manau, kiekviena valstybė turi sudaryti sąlygas gyventojams pažinti turtingą visos Europos kultūros paveldą, bendras Europos vertybes. Šis patyrimas būtinas norint įtvirtinti aktyvų ir atvirą Europos pilietiškumą“. Erna HENNICOT-SCHOEPGES PPE-DE LU A6-0168/2006 Dėl Europos kultūrų dialogo metų (2008) Bendro sprendimo procedūra. Pirmasis svarstymas: 2006-05-31. Balsavimas: 2006-06-01
-//EP//TEXT TA P6-TA-2006-0234 0 NOT XML V0//LT
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20060530BRI08570 FULL-TEXT DOC XML V0//LT
-//EP//TEXT IM-PRESS 20060530BRI08570 ITEM-009-LT DOC XML V0//LT
-//EP//TEXT IM-PRESS 20060530BRI08570 ITEM-COVER-LT DOC XML V0//LT
-//EP//TEXT IM-PRESS 20060530BRI08570 ITEM-001-LT DOC XML V0//LT
-//EP//TEXT IM-PRESS 20060530BRI08570 ITEM-002-LT DOC XML V0//LT
-//EP//TEXT IM-PRESS 20060530BRI08570 ITEM-003-LT DOC XML V0//LT
-//EP//TEXT IM-PRESS 20060530BRI08570 ITEM-004-LT DOC XML V0//LT
-//EP//TEXT IM-PRESS 20060530BRI08570 ITEM-005-LT DOC XML V0//LT
-//EP//TEXT IM-PRESS 20060530BRI08570 ITEM-006-LT DOC XML V0//LT
-//EP//TEXT IM-PRESS 20060530BRI08570 ITEM-007-LT DOC XML V0//LT
-//EP//TEXT IM-PRESS 20060530BRI08570 ITEM-008-LT DOC XML V0//LT
-//EP//TEXT IM-PRESS 20060530BRI08570 ITEM-009-LT DOC XML V0//LT
-//EP//TEXT IM-PRESS 20060530BRI08570 ITEM-010-LT DOC XML V0//LT
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20060530BRI08570 ITEM-COVER-LT DOC XML V0//LT
-//EP//TEXT IM-PRESS 20060530BRI08570 ITEM-001-LT DOC XML V0//LT
-//EP//TEXT IM-PRESS 20060530BRI08570 ITEM-002-LT DOC XML V0//LT
-//EP//TEXT IM-PRESS 20060530BRI08570 ITEM-003-LT DOC XML V0//LT
-//EP//TEXT IM-PRESS 20060530BRI08570 ITEM-004-LT DOC XML V0//LT
-//EP//TEXT IM-PRESS 20060530BRI08570 ITEM-005-LT DOC XML V0//LT
-//EP//TEXT IM-PRESS 20060530BRI08570 ITEM-006-LT DOC XML V0//LT
-//EP//TEXT IM-PRESS 20060530BRI08570 ITEM-007-LT DOC XML V0//LT
-//EP//TEXT IM-PRESS 20060530BRI08570 ITEM-008-LT DOC XML V0//LT
-//EP//TEXT IM-PRESS 20060530BRI08570 ITEM-009-LT DOC XML V0//LT
-//EP//TEXT IM-PRESS 20060530BRI08570 ITEM-010-LT DOC XML V0//LT
