KLAUSIMAS ŽODŽIU SU DEBATAIS O-0042/09
pagal 108 Darbo tvarkos taisyklių straipsnį
pateikė
Helmuth Markov
ir
Daniel Caspary
Tarptautinės prekybos komiteto vardu
Komisijai
Tema: Laikinasis susitarimas, kuriame nustatomas Rytų ir Pietų Afrikos valstybių ir Europos bendrijos bei jos valstybių narių ekonominės partnerystės susitarimo pagrindas
1. Ar Komisija gali pateikti Europos Parlamentui naujausios informacijos apie numatomas išsamaus EPS su Rytų ir Pietų Afrikos valstybėmis sudarymo datas?
2. Ar Komisija galėtų pateikti kokios nors informacijos, susijusios su prekybos prognozėmis, pasirašius pirminius EPS su Komorais, Madagaskaru, Mauricijumi, Seišeliais bei Zimbabve, ir prekybos masto prognozėmis, sudarius išsamius EPS su Rytų ir Pietų Afrikos bendrosios rinkos (angl. Comesa) valstybėmis?
3. Ar vedant derybas atsižvelgiama į tam tikrus konkrečius interesus, susijusius su šiuo regionu, ir kuo šis išsamus EPS skirsis nuo Cariforum susitarimo?
4. Kaip Komisija ketina tęsti santykius su Zimbabve, atsižvelgiant į nepatenkinamą žmogaus teisių, demokratijos ir gero valdymo padėtį šioje šalyje?
5. Kaip Komisija užtikrins, kad išsamus EPS padėtų skatinti regionų integraciją?
6. Ar Komisija užtikrins, kad Europos Parlamentas, be pritarimo procedūros, taip pat bus išsamiai informuotas ir įtrauktas į derybas dėl perėjimo nuo laikinojo prie išsamaus EPS?
