2006-ieji – svarbūs ES ir Rusijos santykių metai
Užsienio ryšiai
2006-07-14 - 11:50
Kokia santykių su Rusija ateitis?
Didžiojo aštuoneto (G8) viršūnių susitikimo Sankt Peterburge išvakarėse pažvelkime į ES ir Rusijos santykių perspektyvas. ES-Rusijos Parlamentinio bendradarbiavimo komiteto darbo grupė neseniai posėdžiavo Maskvoje ir Rygoje. Sočio viršūnių susitikime pasirašyti susitarimai dėl vizų režimo supaprastinimo ir nelegalių migrantų grąžinimo, o netrukus bus deramasi dėl naujo Partnerystės ir bendradarbiavimo susitarimo.
2006-ieji be abejonės yra tolimesnį ES ir Rusijos bendradarbiavimą apibrėšiantys metai. Pirmąjį kartą pirmininkaujanti Didžiajam aštuonetui Rusija savo prioritetais pasirinko energetinį saugumą, sveikatos apsaugą ir švietimą. Rusija – strateginis išsiplėtusios ES partneris. Abi pusės turi nemažai bendrų interesų ir susiduria su panašiais iššūkiais. Tiek ES, tiek Rusija suinteresuotos stabilumu, energetikos efektyvumu bei konkurencingumu, jos susiduria su vienodomis grėsmėmis – nusikalstamumu, prekyba žmonėmis, migracija ir terorizmu. Vis dėlto, bendradarbiavimą ateityje gali užtemdyti nesutampantys požiūriai į žmogaus teises ir rinkos ekonomiką.
Rezoliucijoje dėl 2005 m. metinio pranešimo apie žmogaus teises pasaulyje Europos Parlamentas palankiai įvertino prasidėjusias abipuses konsultacijas žmogaus teisių klausimais, vildamasis, kad jos taps „atviru ir tikru ES ir Rusijos dialogu“ šioje srityje. Rezoliucijoje taip pat reiškiama kritika dėl naujųjų NVO veiklą reglamentuojančių teisės aktų ir „žudymų, žmonių dingimo be žinios ir kankinimo įkalinimo vietose Čečėnijoje“.
Bendri interesai - skirtingas suvokimas
Daugiau nei ketvirtadalis ES sunaudojamų naftos ir dujų tiekiamos iš Rusijos. Rusija yra ne tik svarbi energijos produktų tiekėja, bet ir rinka ES prekėms ir paslaugoms. „Rusija tiek pat priklausoma nuo ES, kiek ES yra priklausoma nuo Rusijos“, sako danų EP narė liberalė Anne Jensen.
Rusija vis dar neratifikavo Energetikos chartijos sutarties. Europarlamentarai apgailestauja, kad susitarimas dėl energetikos nebuvo pasiektas paskutiniame ES-Rusijos viršūnių susitikime – ES yra pažeidžiama, kadangi nenumatytos prekybos energetiniais produktais taisyklės. Čekų europarlamentaras komunistas Vladimiras Remekas mano, kad šis klausimas turi įtakos milžiniškam žmonių skaičiui, todėl reikalingi stabilūs ir pragmatiški santykiai su Rusija.
G8 susitikimas – atsakymų į esminius klausimus nesitikima
„Gaila, bet nemanau, kad artėjantis G8 susitikimas atneš konkrečių sprendimų. Ponas Putinas tikrai išnaudos Rusijos pirmininkavimą kaip viešųjų ryšių kampaniją", tikina p. Jensen. Jos manymu „Prisijungus Rusijai G8 prarado ideologinę vienovę“, dėl to sprendimus priimti yra sunkiau. Vis dėlto ji tikisi, jog PPO narystės perspektyvos paskatins Rusiją ratifikuoti Energetikos chartiją. P. Remekas taip pat nesitiki, kad šiame konkuruojančių nacionalinių interesų forume bus pasiektas persilaužimas, tačiau viliasi, jog jame bus padėti pamatai energetinių santykių ateičiai.
Lietuvos europarlamentaras konservatorius Vytautas Landsbergis išreiškė susirūpinimą, kad G8 susitikimas pagerins Rusijos įvaizdį šiai nesiėmus jokių veiksmų skirtų didinti savo patikimumą. „Rusijos pasirinkti prioritetai neleis išspręsti esminių klausimų“, sako jis. Anot p. Landsbegio, G8 valstybių interesai pernelyg skirtingi, dėl to šis forumas tampa „ne problemų sprendimo, bet problemų nustūmimo į šoną institucija“.
Europarlamentarai suvokia vidines ES problemas komplikuojančias santykius su Rusija. Jie pasisako už didesnę ES vienybę kaip santykių su Rusija pagerinimo priemonę. „Jei mes šnekėsime vienu balsu, mūsų kritika bus svaresnė, o Rusija negalės spausti atskirų valstybių nejausdama visos ES atsako“, tvirtina p. Jensen. „Mums reikalinga bendra politika Rusijos atžvilgiu“, apibendrina parlamentarė.
20060714STO09874 Rusijos Federacijos pirmininkavimo G8 svetainė Delegacija ES-Rusijos parlamentinio bendradarbiavimo komitete EP rezoliucija dėl 2006 m. gegužės 25 d. Sočyje įvykusio ES ir Rusijos vadovų susitikimo Metinis pranešimas apie žmogaus teises pasaulyje 2005 m. ir ES politiką šioje srityje Rusijos pirmininkavimas Europos Tarybos Ministrų komitetui
LT
1
PHOTO
20060712PHT09795.jpg
LT
2
LINK
http://en.g8russia.ru/
LT
3
LINK
/intcoop/euro/pcc/d_ru/default_en.htm
LT
6
LINK
https://wcd.coe.int/ViewDoc.jsp?id=1002429&BackColorInternet=F5CA75&BackColorIntranet=F5CA75&BackColorLogged=A9BACE
-//EP//TEXT TA P6-TA-2006-0270 0 NOT XML V0//LT
-//EP//TEXT TA P6-TA-2006-0220 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
