CŽV kalėjimai Europoje: dar daug neatsakytų klausimų
Pagrindinės teisės
2006-09-13 - 20:11
CŽV kalėjimai ES teritorijoje?
JAV prezidentui pripažinus, jog egzistuoja slapti CŽV kalėjimai užsienyje, kuriuose laikomi įtariami teroristai, parlamentarai siekia išsiaiškinti galimą ES valstybių dalyvavimą CŽV vykdytose operacijose bei CŽV kalėjimų ES egzistavimą. Kokia parlamentarų reakcija į naujai pasirodžiusius faktus?
Kilus įtarimų, jog ES valstybių teritorijos galėjo būti naudojamos įkalintųjų gabenimui ir neteisėtam sulaikymui, šių metų sausį EP įkūrė laikinąjį komitetą, tiriantį galimą ES vyriausybių dalyvavimą šiame procese. Prieš penktąsias rugsėjo 11 d. įvykių metines prezidentas Bušas pareiškė, kad CŽV programa padėjo išgelbėti nekaltas gyvybes ir išvengti naujų išpuolių. Jis sakė, kad kalėjimai liks įslaptinti, tačiau neigė, jog juose prisipažinimai išgaunami prievartos būdu.
Naujas posūkis EP tyrime
Anot socialistų frakcijos atstovo iš Italijos, CŽV tyrimo komiteto pranešėjo Giovanni Claudio Fava, šis pareiškimas pakeitė EP komiteto darbo kryptį. „Dabar nebelieka klausimų, ar slapti sulaikymo centrai egzistavo, lieka klausti, kur ir su kurių vyriausybių pagalba šie kalėjimai buvo įsteigti, kiek žmonių juose kalėjo ir, svarbiausia, kaip su jais buvo elgiamasi“. „Jei tai būtų įmanoma, į komitetą pakviesčiau Džordžą Bušą – šiuo metu jis geriausias iš slaptų CŽV kalėjimų egzistavimo liudininkų“.
Komiteto pirmininkas, Europos liaudies partijos ir Europos demokratų frakcijos narys Carlos Coelho sako, jog „daugelis mus kritikavo, sakydami, kad mūsų tyrimas remiasi melagingais faktais, dabar įsitikinome, kad esame teisūs“. Ne visi europarlamentarai turi vienodą nuomonę dėl JAV prezidento praėjusios savaitės kalbos pasekmių. Tos pačios frakcijos narys italas Jas Gawronski pabrėžė: „Dž. Bušas nieko nepripažino, tik jau ne kaltę. Jis tik pareiškė, jog CŽV kalėjimai buvo ir yra, ir jei jie ras bent vieną teroristą, jis atsidurs juose.“
Pirminės laikinojo komiteto išvados
Įpusėjus tyrimui, liepos mėn., laikinasis komitetas dėl tariamo CŽV vykdyto kalinių gabenimo ir neteisėto kalinimo Europos šalyse („TDIP komitetas") paskelbė pirminį pranešimą. EP rezoliucijoje teigiama, kad kai kuriais atvejais CŽV yra tiesiogiai atsakinga už "įtariamų teroristų neteisėtą sulaikymą, išsiuntimą, grobimą ir sulaikymą" Europoje ir kritikuoja kai kurių ES šalių bendradarbiavimą. Vis dėlto, joje taip pat pabrėžiama, jog "laikinasis komitetas iki šio nerado jokių įrodymų, patvirtinančių slaptų kalėjimų egzistavimą ES“.
Kas yra TDIP komitetas
Laikinasis EP komitetas buvo įsteigtas šių metų sausį, siekiant ištirti žiniasklaidos pranešimus apie numanomą neteisėtą CŽV veiklą ES šalyse. Jo tikslas – išsiaiškinti, ar ES teritorijoje buvo CŽV sulaikymo centrų ir ar valstybių narių ar kandidačių vyriausybės bendradarbiavo atliekant „ypatinguosius perdavimus“. Komiteto ketvirtadienio posėdis, kuriame dalyvaus Ispanijos Užsienio reikalų ministras Miguel Angel Moratinos, bus pirmasis po Dž. Bušo pripažinimo dėl CŽV kalėjimų egzistavimo. Galutinė komiteto pranešimo versija bus pateikta 2007 m. vasarį.
20060913STO10607 Rezoliucija dėl preliminaraus pranešimo CŽV – „tiesiogiai atsakinga“ Parlamentas tiria įtarimus dėl CŽV veiklos Laikinasis komitetas Interviu su europarlamentarais
LT
1
PHOTO
20060913PHT10593.jpg
LT
5
LINK
/activities/expert/committees/presentation.do?committee=2073&language=LT
LT
6
LINK
/eplive/expert/multimedia/20060913MLT10627/media_20060913MLT10627.mpeg
-//EP//TEXT TA P6-TA-2006-0316 0 NOT XML V0//LT
-//EP//TEXT IM-PRESS 20060706STO09670 0 NOT XML V0//LT
-//EP//TEXT IM-PRESS 20060308STO05902 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
