Klausimas, į kurį atsakoma žodžiu, Nr. O-000104/2011
Komisijai
Darbo tvarkos taisyklių 115 straipsnis
Mara Bizzotto
,
Oreste Rossi
EFD frakcijos vardu Tema: Europos užimtumo ir mokymo agentūros
EUROFUND, Europos profesinio mokymo plėtros centras (CEDEFOP), Europos mokymo fondas (EMF) ir Europos darbuotojų saugos ir sveikatos agentūra (OSHA) – Europos agentūros, kurių veiklos įvairūs aspektai susiję su ta pačia sritimi: užimtumu ir mokymu. Ar dabartinėmis aplinkybėmis, kai Europai tenka išgyventi ir beprecedentinio nedarbo lygio, ir didelės finansinės įtampos, atsiradusios dėl biudžeto, kurio nepakanka įvykdyti likvidumo reikalavimams, numatytiems Europos Sąjungai pagal Lisabonos sutartį, dėl karo ir humanitarinės krizės Šiaurės Afrikoje ir dėl ekonomikos valdymo sistemos subsidijų kai kuriose valstybėse narėse, laikotarpį, Komisija gali pateikti informaciją apie šių agentūrų darbuotojų skaičių, bendras valdymo ir priežiūros išlaidas, jų finansavimo šaltinius ir jų veiklos sferą?
Kas priima sprendimus dėl jų veiklos programavimo ir kaip? Kokios yra sąveikos su Europos Parlamentu galimybės nustatant kasmetinę jų veiklos programą? Kokiomis kiekvienos iš keturių agentūrų išskirtinėmis savybėmis būtų galima pagrįsti bendrą jų egzistavimą nekeliant neefektyvaus ir nereikalingo išlaidų dvigubinimosi grėsmės? Ar būtų įmanoma sugrupuoti šias agentūras siekiant padidinti jų sinergiją ir pagerinti efektyvumą?
