Dabar arba niekada: Balio klimato kaitos konferencija
Aplinka
2007-12-04 - 05:54
Iš Balio konferencijos daug tikisi visas pasaulis
Ar žinote, kad dėl pasaulinio atšilimo daugelį salų gali pasiglemžti jūra? Taip tikrai atsitiks, jei Indonezijos Balio saloje gruodžio 3-14 d. vyksiančioje konferencijoje pasaulio galingiesiems nepavyks rasti bendros kalbos dėl to, kaip stabdyti klimato kaitą pasibaigus Kioto protokolo galiojimui. Kartu su 180 šalių atstovais gruodžio 11-14 d. Balyje viešėsianti oficiali Parlamento delegacija susitikimų metu pristatys Europos Parlamento poziciją.
Lapkričio 15 d. priimtoje rezoliucijoje EP paragino iki amžiaus vidurio sumažinti CO2 išmetimą 50 proc. lyginant su 1990 m. lygiu, sukurti pasaulinę prekybos CO2 leidimais sistemą bei ekotechnologijų perdavimo mechanizmus.
Balyje ES atstovaus Komisijos ir Tarybos atstovai bei dvidešimties europarlamentarų delegacija. Europos Parlamento nuomone, per ateinantį dešimtmetį būtina sustabdyti anglies dvideginio išmetimo augimą, o vėliau – drastiškai sumažinti CO2 lygį. Balio konferencijoje turėtų būti priimti politiniai sprendimai dėl privalomų uždavinių, dėl kurių techninių detalių būtina susitarti iki 2009 m.
Balansavimas ties riba
Dabartinė anglies dvideginio koncentracija atmosferoje yra nenatūraliai didelė: nuo 1970 m. CO2 išmetimas išaugo net 80 proc. Daugelio mokslininkų nuomone, jei lyginant su priešindustriniu laikotarpiu klimatas atšils daugiau nei 2 laipsniais, suvaldyti klimato pokyčius bus nepaprastai sunku ir brangu.
Norint atšilimą išlaikyti ties dviejų laipsnių riba, iki 2050 m. pasaulinės CO2 emisijos turi siekti tik pusę 1990 m. emisijų lygio. Balyje ES sieks rasti kompromisą dėl pokiotinio laikotarpio klimato kaitos valdymo. Šiame veiksmų plane turėtų būti nurodyti tikslai, galutiniai terminai, besivystančių šalių vaidmuo, prevencijos priemonės, technologijų vystymas ir rinkos mechanizmų įtraukimas.
Kaip žinia, laikotarpį iki 2012 m. apimantis Kioto protokolas nenumato CO2 išmetimo apribojimų besivystančioms šalims ir nėra ratifikuotas JAV.
Ko tikisi europarlamentarai?
Į Balį vyksiančios Parlamento delegacijos pirmininkas Alejo Vidal-Quadras (Europos liaudies partija ir Europos demokratų frakcija, Ispanija): „Nors neturėtumėme tikėtis, kad besivystančios šalys visiškai įsijungs į CO2 apribojimų sistemą, jos yra linkę dalyvauti technologijų perdavimo ir pasikeitimo patirtimi programose. Balyje turėsime galimybę pamatyti, kaip prisitaiko su klimato kaitos pasekmėmis kasdien susiduriančios bendruomenės. Mūsų prekybos CO2 taršos leidimais sistema teoriškai yra puikus rinkos dėsniais paremtas instrumentas, tačiau jis veiks tik tuomet, jei bus taikomas platesniais mastais.“
Klimato kaitos komiteto pirmininkas Guido Sacconi (Socialistų frakcija, Italija): „ Balis galėtų tapti daugiašališkumo tarptautiniuose santykiuose pradžia. Europa turės galimybę parodyti savo ketinimų rimtumą ir pasiryžimą rasti efektyvų kompromisą, mažinantį emisijas, tačiau teisingą besivystančių šalių atžvilgiu. “
Lena Ek (Liberalų ir demokratų aljansas, Švedija): “Didelė diskusijų dalis apims pusiausvyros tarp besivystančių šalių ekonomikos augimo ir aplinkosaugos paieškas. Joms būtini ne tik gražūs žodžiai, bet ir finansinė parama naujų technologijų plėtrai. Miškai – išeities dalis.“
Liam Aylward (Sąjungos už tautų Europą, Airija): „Didelį dėmesį skirsiu miškų naikinimo problemai. Tiek daug laiko praleidžiame svarstydami anglies dvideginio kiekio mažinimo alternatyvas, pamiršdami, jog planetos plaučiai sparčiai nyksta. Šis procesas mažina bioįvairovę ir kelią grėsmę nykstančioms rūšims.“
Rebecca Harms (Žaliųjų frakcija/Europos laisvasis aljansas, Vokietija): „Norėdami pagaliau įtraukti besivystančias šalis, turėsime pateikti joms priimtiną pasiūlymą. Manau, jog „klimatinis teisingumas“ – vienodas CO2 kiekis vienam gyventojui – būtų geras išeities taškas“.
20071130STO14189 EP rezoliucija dėl Balio konferencijos EP siūlo iki 2050 m. perpus sumažinti pasaulinę oro taršą Klimato kaita pasibaigus Kioto protokolo galiojimui JT konferencija Balyje [EN] Klimato kaitos komitetas
LT
1
PHOTO
20071203PHT14227.jpg
LT
5
LINK
http://unfccc.int/meetings/cop_13/items/4049.php
LT
6
LINK
/activities/expert/committees/presentation.do;jsessionid=01ED6CCCA701EC5C1FC1A97C20B96955.node2?committee=2489&rewritten&language=LT
-//EP//TEXT TA P6-TA-2007-0537 0 NOT XML V0//LT
-//EP//TEXT IM-PRESS 20071114IPR13066 0 NOT XML V0//LT
-//EP//TEXT IM-PRESS 20071008STO11292 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
