Jūra maitintoja: ES jūrų politika
Transportas
2008-05-19 - 17:34
Jūros išlikimas – mūsų rankose
Europos Sąjungos, kurią supa Atlanto ir Arkties vandenynai bei Viduržemio, Baltijos, Šiaurės ir Juodoji jūros, pakrančių ilgis – kone 101 tūkst. kilometrų. Didžiausią grėsmę ES pakrantėms kelia ledynų tirpimas, tarša ir besaikis žuvų išteklių eikvojimas. Gegužės 20-oji Strasbūro plenarinėje sesijoje bus paskelbta Europos jūrų diena, o europarlamentarai nagrinės Willio Piecyko pranešimą dėl integruotos jūrų politikos. Ar Europa sugebės apsaugoti savo pažeidžiamas jūrų ekosistemas?
Jūra – gyvybės simbolis. Tai ne tik milžiniški floros ir faunos turtai, bet ir laivų statyba, laivyba, žvejyba, energijos gamyba ir turizmas.
Gyvybės arterijos
Jūrų ir vandenynų pakrantėse įsikūrę daugelis didžiųjų Europos miestų, turizmo, pramonės ir tranzito centrų. Net 22 ES šalys yra pakrantės arba salų valstybės. Vandenynai ir jūros europiečiams sukuria daugiau nei 5 mln. darbo vietų. Pajūrio regionuose gyvena 40 proc. ES gyventojų ir sukuriama 40 proc. Europos Sąjungos BVP.
Deja, jūra maitintoja gali neatlaikyti žmonių vis labiau didinamo ritmo. Grėsmė auga dėl kylančio jūros lygio, per intensyvaus išteklių naudojimo ir nesubalansuoto pajūrio regionų plėtojimo.
Bendras požiūris
Europos Parlamentas pernai pritarė siūlymui kurti integruotą jūrų politiką, kuri ES leistų į vandenynus ir jūras pažvelgti iš bendro taško. Šį antradienį Parlamentas svarstys Willio Piecyko (Socialistų frakcija, Vokietija) iniciatyva parengtą pranešimą, kurio pagrindu priimtoje rezoliucijoje atsispindės Parlamento požiūris į Komisijos pateiktus siūlymus.
W. Piecyko nuomone, jūrų politika turi užtikrinti, kad Europos vandenynai ir jūros būtų švariausi pasaulyje, turėtų stabiliausią biologinę įvairovę, pelningiausią ekonomiką, geriausius mokslinius tyrimus ir technologijas, šiuolaikiškiausią ir mažiausiai teršiantį laivyną.
Pranešėjas pritaria Komisijos siūlymams dėl holistinio požiūrio į jūrų politiką ir primena pajūrio regionų vaidmenį siekiant užtikrinti ES saugumą. Atokiausi regionai atlieka svarbų vaidmenį apsisaugant nuo nusikalstamų veiksmų – nelegalios imigracijos, terorizmo ir kontrabandos – tačiau jiems gresia ypatingos ekologinės katastrofos, primenama pranešime.
W. Piecyko pranešime Komisija paraginta padėti valstybėms narėms pradėti įgyvendinti nuskendusių laivų ir povandeninių archeologinių teritorijų stebėjimo ir žymėjimo planą, išsaugant šį istorinį ir kultūros paveldą ir užkertant kelią jo grobstymui.
Nebereikalingi laivai: efektyvesnis išmontavimas
Savo amžių atitarnavę didžiuliai jūriniai laivai paprastai patenka į Pietų Azijos – Bangladešo, Indijos ir Pakistano – ar kitas pakrantėse esančias metalo laužo aikšteles. Deja, jų išmontavimo darbai paprastai vykdomi aplinkai ir žmonėms kenksmingomis darbo sąlygomis, teigiama Johannes Blokland (Nepriklausomybės/demokratijos frakcija, Nyderlandai) parengtame pranešime, kuris bus taip pat nagrinėjamas antradienį.
Pasaulyje kasmet išmontuojama apie šešis šimtus krovininių laivų. Jie atiduodami į metalo laužą, kur pjaustomi, norint panaudoti metalą ir kitas vertingesnes dalis. Manoma, kad artimiausią dešimtmetį bus nurašyta apie 100 karinių ir valstybinių su ES valstybių vėliavomis plaukiojančių laivų. EP nariai įspėja, kad padėtis laivų metalo laužo aikštelėse tik blogės, o priemonių vertėjo imtis dar prieš dešimtmetį.
Europos jūrų diena
Gegužės 20-oji antradienį bus paskelbta Europos jūrų diena. Trišalę deklaraciją rytoj iškilmingai pasirašys pagrindinių ES institucijų vadovai H.-G. Pöttering, J. M. Barroso ir J. Janša. Ši diena bus skirta priminti apie jūrų ir vandenynų vaidmenį kasdieniniame europiečių gyvenime bei plėtoti šio žmonijos turto apsaugą.
20080519STO29188 Tiesioginė transliacija W. Piecyk ir J. Blokland pranešimų tekstai Aplinką tausojanti ES jūrų politika Europos jūrų diena Žuvis ar žvejys? ES žuvininkystės politikos dilemos Piliečių peticijose – rūpestis dėl Baltijos jūros
LT
1
PHOTO
20070322PHT04485.jpg
LT
2
LINK
/eplive/public/livebroadcast_lt.htm
LT
3
LINK
/activities/plenary/home.do?date=20080519&tab=CURRENT&subTab=20080520&language=LT
LT
5
LINK
http://ec.europa.eu/maritimeaffairs/maritime-day-2008_en.html
-//EP//TEXT IM-PRESS 20070314STO04231 0 NOT XML V0//LT
-//EP//TEXT IM-PRESS 20080211STO20951 0 NOT XML V0//LT
-//EP//TEXT IM-PRESS 20080204STO20427 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
