2008 m. kovo 10-13 d. EP plenarinės sesijos akcentai
Institucijos
2008-03-17 - 16:43
EP paminėjo savo veiklos 50-metį
Kovo mėnesio plenarinės sesijos Strasbūre metu buvo iškilmingai paminėtas Europos Parlamento 50-metis. Parlamentas pritarė Europos inovacijų ir technologijų instituto steigimui bei skrydžių saugos reglamentui. Sesijoje buvo aptartas pasirengimas Europos Vadovų Tarybos susitikimui, bendros žemės ūkio politikos reformos peržiūra bei ES vaidmuo Irake. Iškilmingo posėdžio metu į europarlamentarus kreipėsi Estijos prezidentas Toomas Hendrik Ilves.
Deputatai paragino gerinti įkalintoms moterims sudaromas sąlygas bei pasisakė už automobilių ekologiškumo didinimą ir transporto spūstis mažinančias priemones. Parlamentas taip pat diskutavo dėl naujųjų ES narių besivystančioms šalims teikiamos paramos bei šiose šalyse gyvenančių moterų padėties.
20080307FCS23268
Pirmadienį sesijoje: Gaza, transportas, duomenų apsauga
Pasmerkta prievarta Artimuosiuose Rytuose Pradėdamas Europos Parlamento sesiją, EP pirmininkas H.-G. Pöttering išreiškė užuojautą Čade žuvusio ES taikdario šeimai bei pasmerkė prievartą Gazos ruože ir Izraelyje. Europarlamentarai aptarė pranešimus dėl skrydžių saugumo bei transporto efektyvumo Europoje. EP frakcijų vadovai nutarė pradėti taisyklių dėl europarlamentarų padėjėjų įdarbinimo peržiūros procesą.
Hans-Gert Pöttering išreiškė užuojautą Čado EUFOR misijoje tarnavusio prancūzų kareivio Gilles Polin, žuvusio praeitą savaitę Čado ir Sudano pasienyje, šeimai. Prievarta Gazos ruože Europos Parlamento pirmininkas pasmerkė „neproporcingą karinės jėgos panaudojimą“ prieš palestiniečius ir „žudikišką išpuolį“, Jeruzalės mokykloje įvykdytą palestiniečių ekstremisto. „Anapolyje pradėtas taikos procesas neturi paskęsti prievartoje ir terore“, – tvirtino H. - G. Pöttering. „Turime ne tik teikti humanitarinę pagalbą, bet didinti ilgalaikes investicijas“, – pabrėžė jis. EP pirmininkas informavo apie artėjantį naujos Parlamento darbo grupės Artimųjų Rytų klausimais posėdį. Saugesnis ir efektyvesnis transportas Pirmadienį EP nariai diskutavo dėl Paolo Costa (Liberalų ir demokratų aljansas, Italija) pranešimo dėl civilinės aviacijos saugos taisyklių. Remiantis naujomis bendromis taisyklėmis, lėktuvuose galės dirbti ginkluoti skrydžių saugos pareigūnai. Europos Parlamentas taip pat aptarė Gabriele Albertini (Europos liaudies partijos ir Europos demokratų frakcija, Italija) pranešimą dėl Europos transporto efektyvumo ir ekologiškumo didinimo. Duomenų apsauga ir vartotojų teisės Pirmadienį su komisaru Franco Frattini europarlamentarai aptarė keleivių duomenų apsaugos klausimus, atsižvelgdami į Čekijos ir JAV valdžios institucijų susitarimą dėl keleivių duomenų įrašų. Taip pat diskutuota dėl vartotojų teisių bei duomenų apsaugos internete. EP nariai taip pat aptarė galimybes panaudoti 162 mln. eurų paramą iš Europos solidarumo fondo Jungtinėje Karalystėje, siekiančioje atsigauti po praėjusią vasarą ją siaubusių potvynių. EP narių padėjėjai Europos Parlamento frakcijų lyderiai pirmadienį vienbalsiai pritarė EP pirmininko Hans-Gert Pöttering pasiūlymui dėl europarlamentarų padėjėjų įdarbinimą reglamentuojančių taisyklių peržiūrėjimo. Peržiūrėjus dabartinę padėjėjų įdarbinimo ir apmokėjimo sistemą, bus siūlomos priemonės jai reformuoti. Dabartinė sistema nesuteikia pakankamų garantijų asistentams, be to, palieka galimybių piktnaudžiauti jiems skirtomis lėšomis. Savaitė: 2008 m. kovo 10-13 d. plenarinė sesija Raginama spartinti Artimųjų Rytų taikos derybas ES lėktuvuose – skrydžių saugos pareigūnai EP siūlo skatinti automobilių ekologiškumą ir mažinti spūstis Efektyvesnis ir ekologiškesnis transportas Europos keliuose Saugumo pareigūnai lėktuve Parlamento narių padėjėjų statuto link EP Biuras siūlo peržiūrėti padėjėjų įdarbinimo sistemą [EN] garso įrašas, EN, 08:22
Antradienį sesijoje: Estijos prezidentas, žemės ūkis
Aptarti BŽŪP ir pieno kvotų klausimai Kovo 11 d. tylos minute pagerbę terorizmo aukas, europarlamentarai pritarė Europos inovacijų ir technologijų instituto steigimui ir aviacijos saugumo taisyklėms. Iškilmingo posėdžio metu deputatai išklausė Estijos prezidento Toomas Hendrik Ilves , raginusio didinti ES konkurencingumą, pasisakymą. Po balsavimo dėl daugelio žemės ūkio klausimų, europarlamentarai aptarė pieno kvotų ir žemės ūkio reformos klausimą.
Vakar europarlamentarai tylos minute pagerbė terorizmo aukų atminimą . Kovo 11-oji Europoje minima kaip kovos su terorizmu diena: prieš ketverius metus, 2004 m. kovo 11 d., Madridą sudrebino 191 gyvybę nusinešę sprogimai. 2005 m. liepos 7 d. Londone aidėjusiuose sprogimuose žuvo 52 žmonės. „Terorizmui negali būti jokio pateisinimo“, – pažymėjo EP pirmininkas H.-G. Pöttering, ragindamas su juo kovoti visomis prieinamomis teisėtomis priemonėmis. Estijos prezidentas: „Europos kūrimas nesibaigė“ Buvęs Europos Parlamento stebėtojas ir narys Toomas Hendrik Ilves Estijos prezidentu tapo 2006-aisiais. EP pirmininkas Hans-Gert Pöttering sakė besidžiaugiąs Europos Parlamentui švenčiant 50-metį galėdamas pasveikinti buvusį kolegą. Pristatydamas ateinančio dešimtmečio ES viziją, T. H. Ilves paragino pamiršti senąją terminologiją. „Nebėra naujųjų ar senųjų ES narių. Yra tik narės“, – sakė prezidentas, ragindamas nebenaudoti šio atgyvenusio suskirstymo. Estijos vadovas įspėjo, kad dvi didžiausios ES bėdos – tai inovacijų ir konkurencingumo stoka bei vis didėjančios protekcionizmo tendencijos. Kaip Europai pajudėti iš sąstingio? Anot T. H. Ilves, pirmąjį postūmį duoda Reformų sutartis. Jis paragino sukurti bendrą energetikos politiką, suteikiant dideles derybines galias energetikos komisarui, sustiprinti ES kaimynystės politiką. „Viena didžiausių ideologinių ir intelektualinių šiandienos kovų matyt yra autoritarinio kapitalizmo ir demokratinės rinkos ekonomikos kova“, – tvirtino politikas. „Nacionaliniai interesai geriausiai įgyvendinami tuomet, kai kiekvienas iš mūsų atsisako nedidelės dalelės tam, kad visai ES būtų geriau“, – tvirtino T. H. Ilves. Estijos prezidentas pabrėžė visos Europos istorijos žinojimo svarbą: „privalome mokytis iš vienas kito praeities, tik tuomet galėsime kurti bendrą ateitį“, – pabrėžė jis. Kalbėdamas apie europietiškumo jausmo ugdymo svarbą T. H. Ilves tvirtino, jog ateities Europai būtini „lenkiškai kalbantys portugalai, ispaniškai šnekantys estai ir slovėniškai kalbantys švedai“. BŽŪP peržiūra ir pieno kvotos Antradienio popietę daug dėmesio skirta žemės ūkio klausimams. Europarlamentarai aptarė Lutz Goepel (Europos liaudies partijos ir Europos demokratų frakcija, Vokietija) pranešimą dėl Bendros žemės ūkio politikos (BŽŪP) „sveikatos patikros“. Nors Žemės ūkio komitetas iš esmės pritarė Komisijos pasiūlymams, jie sesijos metu susilaukė kritikos dėl siūlymo mažinti tiesiogines išmokas, o sutaupytas lėšas skirti kaimo plėtros priemonėms. EP nariai taip pat diskutavo dėl pieno kvotų sistemos, apie kurią šnekama Elisabeth Jeggle (Europos liaudies partijos ir Europos demokratų frakcija, Vokietija) parengtame pranešime. Europoje kylant pieno kainoms, su Parlamentu konsultuojamasi dėl pasiūlymo leisti 2 proc. didinti pieno kvotas nuo 2008 m. balandžio 1 d. Pranešėja Elisabeth Jeggle bei kiti Žemės ūkio komiteto nariai kritikavo Komisijos pasiūlymą. Pasak pranešėjos, nuolatinis pieno kvotų didinimas gali reikšti, jog 2015 m., kuomet nebeliks kvotų, turėsime naujas „pieno marias“. Iki Lisabonos sutarties įsigaliojimo Europos Parlamentas žemės ūkio klausimuose turi tik patariamąjį vaidmenį. Balsavimo rezultatai Remiantis naujomis vakar EP patvirtintomis taisyklėmis, lėktuvuose galės dirbti ginkluoti skrydžių saugos pareigūnai. Europos Parlamentas taip pat pritarė 162 mln. eurų paramos skyrimui nuo potvynių nukentėjusiai Jungtinei Karalystei, o Konstitucinių reikalų komitetas patvirtino naujas taisykles dėl ombudsmeno teisės gauti reikalingą informaciją. Plačiau apie balsavimų rezultatus sužinosite skaitydami spaudos tarnybos pranešimus. Antradienio darbotvarkė ir pranešimai Estijos prezidentas: „nebėra naujųjų ES narių“ T. H. Ilvesas – europarlamentaras, išrinktas prezidentu Interviu su Estijos prezidentu Bendros žemės ūkio politikos peržiūra Europos Sąjungos pieno upės garso įrašas, EN, 23:38
Trečiadienį sesijoje: Vadovų Tarybos susitikimas, Irakas, EP 50-metis
EP nariai pareikalavo I. Betancourt išlaisvinimo Trečiadienio sesijoje aptartas pasirengimas Lisabonos strategijos įgyvendinimui ir klimato kaitos klausimams skirtam ketvirtadienį prasidedančiam pavasario Europos Vadovų Tarybos susitikimui. Europarlamentarai ragino ES šalių lyderius skatinant investicijas nepamiršti socialinės atsakomybės. EP nariai taip pat aptarė ES vaidmenį Irake. Vakar Europos Parlamentas iškilmingai paminėjo savo veiklos 50-metį – Parlamento posėdžių salėje skambėjo klasikinė muzika.
Iškilmingo minėjimo metu, Europos jaunimo orkestras atliko „Odę džiaugsmui“ iš L. van Bethoveno „Devintosios simfonijos“. Vadovų Tarybos susitikimas ES pirmininkaujančios Slovėnijos Europos reikalų valstybės sekretorius Janez Lenarčič informavo deputatus, jog ketvirtadienį vyksiantis pavasario Europos Vadovų Tarybos susitikimas bus skirtas Lisabonos strategijos įgyvendinimui, klimato kaitos ir finansų rinkų stabilumo klausimams. Europos liaudies partijos ir Europos demokratų frakcijos pirmininkas Joseph Daul ragino ES lyderius nepamiršti tyrimų ir plėtros bei darbo rinkos lankstumo svarbos atsakant į globalizacijos, Europos senėjimo ir klimato kaitos iššūkius. Socialistų frakcijos lyderis Martin Schulz akcentavo, kad ekonomikos plėtra neturi būti atskirta nuo socialinės atsakomybės. Nepaisant pažangos, atlyginimai nekyla taip pat greitai, kaip pelnai, sakė jis. Liberalų ir demokratų aljanso pirmininkas akcentavo saugumo ir stabilumo užtikrinimo svarbą, atsižvelgiant į netikrumą Rusijoje, Turkijoje ir Artimuosiuose Rytuose. ES vaidmuo Irake Trečiadienį europarlamentarai aptarė Anos Gomes (Socialistų frakcija, Portugalija) pranešimą dėl ES vaidmens Irake ir ES paramos skaidrumo ir efektyvumo užtikrinimo. Pranešime siūloma priimti naują strategiją, didinant ES paramą Jungtinėms Tautoms siekiant sukurti saugų, stabilų, vieningą, klestintį ir demokratinį Iraką, kuriame būtų gerbiamos žmogaus teisės ir skatinama tolerancija etninėms mažumoms. Pasak pranešėjos, „Europa privalo padėti Irakui tapti federacine, demokratine valstybe, gerbiančia įstatymo viršenybę, žmogaus teises ir lyčių lygybę“. Dėl A. Gomes pranešimo balsuojama ketvirtadienį. Parama Íngridai Betancourt Europos Parlamento nariai atsistoję plojo Íngridai Betancourt – daugelis jų rankose laikė šios FARC Kolumbijoje įkaite laikomos moters nuotraukas. Taip jie išreikė pritarimą EP pirmininko H.-G. Pöttering pareiškimui, kuriame jis ragino FARC sukilėlius paleisti I. Betancourt ir kitus 700 įkaitų bei leisti suteikti jiems būtiną medicininę pagalbą. Prancūzijos pilietybę turinti buvusi kandidatė į Kolumbijos prezidento postą Íngrid Betancourt įkaite laikoma nuo 2002 m. vasario. ES prioritetas – ekonomikos reformų tąsa 50 Europos Parlamento metų EP švenčia penkiasdešimtmetį Pažymėtas Europos Parlamento 50-metis Plenarinės sesijos vaizdo įrašas garso įrašas, EN, 18:28 garso įrašas, EN, 10:04 garso įrašas, EN, 08:19 garso įrašas, EN, 04:28 garso įrašas, EN, 13:39 garso įrašas, EN, 14:51
Ketvirtadienį sesijoje: parama besivystančioms šalims, žmogaus teisių padėtis
Afrikoje 75 proc. žemės ūkio darbų nudirba moterys Ketvirtadienio rytas buvo skirtas aptarti naujųjų ES narių besivystančioms šalims teikiamai paramai bei šiose šalyse gyvenančių moterų padėčiai. Kaip įprasta, popiet aptarti žmogaus teisių klausimai. Dėmesys atkreiptas į Armėniją, Rusiją bei konkrečius asmenis, kuriems gresia mirties bausmė. Parlamentas paragino paleisti myriop pasmerktą Afganistano žurnalistą ir suteikti prieglobstį homoseksualiam Irano piliečiui.
Sesijoje taip pat patvirtinti pranešimai dėl kalinčių moterų padėties, ES paramos Irakui bei minimalių mokesčių dyzelinui ir benzinui. Plačiau apie juos skaitykite spaudos tarnybos parengtuose pranešimuose. Daugiau paramos besivystančioms šalims 2000 m. pasaulio lyderiai patvirtinto JTO Tūkstantmečio vystymosi tikslus, skirtus kovoti su skurdu, badu ligomis, neraštingumu, tarša ir moterų diskriminacija. Kaip vystymąsi sekasi remti naujosioms ES narėms? Europarlamentarai aptarė Danutės Budreikaitės (Liberalų ir demokratų aljansas, Lietuva) parengtą pranešimą dėl naujų ES narių paramos besivystančių šalių plėtrai. Pranešėja priminė deputatams, kad iki narystės ES „naujoji Europa“ pati buvo paramos gavėja, o įstojusi į ES tapo vystomojo bendradarbiavimo pagalbos donore. „Daugelis naujųjų narių beveik neturėjo patirties įgyvendinant ES vystomojo bendradarbiavimo politiką, kurią įgyvendinti įsipareigojo stojimo į ES sutartyje“, – priminė europarlamentarė. Naujosios ES narės įsipareigojo pasiekti, kad iki 2010 m. jų oficiali pagalba vystymuisi sudarytų 0,17 proc. bendrųjų nacionalinių pajamų, o iki 2015 m. – 0,33 proc. Daugeliui jų įvykdyti savo įsipareigojimų gali nepavykti. „Turint omenyje nedidelius naujųjų narių finansinius ir žmogiškuosius pajėgumus, jos paramą turėtų koncentruoti keliose šalyse ir srityse, kuriose turi patirties“, – sakė D. Budreikaitė, pabrėždama šių valstybių bendradarbiavimo su rytinėmis kaimynėmis patirtį. Europarlamentarė pasiūlė įkurti ES ir jos kaimyninių šalių asamblėją, „apimančią Rytų dimensiją ir įgyvendinančią tiek vystomojo bendradarbiavimo, tiek kaimynystės politiką“. Komisijos narys Louis Michel EP priminė, jog ES yra didžiausia donorė pasaulyje, todėl jos pareiga yra rodyti tinkamą pavyzdį kitiems. Lietuva 2006 m. vystomajai pagalbai skyrė 15 mln. eurų – 0,08 proc. bendrųjų nacionalinių pajamų, Europos Sąjungoje lenkdama tik Estiją ir Latviją Norėdama pasiekti 0,17 proc tikslą 2010 m. ir įvykdyti 0,33 proc. įsipareigojimą iki 2015 m., Lietuva turi sparčiai didinti oficialios vystomosios pagalbos (OVP) mastus. Didžioji dalis Lietuvos teikiamos dvišalės OVP skiriama Baltarusijai, Ukrainai, Moldovai, Pietų Kaukazo šalims, Afganistanui (Goro provincijai), Irakui ir tik vienai Afrikos, Karibų jūros ir Ramiojo vandenyno regiono (AKR) valstybei – Mauritanijai. Parama moterų teisėms besivystančiose šalyse Europarlamentarai ketvirtadienį taip pat aptarė Feleknas Uca (Europos vieningieji kairieji/Šiaurės šalių žalieji kairieji, Vokietija) pranešimą dėl lyčių lygybės ir moterų teisių stiprinimo remiant besivystančias valstybes. Pranešėja priminė deputatams, kad 40 proc. Afrikos moterų nėra lankiusios pradinės mokyklos ir kad moterys atlieka 75 proc. žemės ūkio darbų. Ji teigiamai įvertino Komisijos komunikatą „Lyčių lygybė ir galių suteikimas moterims vystomojo bendradarbiavimo srityje“, tačiau pabrėžė, kad svarbu daugiau dėmesio skirti kovai su tradicijomis pagrįstu smurtu prieš moteris bei reprodukcinės sveikatos priežiūrai. Žmogaus teisės: Armėnija, Rusija, Afganistanas, Iranas Šnekėdama apie Armėniją po prezidento rinkimų apėmusią „politinę krizę“, Europos Parlamento santykių su Armėnija, Azerbaidžanu ir Gruzija delegacijos pirmininkė Marie Anne Isler Béguin (Žaliųjų frakcija/Europos laisvasis aljansas, Prancūzija) ragino ištirti įvykių, kurių metu žuvo aštuoni žmonės, aplinkybes ir paleisti sulaikytuosius. Europarlamentarai pasmerkė prievartos panaudojimą prieš demonstrantus Rusijoje po kovo 2 d. vykusių prezidento rinkimų . „Dmitrijus Medvedevas turi atsisakyti Putino sistemos ir atversti naują puslapį“, – sakė Bernd Posselt (Europos liaudies partijos ir Europos demokratų frakcija, Vokietija). Alexandra Dobolyi (Socialistų frakcija, Vengrija) ragino remtis pragmatišku požiūriu, kadangi „Rusija yra strateginė partnerė, kurios dalyvavimas būtinas tokiose srityse, kaip kova su klimato kaita“. Europarlamentarai paragino išlaisvinti Afganistano žurnalistą Perwizą Kambakhshą, pasmerktą myriop dėl straipsnio apie moterų teises islame platinimą. Deputatai taip pat paprašė ES valstybių užtikrinti, kad 19 metų amžiaus homoseksualiam Irano piliečiui Mehdi Kazemi būtų suteiktas prieglobstis arba apsauga ES teritorijoje ir jis nebūtų išsiųstas į Iraną, kur jam būtų įvykdyta mirties bausmė. Lietuva raginama teikti daugiau pagalbos besivystančioms šalims Moterų įgalinimas besivystančiame pasaulyje [EN] Siekiant JT vystymosi tikslų EP pasmerkė žmogaus teisių pažeidimus Rusijoje Nusikaltusioms moterims siūlomos alternatyvios bausmės ES raginama imtis atsakomybės už demokratiško Irako kūrimą EP norėtų suvienodinti mokesčius benzinui ir dyzelinui Statistika: parama vystymuisi [EN]
LT
1
PHOTO
20080314PHT24319.jpg
LT
2
PHOTO
20080311PHT23642.jpg
LT
11
MULTIMEDIA
20080310MLT23607.asf
LT
12
PHOTO
20080312PHT23856.jpg
LT
18
LINK
http://Europos Sąjungos pieno upės
LT
19
MULTIMEDIA
20080311MLT23660.asf
LT
20
PHOTO
20080312PHT24031.jpg
LT
25
LINK
/wps-europarl-internet/faces/vod/player.jsp?date=20080310
LT
26
MULTIMEDIA
20080312MLT23971.asf
LT
27
MULTIMEDIA
20080312MLT23998.asf
LT
28
MULTIMEDIA
20080312MLT24004.asf
LT
29
MULTIMEDIA
20080313MLT24057.asf
LT
30
MULTIMEDIA
20080313MLT24053.asf
LT
31
MULTIMEDIA
20080313MLT24119.asf
LT
32
PHOTO
20080314PHT24321.jpg
LT
35
LINK
http://ec.europa.eu/news/external_relations/070410_1_lt.htm
LT
40
LINK
http://ec.europa.eu/transparency/regdoc/rep/2/2007/EN/2-2007-415-EN-1-0.Pdf
-//EP//TEXT IM-PRESS 20080307BRI23279 FULL-TEXT NOT XML V0//LT
-//EP//TEXT IM-PRESS 20080307BRI23279 ITEM-004-LT NOT XML V0//LT
-//EP//TEXT IM-PRESS 20080307BRI23279 ITEM-008-LT NOT XML V0//LT
-//EP//TEXT IM-PRESS 20080307BRI23279 ITEM-007-LT NOT XML V0//LT
-//EP//TEXT IM-PRESS 20080307STO23281 0 NOT XML V0//LT
-//EP//TEXT IM-PRESS 20070412STO05233 0 NOT XML V0//LT
-//EP//TEXT IM-PRESS 20070209FCS02971 0 NOT XML V0//LT
-//EP//TEXT IM-PRESS 20080307IPR23298 0 NOT XML V0//LT
-//EP//TEXT AGENDA 20080311-LASTV 0 NOT XML V0//LT
-//EP//TEXT IM-PRESS 20080307IPR23406 0 NOT XML V0//LT
-//EP//TEXT IM-PRESS 20061010STO11505 0 NOT XML V0//LT
-//EP//TEXT IM-PRESS 20070705STO08857 0 NOT XML V0//LT
-//EP//TEXT IM-PRESS 20080229STO22573 0 NOT XML V0//LT
-//EP//TEXT IM-PRESS 20080307BRI23279 ITEM-003-LT NOT XML V0//LT
-//EP//TEXT IM-PRESS 20080306FCS23011 0 NOT XML V0//LT
-//EP//TEXT IM-PRESS 20080307BRI23279 ITEM-001-LT NOT XML V0//LT
-//EP//TEXT IM-PRESS 20080313FCS24042 0 NOT XML V0//LT
-//EP//TEXT IM-PRESS 20080307BRI23279 ITEM-009-LT NOT XML V0//LT
-//EP//TEXT IM-PRESS 20080312IPR23866 0 NOT XML V0//LT
-//EP//TEXT IM-PRESS 20080307BRI23279 ITEM-010-LT NOT XML V0//LT
-//EP//TEXT IM-PRESS 20080307BRI23279 ITEM-018-LT NOT XML V0//LT
-//EP//TEXT IM-PRESS 20080307BRI23279 ITEM-012-LT NOT XML V0//LT
-//EP//TEXT IM-PRESS 20080307BRI23279 ITEM-006-LT NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
