Klausimas, į kurį atsakoma žodžiu, Nr. O-000083/2011
Komisijai
Darbo tvarkos taisyklių 115 straipsnis
Marietje Schaake
,
Marielle De Sarnez
,
Antonyia Parvanova
,
Ramon Tremosa i Balcells
ALDE frakcijos vardu Tema: Seksualinio smurto kaip kontrrevoliucinės priemonės naudojimas Šiaurės Afrikoje ir Artimuosiuose Rytuose
Moterys aktyviai dalyvavo sukilimuose, kuriais reikalauta daugiau demokratijos, teisių ir laisvių Šiaurės Afrikoje ir Artimuosiuose Rytuose. Tuo pat metu, valdžios režimai, pasinaudodami konfliktais, kilusiais šių revoliucijų metu, griebėsi seksualinio smurto prieš moteris, visų pirma, kad jos taptų pažeidžiamos.
Naujausi pavyzdžiai, rodantys, kad buvo sistemingai naudotas prieš moteris nukreiptas bauginimas ir žalojimas apima toliau nurodytus atvejus.
Libanietė Iman-al-Obeidi, kuri Tripolio viešbutyje žurnalistams sakė tapusi grupinio išprievartavimo ir kareivių piktnaudžiavimo auka, kovo 26 d. buvo laikoma nežinomoje vietoje, o dabar vyrai, kuriuos ji kaltina išprievartavimu, jai iškėlė baudžiamąją bylą dėl šmeižto.
Egiptietės protestuotojos tvirtina, kad kariškiai joms surengė nekaltybės testą, kovo 9 d. apsupę jas Tahriro aikštėje, vėliau kankino ir žagino, o nekaltybės testai buvo atliekami ir fotografuojami dalyvaujant kariams. Kai kurios moterys bus teisiamos karo teismuose.
Ar Komisija sutinka:
– kad prieš moteris nukreipti seksualiniai išpuoliai ir gąsdinimai turi būti kuo griežčiausiai atmesti?
– kad turi būti atliktas nepriklausomas tyrimas ir kad nusikaltimų vykdytojai turi atsakyti, ypatingai atidžiai ištiriant Kadhafio padarytus nusikaltimus, pagal Tarptautinio baudžiamojo teismo nuostatas?
– kad kiekvienas turėtų turėti galimybę pareikšti savo nuomonę dėl demokratinės savo šalies ateities ir už tai nebūti sulaikytas, kankinamas, žeminamas arba diskriminuojamas?
– kad moterų vaidmuo revoliucijose turėtų būti pripažintas, įskaitant grėsmes, kurias jos patiria ir būdus, kuriais jos gali ginti savo teises?
– kad yra poreikis integruoti žmogaus teises ir EKP politiką ir aktyviai dalytis ES patirtimi lyčių smurto ir lygybės srityse, suvokiant tai kaip neatskiriamą demokratizacijos proceso dalį?
– kad yra poreikis bendrai užtikrinti moterų teises naujose šių visuomenių demokratinėse ir teisinėse struktūrose?
