Reanimacijoje atsidūrusiam kapitalizmui – intensyvaus gydymo kursas
Ekonomikos ir pinigų reikalai
2008-11-13 - 17:51
Ar užteks kosmetinės operacijos, ar reikės rimtesnės intervencijos? Neigiamas finansų griūties įsiūbuotos ekonomikos krizės pasekmes pajuto milijonai pasaulio žmonių. ES šalių vadovai jau suderino pozicijas, kurių laikysis lapkričio 15-ąją Vašingtone rengiamame specialiame finansų sistemos reformavimui skirtame Didžiojo dvidešimtuko (G20) šalių vadovų susitikime. Ekonomikos komiteto narių paprašėme pateikti karščiuojančio kapitalizmo sveikatos įvertinimą bei įvardinti galimus jo gydymo būdus.
Griūtis akcijų biržose, lėtėjanti ekonomika, bankų gelbėjimas, finansinės injekcijos, įmonių bankrotai, augantis nedarbas, apie stojimą į ES prašnekusi Islandija... Kaip susidoroti su pasaulinį kapitalizmą užpuolusiais negalavimais?
Prieš prasidedant G20 susitikimui, skirtam finansų reguliavimo tobulinimui ir skaidrumo didinimui, mūsų pakalbinti Europos Parlamento Ekonomikos komiteto nariai vertino pašlijusią finansų rinkų sveikatą ir siūlė galimus jos gydymo priemonių planus.
Ar kapitalizmas mirė, merdi, o gal tik paprasčiausiai šlubčioja? Kokie turėtų būti finansų sistemos reformos žingsniai?
Mokesčių ir finansų paslapčių rojai
Pasak ekonomikos komiteto pirmininkės Pervenche Berès, ES vertėtų „apsišluoti prie savo vartų“ – užsiimti finansinių užutėkių ir mokesčių rojų klausimu.
Uždaryti ofšorinius finansų centrus ir apmokestinti finansines operacijas siūlanti Sahra Wagenknecht (Europos vieningieji kairieji/Šiaurės šalių žalieji, Vokietija) ragina uždrausti rizikos draudimo investicinius fondus ir pavojingas finansų naujoves bei sustabdyti pensijų privatizavimą.
Per greiti pinigai
Vertėtų radikaliai peržiūrėti mechanizmus, skatinančius rizikuoti bei užsiimti trumpalaikėmis investicijomis, ne tik neatnešančiomis naudos, bet dažnai ir kenkiančiomis realiai ekonomikai, tvirtina P. Berès.
„Privalome sustabdyti nekontroliuojamą pelno alkį, pražudantį ištisus ekonomikos sektorius“, – sako Zsolt Becsey ( Europos liaudies partijos ir Europos demokratų frakcij a, Vengrija).
Pasak jo, kylant finansinių burbulų pavojui, valstybės bei tarptautinės organizacijos turi gebėti apriboti ypač pavojingus sandėrius, skirti specialius valdytojus ar numatyti suvaržymus, tokius kaip licencijų atėmimas.
Tarptautinio valiutos fondo stiprinimas
John Purvis (Europos liaudies partijos ir Europos demokratų frakcija, Jungtinė Karalystė) mano, kad G20 turėtų įkvėpti daugiau gyvybės Tarptautiniams valiutos fondui (TVF) tam, kad „turėdamas neribotus išteklius ir remiamas savo narių jis galėtų vaidinti galutinio skolintojo vaidmenį didelėms ir mažoms finansinių sunkumų turinčioms šalims“.
Priežiūros ir skaidrumo stoka
Zsolt Becsey pabrėžė bendrų finansinių standartų bei tarptautinių krizių valdymo mechanizmų sukūrimo būtinybę. Mariela Velichkova Baeva (Liberalų ir demokratų aljansas, Bulgarija) ragina didinti finansinių instrumentų ir rinkų skaidrumą.
Apie europinės ir tarptautinės priežiūros stiprinimą kalba ir Vokietijos žaliųjų atstovė Heide Rühle, tvirtinanti, jog finansinio stabilumo nebus vienu metu egzistuojant prižiūrimoms ir neprižiūrimoms rinkoms.
„Reikalinga už G20 klubo ribų išeinanti globali, atskaitinga, demokratiška, daugiašalė, parlamentų kontroliuojama sistema“ – mano Ieke Van den Burg (Socialistų frakcija, Nyderlandai).
Kapitalizmas nauju veidu
„Šiuo metu regime reiganiškojo ir tečeriškojo kapitalizmo pabaigą: visiškai finansinis, spekuliatyvus, nuo realios, produktyvios ekonomikos atitrūkęs kapitalizmas nėra gyvybingas“, – aiškina P. Berès.
„Kapitalizmas nemirė, turime jį atgaivinti – tik taip sugrąžinsime ekonomikos augimą, leidžiantį išvengti pasaulį niokojančių konfliktų“, – tvirtina J. Purvis.
„Nekontroliuojamo kapitalizmo maksimalaus pelno maniją“ kritikuojanti Sahra Wagenknecht siūlo apmąstyti kapitalizmo alternatyvas, iš pagrindų reformuojant finansų sistemą
Z. Becsey manymu, kapitalizmas atsidūrė ant operacinio stalo. Pasak I. Van den Burg, kapitalizmui būtina tiek skubi operacija, tiek ir visiškas atsinaujinimas – „sveikesnė gyvensena ir ligų prevencija“.
H. Rühle tvirtinimu, finansinę krizę paskatino reguliavimo ir priežiūros stoka – ji tikisi, kad pasimokius iš krizės nebus grįžta prie įprasto scenarijaus.
Didysis dvidešimtukas
Argentina, Australija, Brazilija, Indija, Indonezija, Italija, Japonija, JAV, Jungtinė Karalystė, Kanada, Kinija, Meksika, Pietų Afrika, Pietų Korėja, Prancūzija, Rusija, Saudo Arabija, Turkija, Vokietija bei ES
20081107STO41560 Finansų krizės priežastys, pasekmės ir pamokos Finansų krizė: visi straipsniai Finansų krizei skirto G20 susitikimo darbotvarkė [EN] G20 tinklavietė
LT
1
PHOTO
20081112PHT41867.jpg
LT
3
LINK
/news/public/documents_par_theme/907/default_lt.htm
LT
4
LINK
http://www.eu2008.fr/PFUE/lang/en/accueil/PFUE-11_2008/PFUE-15.11.2008/Sommet_Washington
LT
5
LINK
http://www.g20.org/G20/
-//EP//TEXT IM-PRESS 20080922STO37696 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
