5.7.2006
BENDRAS PASIŪLYMAS DĖL REZOLIUCIJOS
pagal Darbo tvarkos taisyklių 103 straipsnio 4 dalį pateikė
– Ria Oomen-Ruijten ir José Albino Silva Peneda, PPE-DE frakcijos vardu
– Martin Schulz, Stephen Hughes, Jan Andersson, Joel Hasse Ferreira, Jean Louis Cottigny, Alain Hutchinson, Edite Estrela ir Jamila Madeira, PSE frakcijos vardu
– Jorgo Chatzimarkakis, ALDE frakcijos vardu
– Eugenijus Maldeikis, Umberto Pirilli ir Roberta Angelilli, UEN frakcijos vardu
keičiantis šių frakcijų pasiūlymus dėl rezoliucijų:
– PSE ( B6‑0387/2006 )
– PPE-DE ( B6‑0388/2006 )
– ALDE ( B6‑0389/2006 )
dėl ekonominių ir socialinių įmonių restruktūrizavimo padarinių Europoje
Europos Parlamento rezoliucija dėl ekonominių ir socialinių įmonių restruktūrizavimo padarinių Europoje
Europos Parlamentas ,
–
atsižvelgdamas į 1989 m. Darbuotojų pagrindinių socialinių teisių chartiją ir į su ja susijusią veiksmų programą,
–
atsižvelgdamas į Direktyvą 75/129/EEB OL L 48, 1975 2 22, p. 29. , iš dalies pakeistą Direktyva 92/56/EEB OL L 245, 1992 8 26, p. 3. dėl valstybių narių su kolektyviniais atleidimais susijusių įstatymų derinimo,
–
atsižvelgdamas į Direktyvą 94/45/EB OL L 254, 1994 9 30, p. 64. dėl Europos darbų tarybos steigimo arba Bendrijos mastu veikiančių įmonių ir Bendrijos mastu veikiančių įmonių grupių darbuotojų informavimo bei konsultavimosi su jais tvarkos nustatymo,
–
atsižvelgdamas į greitas permainas ir ekonominius pokyčius, galinčius teigiamai arba neigiamai paveikti visų valstybių narių įmones,
–
atsižvelgdamas į savo 2006 m. kovo 14 d. rezoliuciją dėl įmonių perkėlimo atsižvelgiant į regioninę plėtrą, į 2006 m. kovo 15 d. rezoliuciją dėl restruktūrizavimo ir užimtumo ir į daugelį ankstesnių rezoliucijų dėl įmonių restruktūrizavimo, perkėlimo, susivienijimo ir uždarymo, ypač į 2003 m. kovo 13 d. rezoliuciją dėl įmonių uždarymo po to, kai jos gavo ES finansinę paramą,
–
atsižvelgdamas į 2002 m. kovo 11 d. Direktyvą 2002/14/EB OL L 80, 2002 3 23, p. 29. dėl bendros darbuotojų informavimo ir konsultavimosi su jais sistemos sukūrimo Europos bendrijoje,
–
atsižvelgdamas į Darbo tvarkos taisyklių 103 straipsnio 4 dalį straipsnį,
A.
kadangi įmonės turi priimti administracinius sprendimus, kuriais būtų siekiama užtikrinti įmonės augimą, ir kadangi įmonių restruktūrizavimas turėtų prisidėti prie socialinės ir ekonominės pažangos, jei būtini pokyčiai būtų vykdomi skatinant darnios ekonomikos vystymąsi ir siekiant socialinės gerovės ir aplinkos apsaugos tikslų,
B.
kadangi įgyvendinant Lisabonos strategiją siekiama ES ekonomiką paversti konkurencingiausia ir dinamiškiausia žiniomis pagrįsta ekonomika pasaulyje, galinčia pasiekti nuolatinį ekonomikos augimą, kartu sukuriant daugiau ir geresnių darbo vietų ir užtikrinant geresnę socialinę sanglaudą,
C.
kadangi restruktūrizavimas turi būti vykdomas atsižvelgiant į socialinius ir aplinkosaugos aspektus, nes kitu atveju šis procesas gali neatitikti Lisabonos tikslų, pagal kuriuos siekiama skatinti visišką užimtumą, kurti kokybiškas darbo vietas, socialinę ir teritorinę sanglaudą ir tvarų vystymąsi,
1.
ragina Komisiją imtis ryžtingesnės strategijos kovojant su pramonės restruktūrizavimu ir jo socialiniais padariniais, kaip jau buvo prašoma 2004 m. vasario 12 d. Europos Parlamento rezoliucijoje dėl krizės geležies ir plieno sektoriuje;
2.
mano, kad finansinė valstybės parama turėtų būti skiriama įmonėms, su kurių administracija sudaromi ilgalaikiai susitarimai užimtumo ir vietovių vystymosi klausimais;
3.
prašo Komisijos ir valstybių narių atšaukti subsidijas, skiriamas pagal paramos programas, ir reikalauti sugrąžinti išmokėtas subsidijas, jei įmonės nesilaiko prisiimtų įsipareigojimų;
4.
ragina Komisiją ir valstybes nares skatinti Europos dialogą dėl pramonės restruktūrizavimo ir struktūrinių darbo rinkos reformų siekiant, kad būtų galima pasinaudoti globalizacijos privalumais ir sumažinti jos neigiamą socialinį poveikį;
5.
primena Komisijai, kad svarbu sėkmingai įgyvendinti Direktyvą dėl Europos darbų tarybų, kadangi šia direktyva siekiama užtikrinti, kad darbuotojai būtų tinkamai informuojami ir su jais būtų konsultuojamasi;
6.
ragina Komisiją nedelsiant parengti vertinimo ataskaitą, kaip įgyvendinama direktyva dėl kolektyvinių atleidimų ir įmonių uždarymo, ir pateikti pasiūlymus dėl priemonių, skirtų užtikrinti, kad būtų laikomasi šios direktyvos nuostatų;
7.
džiaugiasi būsimu Globalizacijos fondu, kuris rems darbuotojus ir pagerins socialinę bei švietimo infrastruktūrą atsižvelgiant į kolektyvinius atleidimus iš darbo, ir ragina Tarybą priimti savo bendrąją poziciją kaip galima greičiau iš karto po Parlamento pirmojo svarstymo;
8.
išreiškia savo solidarumą su visais darbuotojais, jų šeimomis ir bendruomenėmis, nukentėjusiomis dėl atleidimų iš darbo;
9.
paveda Pirmininkui perduoti šią rezoliuciją Komisijai, Tarybai, valstybių narių vyriausybėms ir parlamentams bei socialiniams partneriams.
