Europos Parlamento aljansas gins vaikų teises
Jaunimas
2011-03-30 - 12:12
EP įkurtas aljansas rūpinsis vaikų teisių įtvirtinimu visose ES politikos srityse ©BELGA_BELPRESS_Philippe Turpin Politikams neretai trūksta toliaregiškumo: daugelis jų trečdalį pasaulio gyventojų sudarančių vaikų teisių apsaugos nelaiko prioritetu. Skursta net penktadalis Europos vaikų, o nepilnamečių padėtis daugelyje besivystančių šalių tiesiog tragiška. Lisabonos sutartis įpareigoja į nepilnamečių apsaugą atsižvelgti visose ES politikos srityse. EP vaikų interesais rūpinsis praeitą savaitę įkurtas „Aljansas vaikams“. Apie šią iniciatyvą kalbėjomės su ją remiančia EP pirmininko pavaduotoja R. Angelilli.
Kokie „Aljanso vaikams“ tikslai ir kas dalyvaus jo veikloje?
Aljansas sieks ginti nepilnamečius vidaus ir išorės politikoje, įtraukti jų teises į visas ES veiklas ir programas. Mūsų veiklą remia UNICEF ir kitos vaikų teises ginančios nevyriausybinės organizacijos. Jį palaiko septynių EP komitetų pirmininkai. Norime, kad į aljanso veiklą įsitraukti kuo daugiau narių, kadangi Lisabonos sutartis ir Pagrindinių teisių chartija pripažįsta vaikus pilnateisiais ES piliečiais, o šią nuostatą turime įtvirtinti teisės aktuose.
Kokie bus pirmieji aljanso žingsniai?
Nors darbų sąrašas ilgas, pradėsime vertindami komisarės V. Reding pristatytą komunikatą dėl „vaikus ginančios teisingumo sistemos“. Dokumente nagrinėjamos mažamečių grobimo, nelydimų nepilnamečių, vaikų apsaugos šeimoje ir pagalbos smurto aukoms temos.
Ar rūpinsitės už Europos Sąjungos ribų gyvenančių vaikų apsauga?
Pačioje Europoje susiduriame su daugeliu neišspręstų problemų: mokyklų nebaigimu, romų kilmės vaikų diskriminacija, nelydimais nepilnamečiais, naujomis vaikus paliečiančiomis skurdo formomis. Be abejo, už Europos ribų laukia milžiniški iššūkiai: vaikai kariai, nepilnamečių išnaudojimas ir mažamečių darbas, todėl būtinai dirbsime kartu su nevyriausybinėmis organizacijomis besivystančiame pasaulyje. Vis dėlto turime pradėti nuo Europos, kadangi čia turime daugiau galių priversti valstybes nares laikytis savo įsipareigojimų ir siekti realių pokyčių.
20110328STO16533 Kova su vaikų pornografija ES siekia geriau saugoti vaikų teises Tėvų grobiami vaikai: kaip apsaugoti mažylio interesus? R. Angelilli: „Mokslas – vaikų ateities pagrindas“ Socialiniai reikalai: visi straipsniai Piliečių teisės: visi straipsniai
LT
1
PHOTO
20110329PHT16613.jpg
LT
3
LINK
http://ec.europa.eu/news/justice/110217_lt.htm
LT
5
LINK
/sides/getDoc.do?type=IM-PRESS&reference=20071115STO13222&language=LT
LT
6
LINK
/news/public/documents_par_theme/908/default_lt.htm
LT
7
LINK
/news/public/documents_par_theme/902/default_lt.htm
-//EP//TEXT IM-PRESS 20110218STO13923 0 NOT XML V0//LT
-//EP//TEXT IM-PRESS 20100618STO76330 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
