P6_TA(2006)0032
Kambodža
B6-0057 , 0058 , 0060 , 0064 , 0067 ir 0071/2006
Europos Parlamento rezoliucija dėl politinės represijos Kambodžoje
Europos Parlamentas
, –
atsižvelgdamas į 2005 m. sausio 13 d. OL C 247 E, 2005 10 6, p. 161.
ir 2005 m. kovo 10 d. OL C 320 E, 2005 12 15, p. 280.
rezoliucijas dėl Kambodžos ir į 2005 m. gruodžio 1 d. rezoliuciją dėl žmogaus teisių padėties Kambodžoje, Laose ir Vietname Priimti tekstai, P6_TA(2005)0462 .
,
–
atsižvelgdamas į Europos Bendrijos ir Kambodžos Karalystės 1997 m. bendradarbiavimo susitarimą OL L 269, 1999 10 19, p. 18.
,
–
atsižvelgdamas į Tarybos 2004 m. birželio 14 d. patvirtintas ES gaires, susijusias su žmogaus teisių gynėjais,
–
atsižvelgdamas į 1998 m. JT deklaracijoje dėl žmogaus teisių gynėjų nustatytas normas,
–
atsižvelgdamas į JT Generalinio Sekretoriaus specialiojo atstovo žmogaus teisių klausimais Kambodžoje Yash Ghai 2005 m. gruodžio 27 d. pareiškimą,
–
atsižvelgdamas į JT vyriausiojo žmogaus teisių komisaro 2006 m. sausio 4 d. pareiškimą,
–
atsižvelgdamas į Pasaulio banko 2006 m. sausio 9 d. pareiškimą dėl Kambodžos,
–
atsižvelgdamas į pirmininkaujančios valstybės Europos Sąjungos vardu 2006 m. sausio 13 d. paskelbtą pareiškimą dėl blogėjančios politinės padėties Kambodžoje,
–
atsižvelgdamas į Darbo tvarkos taisyklių 115 straipsnio 5 dalį,
A.
kadangi per pastarąsias savaites dramatiškai padaugėjo politinių represijų Kambodžoje ir dėl kaltinimo šmeižtu buvo sulaikyti keli darbuotojai, kurie rūpinasi žmogaus teisių klausimais, žurnalistai ir profsąjungų atstovai,
B.
kadangi teisiami Kambodžos žmogaus teisių centro (CCHR) pirmininkas Kemas Sokha, Kambodžos žmogaus teisių centro direktoriaus pareigas einantis radijo direktorius Pa Nguonas Teangas, Kambodžos nepriklausomų mokytojų asociacijos (CITA) pirmininkas Rongas Chhunas ir
Beehive Radio
direktorius Mamas Sonando,
C.
kadangi Yengas Virakas ir Kemas Sokha buvo paleisti už užstatą, tačiau kaltinimai jiems nebuvo panaikinti,
D.
kadangi dėl tos pačios priežasties Kambodžos valdžios institucijos ieško Laisvos darbuotojų profesinės sąjungos pirmininko Chea Mony, Studentų judėjimo už demokratiją generalinio sekretoriaus pavaduotojo Ea Channa, Kambodžos nepriklausomų tarnautojų asociacijos pirmininko Meno Natho, buvusio karaliaus Sihanouko sekretoriaus princo Sisowatho Tomico ir patarėjo Say'aus Bory,
E.
kadangi gresiant areštui ir persekiojimams keletas kitų aktyvistų ir opozicijos narių išvyko iš šalies,
F.
minėtas represines priemones laikydamas valdžios institucijų bandymu užgniaužti taikią vyriausybės kritiką ir taip sunaikinti paskutinę veiksmingą politinę opoziciją; kadangi minėti įvykiai yra nerimą keliantys ženklai to, kad blogėja demokratijos padėtis Kambodžoje,
G.
kadangi 2005 m. gruodžio 22 d. opozicijos lyderis Samas Rainsy už akių buvo nuteistas 18 mėnesių kalėti dėl ministro pirmininko ir Nacionalinės Asamblėjos pirmininko pateiktų kaltinimų šmeižtu,
H.
kadangi Kambodžos parlamento narys Cheamas Channy buvo teisiamas, 2005 m. rugpjūčio mėn. pripažintas kaltu ir nuteistas septynerius metus kalėti,
I.
kadangi JT darbo grupė nesankcionuoto sulaikymo klausimais nusprendė, kad parlamento nario Cheamo Channy sulaikymas yra Kambodžos teisės ir tarptautinės teisės pažeidimas,
1.
labai nerimauja dėl pastarųjų areštų ir baudžiamojo persekiojimo ir ragina Kambodžos vyriausybę labai gerai apsvarstyti, ar minėtieji veiksmai dera su savo šalies žmonėms ir paramos teikėjams duotais įsipareigojimais kurti atviresnę, demokratiškesnę ir teisingesnę visuomenę;
2.
pažymi, kad buvo paleisti neseniai sulaikyti žmogaus teisių aktyvistai, ir ragina panaikinti visus jiems pateiktus kaltinimus; taip pat prašo panaikinti visus kaltinimus ir arešto orderius šiuo metu nesulaikytiems žmogaus teisių aktyvistams; be to, prašo baigti bauginti ir įžeidinėti žmogaus teisių aktyvistus Kambodžoje;
3.
ragina Kambodžą liautis pažeidinėti savo įsipareigojimus pagal tarptautinę teisę ir ypač Tarptautinį pilietinių ir politinių teisių paktą ir nedelsiant paleisti Cheamą Channy; taip pat ragina panaikinti nuosprendį Samui Rainsy ir Chea Poch ir atkurti jų parlamentinį imunitetą;
4.
labai tiki, kad nuolatiniai svarbiausių politinės opozicijos, profesinių sąjungų, žiniasklaidos ir NVO veikėjų sulaikymai ir baudžiamosios teisės taikymas tais atvejais, kai išreiškiama kitokia nuomonė politinių įsitikinimų ir politikos klausimais, yra nerimą keliantis ženklas paramos teikėjams, nuo kurių priklauso maždaug 50 proc. šalies metinio biudžeto;
5.
primena Kambodžos vyriausybei, kad ji turi laikytis su demokratiniais principais ir pagrindinėmis žmogaus teisėmis susijusių pareigų ir įsipareigojimų, kurie yra pagrindinė EB ir Kambodžos 1997 m. pasirašyto bendradarbiavimo susitarimo dalis, kaip nurodyta Susitarimo 1 straipsnyje;
6.
ragina Komisiją ir Tarybą bendradarbiaujant su paramos teikėjais per būsimą konsultacinės grupės posėdį aiškiai ir nedviprasmiškai reaguoti į pastaruosius piliečių ir politinių teisių pažeidimus;
7.
išreiškia paramą JT Generalinio Sekretoriaus specialiajam atstovui žmogaus teisių klausimais Kambodžoje ir JT vyriausiojo žmogaus teisių komisaro biurui, kurių įgaliojimai apima žmogaus teisių padėties apsaugą ir stebėjimą;
8.
išreiškia nerimą dėl to, kad Kambodžos teismai naudojami kaip represijų priemonė prieš politinę opoziciją ir piliečius, o tai kelia abejonių Kambodžos vyriausybės įsipareigojimais įkurti Raudonųjų khmerų tribunolą, kuris laikytųsi tarptautinių normų dėl teismų nepriklausomumo, teisingų teismų ir tinkamo teisminio proceso taip, kaip buvo sutarta su JT 2003 m. birželio mėnesį; ir reiškia abejones dėl poreikio Ministro Pirmininko institucijos šmeižimą laikyti baudžiamuoju nusikaltimu;
9.
nuoširdžiai tiki, kad dėl skirtingų požiūrių ir nuomonių turi būti ginčijamasi diskutuojant viešai, o ne baudžiamuosiuose teismuose, ir ragina panaikinti kaltinimus šmeižtu, nes galima lengvai nustatyti, kad jie keliami politiniais tikslais;
10.
ragina ES imtis priemonių siekiant užtikrinti, kad būtų laikomasi pagrindinių teisių, kaip nustatyta pirmiau minėto Bendradarbiavimo susitarimo 1 straipsnyje, ir kad piliečių laisvių pažeidimo atvejais būtų sulaukta reikiamų pasekmių; ragina ES nustatyti, kad ES finansinė parama bus skiriama tik su sąlyga, kad pagerės suvestiniai duomenys apie Kambodžos gyventojų žmogaus teises;
11.
pakartoja savo reikalavimą, kad Parlamento
ad hoc
delegacija vyktų į Kambodžą įvertinti tai, kaip laikomasi Bendradarbiavimo susitarimo 1 straipsnio nuostatų, ir sulaikytų parlamento narių, žiniasklaidos atstovų ir profesinių sąjungų lyderių padėtį šalyje;
12.
ragina Kambodžos valdžios institucijas įgyvendinti 1951 m. konvenciją dėl pabėgėlių statuso, apsaugoti pabėgėlius iš Vietnamo (angl.
Montagnard refugees
) ir priverstinai nedeportuoti jų į Vietnamą bei suteikti pabėgėlio statusą iš Vietnamo bėgantiems etniniams khmerams;
13.
paveda Pirmininkui perduoti šią rezoliuciją Tarybai, Komisijai, JT vyriausiajam žmogaus teisių komisarui, JT Generalinio Sekretoriaus specialiajam atstovui žmogaus teisių klausimais Kambodžoje, Pasaulio banko prezidentui, ASEAN sekretoriatui bei Kambodžos Karalystės Vyriausybei ir Nacionalinei Asamblėjai.
