P6_TA(2007)0364
Geresnė teisėkūra 2005 m.: subsidiarumas ir proporcingumas
A6-0280/2007
2007 m. rugsėjo 4 d. Europos Parlamento rezoliucija dėl geresnės teisėkūros 2005 m.: subsidiarumo ir proporcingumo principo taikymas – 13-oji metinė ataskaita ( 2006/2279(INI) )
Europos Parlamentas
, –
atsižvelgdamas į savo 2000 m. spalio 26 d. rezoliuciją dėl Komisijos ataskaitų "Geresnė teisėkūra 1998 m. – bendra atsakomybė 1998 m." ir "Geresnė teisėkūra 1999 m." OL C 197, 2001 7 12, p. 433.
Europos Vadovų Tarybai,
–
atsižvelgdamas į 2001 m. lapkričio 29 d. rezoliuciją dėl Komisijos baltosios knygos dėl Europos valdymo OL C 153 E, 2002 6 27, p. 314.
,
–
atsižvelgdamas į 2003 m. balandžio 8 d. rezoliuciją dėl Komisijos ataskaitų "Geresnė teisėkūra 2000 m." ir "Geresnė teisėkūra 2001 m." OL C 64 E, 2004 3 12, p. 135.
Europos Vadovų Tarybai,
–
atsižvelgdamas į 2004 m. vasario 26 d. rezoliuciją dėl Komisijos ataskaitos "Geresnė teisėkūra 2002 m." OL C 98 E, 2004 4 23, p. 155.
,
–
atsižvelgdamas į 2004 m. kovo 9 d. rezoliuciją dėl Komisijos komunikato dėl Bendrijos reglamentavimo veiklos supaprastinimo ir patobulinimo OL C 102 E, 2004 4 28, p. 512.
,
–
atsižvelgdamas į 2004 m. balandžio 20 d. rezoliuciją dėl Bendrijos teisės aktų leidybos ir konsultavimosi procedūrų poveikio įvertinimo OL C 104 E, 2004 4 30, p. 146.
,
–
atsižvelgdamas į Komisijos komunikatą Tarybai ir Europos Parlamentui "Reglamentavimo gerinimas augimui ir užimtumui Europos Sąjungoje skatinti" ( COM(2005)0097 ),
–
atsižvelgdamas į 2006 m. gegužės 16 d. rezoliuciją dėl reglamentavimo aplinkos supaprastinimo strategijos OL C 297 E, 2006 12 7, p. 136.
,
–
atsižvelgdamas į 2006 m. gegužės 16 d. rezoliuciją dėl geresnės teisėkūros 2004 m.: subsidiarumo principo taikymas - 12-oji metinė ataskaita" OL C 297 E, 2006 12 7, p. 128.
,
–
atsižvelgdamas į 2006 m. gegužės 16 d. rezoliuciją dėl teisės aktų leidėjams pateiktų teisės aktų pasiūlymų atrankos rezultatų OL C 297 E, 2006 12 7, p. 140.
,
–
atsižvelgdamas į Komisijos ataskaitą "Geresnė teisėkūra 2005 m." pagal Protokolo dėl subsidiarumo ir proporcingumo principų taikymo 9 straipsnį (13-oji ataskaita) ( COM(2006)0289 ),
–
atsižvelgdamas į Komisijos darbo dokumentą dėl administracinių išlaidų įvertinimo ir administracinės naštos Europos Sąjungoje mažinimo ( COM(2006)0691 ),
–
atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "Administracinės naštos mažinimo Europos Sąjungoje veiksmų programa" ( COM(2007)0023 ),
–
atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui "Geresnio reglamentavimo Europos Sąjungoje strateginė apžvalga" ( COM(2006)0689 ),
–
atsižvelgdamas į Darbo tvarkos taisyklių 45 straipsnį,
–
atsižvelgdamas į Teisės reikalų komiteto pranešimą ir Užimtumo ir socialinių reikalų komiteto nuomonę ( A6-0280/2007 ),
A.
kadangi sėkmė siekiant "geresnės teisėkūros" tikslo yra vienas iš pagrindinių ES prioritetų, nes didėjanti modernios, racionalios ir veiksmingos teisėkūros teikiama nauda ir tuo pat metu mažėjančios teisėkūros sąnaudos užtikrintų didžiausią našumą, augimą ir, galiausiai, užimtumą visoje Europoje,
B.
kadangi subsidiarumo principo vaidmuo yra esminis didinant Bendrijos teisės aktų reikšmę ir sprendžiant, ar teisės aktai turėtų būti priimami ES lygmeniu, todėl subsidiarumo principas yra lemiamas veiksnys kontroliuojant ES ir valstybių narių galių atskyrimą ir vertinga priemonė suteikiant valstybėms narėms galimybę prisiimti kompetenciją leisti įstatymus,
C.
kadangi neabejotinai būtina laikytis proporcingumo principo tiek Europos, tiek nacionalinių įstatymų leidyboje siekiant didinti teisinį aiškumą,
D.
kadangi Teisingumo Teismas yra atsakingas už subsidiarumo ir proporcingumo principų taikymo stebėseną,
E.
kadangi Europos teisės aktams, kurie dažnai būna priimami kaip nelengvas politinis kompromisas, gali trūkti aiškumo, o valstybės narės gali nesugebėti arba nenorėti jų tinkamai įgyvendinti,
F.
kadangi Europos teisės aktų reputacijai ir veiksmingumui kenkia nereikalinga ir neproporcinga piliečiams ir verslui ES taisyklių primetama administracinė našta,
G.
kadangi 25 % sumažinus nereikalingą administracinę naštą galima būtų ženkliai paskatinti Europos BVP augimą ir šitaip itin prisidėti siekiant Lisabonos strategijos tikslų,
H.
kadangi dėl Europos teisės aktų atsirandanti nereikalinga administracinė našta kenkia Europos teisės aktų veiksmingumui ir patikimumui,
I.
kadangi Europos teisės aktai turėtų padėti piliečiams ir įmonėms iš vidaus rinkos gauti kiek galima daugiau naudos ir neturėtų apkrauti jų didelėmis išlaidomis, kurių galima būtų išvengti,
J.
kadangi
acquis communautaire
racionalizavimas jį supaprastinant ir sumažinant nereikalingą administracinę naštą neturėtų būti vykdomas teisinio aiškumo ir Europos teisės aktų teikiamos apsaugos sąskaita,
1.
sutinka, kad įmonių konkurencingumas, tvarus augimas ir užimtumo didinimas priklauso nuo jų reguliavimo sistemos ir kad reguliavimo sistemos skaidrumo, aiškumo, veiksmingumo ir aukštos kokybės užtikrinimas apskritai yra ir išlieka svarbus ES politikos tikslas;
2.
mano, kad prasta reglamentavimo kokybė valstybių narių ir Bendrijos lygmenimis silpnina teisinę valstybę ir atitolina piliečius nuo jų institucijų;
3.
visiškai remia visas Komisijos pastangas skatinti bendrą Bendrijos teisės veiksmingumo ir vykdymo stiprinimą bet kokių tinkamų iniciatyvų pagalba;
4.
džiaugiasi interneto portalo "Jūsų balsas Europoje" (angl.
Your Voice in Europe
) sėkme ir ragina Komisiją plėtoti kitus veiksmingus konsultacijų su suinteresuotosiomis šalimis visais su teisėkūros pasiūlymu susijusiais klausimais, įskaitant poveikio vertinimą, būdus prieš pateikiant pasiūlymą;
5.
pabrėžia, kad svarbu atlikti adekvačius ir nepriklausomus poveikio įvertinimus, pagrįstus visapusiškomis konsultacijomis su suinteresuotomis šalimis, ir ragina Komisiją pateikti pakankamai scenarijų ir politikos alternatyvų (įskaitant, jei būtina, "lūkuriavimo politikos" alternatyvas), kurios sudarytų išlaidas pateisinančių ir tvarių sprendimų pagrindą;
6.
pritaria Komisijos įsipareigojimui didinti savo ekspertų grupių skaidrumą ir atskaitomybę bei sudaryti esamų ES savireguliavimo ir bendro reguliavimo atvejų aprašą;
7.
pabrėžia, kad svarbu, jog Bendrijos institucijos ir valstybės narės regionų ir vietos valdžios bei centrinės ministerijų valdžios lygmenimis nuolatos stebėtų subsidiarumo ir proporcingumo principų taikymą;
8.
pritaria Komisijos veiksmų programai įvertinti Europos įmonių patiriamas administracines išlaidas ir iki 2012 m. 25 % sumažinti nereikalingą ir neproporcingą administracinę naštą;
9.
pažymi, kad sumažinimo 25 % strategija susijusi su nereikalinga administracine našta įmonėms ir todėl negali būti prilyginta reguliavimo panaikinimui ar keisti politikos tikslų ir atsisakyti ambicingų Bendrijos teisės aktų siekių; ragina Komisiją užtikrinti, kad nereikalingos administracinės naštos, atsirandančios dėl teisės aktų, sumažinimas nevyktų atitinkamų teisės aktų pirminių tikslų sąskaita;
10.
pritaria išvadai, kad šis tikslas turi būti bendras ir jo įmanoma siekti tik bendromis valstybių narių ir Europos institucijų pastangomis;
11.
ypač pabrėžia, kad veiksmingą nereikalingos administracinės naštos, atsirandančios dėl Europos reglamentų ir direktyvų, Europoje mažinimo strategiją turi įgyvendinti Komisija, o tokios naštos, atsirandančios dėl nacionalinių teisės aktų, atžvilgiu − valstybės narės; ragina Komisiją imtis iniciatyvos ir vykdyti savo veiksmus mažinant nereikalingą administracinę naštą ES lygmeniu nepriklausomai nuo valstybių narių nacionaliniu lygmeniu vykdomų veiksmų mažinant nereikalingą administracinę naštą, atsirandančią dėl nacionalinių teisės aktų;
12.
teigiamai vertina tai, kad Komisija nustatė 13 prioritetinių sričių, kuriose turi būti įvertintos administracinės išlaidos ir sumažinta nereikalinga administracinė našta, mano, kad tai yra praktiškas ir veiksmingas žingsnis, tačiau ragina Komisiją ilgainiui taip pat įvertinti administracines išlaidas ir sumažinti administracinę naštą ir kitose, prioritetinėms nepriskirtose srityse; mano, kad tai galėtų būti padaryta,
inter alia
, atliekant Europos teisės aktuose numatytus įvertinimus;
13.
yra labai susirūpinęs dėl to, kad Komisijos komunikate ( COM(2007)0023 ) (I priede) siūloma veiksmų programos taikymo sritį apriboti įmonių įsipareigojimais; vis dėlto mano, kad pagal vystymosi ir užimtumo strategiją reikalaujama į veiksmų programą įtraukti visų sričių administracinę naštą;
14.
pabrėžia, kad svarbu pasitelkti suinteresuotąsias šalis nustatant teisės aktų, dėl kurių atsiranda nereikalinga administracinė našta, pasiūlymus ir apibrėžiant tokios naštos mažinimo priemones; ragina Komisiją pradėti visų Komisijos generalinių direktoratų dialogą su suinteresuotosiomis šalimis Europoje 13 prioritetinių sričių ir naujų prioritetinių sričių nustatymo klausimais;
15.
pabrėžia, kad nereikalingos administracinės naštos sumažinimas 25 % turi realiai atspindėti faktinį naštos sumažinimą; todėl pabrėžia, kad svarbu atlikti pradinį įvertinimą ir numatyti pagrindinį tikslą 25 % sumažinti naštą, kad galutiniame įvertinime 2012 m. nustatant, ar nereikalinga administracinė našta ES buvo sumažinta ketvirtadaliu, būtų atsižvelgta į papildomą nereikalingą naštą, kuri atsiranda dėl naujų Europos teisės aktų;
16.
pritaria Komisijos pasiūlymui sumažinti visus informavimo reikalavimus ir MVĮ atžvilgiu juos riboti visais įmanomais atvejais;
17.
pabrėžia, kad mažinant nereikalingą administracinę naštą turi dalyvauti visi Komisijos generaliniai direktoratai; pabrėžia, kad pradinio įvertinimo dėka visi generaliniai direktoratai turi būti susipažinę su dėl jų atsirandančia nereikalinga administracine našta ir kad sumažinimo tikslas turi būti iškeltas kiekvienam generaliniam direktoratui remiantis šiuo pradiniu įvertinimu;
18.
ragina Komisiją kasmet skelbti patvirtintas priemones ir planuojamas priemones, skirtas nereikalingai administracinei naštai ES mažinti, informaciją apie administracinės naštos, atsirandančios dėl naujų teisės aktų, padidėjimą ES ir procentais išreikštą numatytą šių taikomų priemonių indėlį siekiant planuojamo sumažinimo 25 % iki 2012 m.;
19.
teigiamai vertina Komisijos ketinimus iki nereikalingos administracinės naštos įvertinimo pabaigimo 2008 m. per trumpą laiką pasiekti žymios pažangos sumažinant nereikalingą administracinę naštą vykdant "skubius veiksmus", nukreiptus prieš akivaizdžiausią nereikalingą administracinę naštą; ragina Komisiją remiantis valstybių narių, kurios jau atliko pradinius įvertinimus, patirtimi nustatyti kitas sritis, kuriose galima nesunkiai sumažinti nereikalingą administracinę naštą, ir pasiūlyti naštos mažinimo planus;
20.
remia Komisijos pastangas sudaryti dėl naujų Europos teisės aktų atsirandančios nereikalingos administracinės naštos schemą, į poveikio vertinimo procedūrą integruojant normatyvinį savikainos metodą (angl. SCM); mano, kad labai svarbu, jog suinteresuotosios šalys padėtų rinkti informaciją, kuri būtina naudojant normatyvinį savikainos metodą; pabrėžia, kad poveikio vertinimo kokybę turi kontroliuoti Poveikio vertinimo valdyba (angl. IAB) pateikdama viešai skelbiamas nuomones;
21.
pabrėžia, kad Parlamentas neturėtų svarstyti jokių Komisijos teisėkūros pasiūlymų, jeigu prie jų nebus pridėtas nepriklausomai išnagrinėtas poveikio vertinimas, į kurį būtų įtrauktas bet kokios nereikalingos administracinės naštos įvertinimas pasitelkus normatyvinį savikainos metodą (angl. SCM);
22.
mano, kad iki 2008 m. pabaigos reikėtų įvertinti Poveikio vertinimo valdybos poveikio vertinimo procedūrų pridėtinę vertę; ragina Komisiją, remiantis esama tarptautinių organizacijų ir valstybių narių patirtimi, šiuo tikslu sukurti indikatorius;
23.
siūlo, kad pastaruoju metu ES biudžete bandomajam administracinės naštos mažinimo projektui skirti asignavimai būtų panaudoti įsteigti nepriklausomą ekspertų grupę, kuri, atlikdama atrankinius patikrinimus, stebės Poveikio vertinimo valdybos pateiktų nuomonių kokybę, ypač atsižvelgiant į nereikalingos administracinės naštos schemos sudarymą, ir prižiūrės Europos veiksmų programos, kuria siekiama mažinti administracinę naštą, įgyvendinimą;
24.
pabrėžia, kad svarbu aiškiai atskirti pasenusių, nereikalingų arba besikartojančių įsipareigojimų teikti informaciją atvejus nuo atvejų, kai įsipareigojimai teikti informaciją teikimo tebėra būtini siekiant užtikrinti darbo saugą ir darbo kokybę bei darbuotojų teises, visuomenės sveikatos, sveikatos, aplinkos ar Bendrijos finansinių interesų apsaugą;
25.
atkreipia dėmesį į tai, kad Taryba ir Parlamentas turi greičiau patvirtinti supaprastintus pasiūlymus ir todėl pabrėžia 2003 m. gruodžio 16 d. Tarpinstitucinio susitarimo dėl geresnės teisės aktų leidybos OL C 321, 2003 12 31, p.1.
svarbą keičiant Tarybos ir Parlamento darbo metodus, pvz., steigiant
ad hoc
struktūras, atsakingas už teisės aktų supaprastinimą;
26.
siūlo, kad kartu su veiksmų programa, kuria siekiama sumažinti nereikalingą administracinę naštą, Komisija parengtų studiją, kurioje būtų siekiama šių tikslų:
a)
išdėstyti metodiką, kuri bus taikoma sudarant kiekybinę schemą ir vertinant ne tik administracinę naštą, bet ir visą kitą reikalavimų laikymosi naštą (išlaidos, patiriamos dėl teisinių aktų primetamų esminių prievolių), kuri atsiranda dėl naujų teisės aktų ir reguliavimo bei dėl jau galiojančių teisės aktų ir taisyklių pakeitimų,
b)
vėliau pradėti vykdyti bandomąjį projektą, į kurį būtų įtrauktos suinteresuotosios šalys ir kuriuo būtų siekiama atliekant poveikio vertinimą taikyti įvertinimo metodiką, panašią į naudojamą reikalavimų laikymosi naštos vertinimui,
c)
paskirti Poveikio vertinimo valdybai išbandyti ir įvertinti šią metodiką,
d)
taikyti ją kaip standartinę ir įtraukti į visus poveikio vertinimus;
27.
skatina Komisiją ir valstybes nares svarstyti atvejus, kai skirtingos šalys neretai prašomos pateikti tą pačią informaciją, ir sustabdyti informacijos dubliavimą;
28.
ragina valstybes nares siekti dar labiau mažinti administracinę naštą, susijusią su nacionaliniais teisės aktais;
29.
taip pat ragina valstybes nares spausdintą informaciją keisti elektroninio formato ir interneto informacija ir, jei įmanoma, naudoti pažangiuosius interneto portalus;
30.
paveda Pirmininkui perduoti šią rezoliuciją Tarybai, Komisijai ir valstybių narių vyriausybėms ir parlamentams.
