P6_TA(2007)0276
Konsultacijų su Europos Parlamentu metodo gerinimas Euro zonos plėtros procedūrų metu
B6-0264/2007
2007 m. birželio 20 d. Europos Parlamento rezoliucija dėl konsultacijų su Europos Parlamentu metodo gerinimo Euro zonos plėtros procedūros metu
Europos Parlamentas
, –
atsižvelgdamas į savo 2006 m. birželio 1 d. rezoliuciją dėl euro zonos plėtros OL C 298 E, 2006 12 8, p. 249.
,
–
atsižvelgdamas į atsižvelgdamas į EB sutarties 122 straipsnio 2 dalį, pagal kurią Taryba kreipėsi į Parlamentą dėl konsultacijos dėl bendros valiutos įvedimo 2008 m. sausio 1 d. Kipre ir Maltoje ( C6–0151/2007 ir C6–0150/2007 ),
–
atsižvelgdamas į 2007 m. birželio 6 d. Europos Parlamento Pirmininko laiškus Tarybos ir Komisijos Pirmininkams,
–
atsižvelgdamas į Darbo tvarkos taisyklių 103 straipsnio 2 dalį,
1.
ragina Komisiją ir Tarybą, atsižvelgiant į būsimą euro zonos plėtrą:
a)
priimti tarpinstitucinį susitarimą dėl kitų valstybių narių, norinčių prisijungti prie euro zonos tvarkaraščio ir bendradarbiavimo su jomis; šiame susitarime turi būti numatyta:
i)
dialogas su Europos Parlamentu ankstyvuoju etapu, kad konsultacijai su Parlamentu būtų skirti bent du mėnesiai, taip užtikrinti Parlamento teisę deramai apsvarstyti Komisijos ir Europos centrinio banko (ECB) pateiktus pasiūlymus;
ii)
valstybių narių, norinčių prisijungti prie euro zonos įsipareigojimą pranešti apie savo ketinimą pateikti oficialų prašymą iki rudens tų metų, kurie eina prieš metus, kuriais bus pateiktas oficialus prašymas, ir kuo anksčiau kreiptis į Europos Parlamento Ekonomikos ir pinigų politikos komitetą
,
taip siekiant palengvinti bendros valiutos įvedimo visuotinį procesą; ir
iii)
tarpinė Komisijos konvergencijos ataskaita, kuri turi būti parengta metų pradžioje po to, kai valstybė narė praneša apie savo ketinimą pateikti oficialų prašymą;
b)
užtikrinti, kad būsima Europos statistikos valdymo patariamoji taryba ir būsimas Europos statistinės informacijos politikos komitetas atidžiai stebėtų pasirengimą euro zonos plėtrai prisijungiančių valstybių narių atžvilgiu; užtikrinti kad Komisija gautų papildomų galių tikrinti duomenis, nes Parlamentas yra įsitikinęs, kad Komisijos gaunamų duomenų kokybė nepakankama; užtikrinti, kad Komisija sutikrintų nacionalinių centrinių bankų teikiamus duomenis su bendrais valdžios sektoriaus ketvirčio sąskaitų duomenimis, siekiant padidinti statistikos duomenų patikimumą atliekant kryžminę patikrą;
c)
nustatyti, kad valstybei narei taikoma deficito procedūra turi būti užbaigta prieš įvertinant, ar laikomasi Mastrichto kriterijų;
2.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir ECB.
