2009 m. vasario 2-5 d. Strasbūro plenarinės sesijos akcentai
Institucijos
2009-02-09 - 10:50
Kitas plenarinis posėdis vyks vasario 18-19 d. Vasario pradžioje Strasbūre vykusioje plenarinėje sesijoje didžiausias dėmesys buvo skirtas energetikos politikai, klimato kaitai bei naujoms sankcijoms nelegalius imigrantus įdarbinantiems darbdaviams. Europarlamentarai diskutavo apie tai, ar ES vertėtų priimti buvusius Gvantanamo kalinius, o plenariniame posėdyje kalbėjo Palestinos lyderis Mahmud Abbas.
Kitos sesijos temos – parama krizės apimtai automobilių pramonei, pasaulinės prekybos liberalizavimo perspektyvos bei ekonominiai ES ryšiai su Kinija.
EP nariai aptarė kovos su vaikų išnaudojimu ir pornografija priemones bei numatė sankcijas nelegalius imigrantus įdarbinantiems darbdaviams. Parlamentarai patobulino pašarų pardavimo ir ženklinimo taisykles ir paragino daugiau dėmesio ir lėšų skirti žmogaus veiklos dar nepaliestų laukinės gamtos teritorijų išsaugojimui.
20090205FCS48518
Pirmadienį sesijoje: energetika ir prekybos liberalizavimas
Antroji 2009 m. Strasbūro plenarinė sesija: tvirti argumentai, palydimi plojimais Pirmasis vasario mėnesio Strasbūro sesijos plenarinis posėdis buvo skirtas dujų krizei bei ES energetikos politikai aptarti. Kitos temos – įstrigusios Dohos derybos dėl prekybos liberalizavimo, lyčių lygybė ir kartų solidarumas.
Antroji strateginė energetikos politikos apžvalga
Pirmadienį europarlamentarai išklausė Komisijos pareiškimų dėl dujų krizės pasekmių ir aptarė Anne Laperrouze pranešimą dėl antrosios strateginė energetikos politikos apžvalgos. Tiekimo saugumas, ES šalių solidarumas ir kova su klimato kaita – trys šiame pranešime nurodomi europinės energetikos politikos banginiai.
„Prastėjant klimatinei situacijai, turime peržiūrėti savo strategiją. Iki 2050 m. siūlome 80 proc. sumažinti CO2 išmetimą, 35 proc. padidinti energijos panaudojimo efektyvumą ir siekti, kad 60 proc. mūsų sunaudojamos energijos būtų pagaminama iš alternatyvių energijos šaltinių“, – sakė pranešėja A. Laperrouze.
Energetikos komisaras Andris Piebalgs išreiškė viltį, kad „Gazprom“ ir „Naftogaz“ dešimties metų laikotarpiui pasirašytas susitarimas užtikrins dujų tiekimo stabilumą ir ateityje ES stebėtojams nebereikės tikrinti, kuris iš partnerių nevykdo savo įsipareigojimų. Pasak A. Piebalgso, pagrindinė silpnoji ES energetikos vieta – nepakankamai išvystyta infrastruktūra.
Dohos derybų raundas
Diskusijose dėl tarptautinės prekybos liberalizavimo dominavo laisvos prekybos, o ne protekcionizmo šalininkų argumentai. Vis dėlto, posėdžių salėje pasigirdo ir balsų, nepritariusių prekybos komisarės argumentui, jog Dohos derybų etapo užbaigimas padėtų pasauliui lengviau išbristi iš dabartinės krizės.
Diskusijose dalyvavę europarlamentarai ragino kurti naują skaidresnę tarptautinės prekybos struktūrą. Pasak jų, krizė neturi tapti pretekstu prekybos liberalizavimo stabdymui. Protekcionizmo šalininkai galimą derybų užbaigimą pavadino katastrofa, kritikuodami Komisiją ir Pasaulio prekybos organizaciją dėl rūpinimosi vartotojais, o ne gamintojais.
Kiti posėdyje nagrinėti klausimai – lyčių lygybės ir kartų solidarumo įtvirtinimas, padėtis tekstilės ir drabužių pramonėje bei gamtos įvairovės apsauga. Naujausi pranešimai spaudai EP ragina pasirūpinti energetiniu saugumu ir integruoti Baltijos šalis Vaikų priežiūra neturi tapti alternatyva moterų karjerai Posėdžių vaizdo įrašai Sesijos darbotvarkė ir dokumentai
Antradienį sesijoje: Gvantanamo uždarymas, vaikų apsauga ir priežiūra
Antradienį aptarti pranešimai dėl sankcijų nelegalų darbdaviams (C. Fava) ir kovos su vaikų pornografija (R. Angelilli) Dauguma antradienio posėdyje diskutavusių europarlamentarų sveikino JAV prezidento B. Obamos sprendimą uždaryti Gvantanamo kalėjimą, tačiau nuomonės dėl to, ar ES vertėtų priimti buvusius kalinius, išsiskyrė. EP nariai taip pat aptarė kovos su vaikų išnaudojimu ir pornografija priemones bei sankcijas nelegalus įdarbinantiems darbdaviams.
Ar Europa įsileis buvusius Gvantanamo kalinius?
Sesijoje kalbėję europarlamentarai džiaugėsi B. Obamos sprendimu kuo greičiau uždaryti Gvantanamo sulaikymo centrą, tačiau nesutarė dėl to, ar Europa turėtų leisti buvusiems kaliniams apsigyventi savo teritorijoje.
ES pirmininkaujančios Čekijos vardu kalbėjęs ministro pirmininko pavaduotojas Alexander Vondra pabrėžė, kad sprendimus dėl buvusių kalinių priėmimo priims kiekviena valstybė atskirai, tačiau rasti bendrą politinį sprendimą verta dėl daugelio iškilusių politinių, teisinių ir saugumo klausimų.
Hartmut Nassauer (Europos liaudies partijos ir Europos demokratų frakcija, Vokietija) tvirtino, kad daugelis buvusių ir dabartinių Gvantanamo kalinių yra buvę teroristų rengimo stovyklose Afganistane, todėl jie yra „potencialūs teroristai“.
„Nors svarbiausia užtikrinti Europos žmonių saugumą, privalome padėti prie geriausių savo šalies tradicijų norinčiam grįžti JAV prezidentui“, – pabrėžė Martin Schulz (Socialistų frakcija, Vokietija).
„Europa negali gūžčioti pečiais ir sakyti, jog tai vien tik Amerikos reikalas“, – teigė Liberalų ir demokratų aljanso pirmininkas Graham Watson (Jungtinė Karalystė).
Raginimas aktyviau kovoti su vaikų pornografija
Antradienį EP taip pat svarstė Robertos Angelilli ( Sąjungos už tautų Europą , Italija) pranešimą dėl kovos su lytiniu vaikų išnaudojimu ir pornografija suaktyvinimo.
Europarlamentarai ragina ES mastu numatyti baudžiamąją atsakomybę už lytinius nusikaltimus prieš vaikus, įskaitant vaikų viliojimą internetu, pokalbių svetainių pedofilams ir panašių interneto paslaugų teikimą.
Vaikų priežiūros paslaugos
Pritarę rezoliucijai dėl diskriminavimo lyties pagrindu panaikinimo ir kartų solidarumo principo įtvirtinimo, europarlamentarai paragino iki kitų metų ES šalyse užtikrinti priežiūros paslaugas 90 proc. ikimokyklinio amžiaus vaikų. EP taip pat siūlo priimti direktyvą dėl profesinio ir šeimos gyvenimo derinimo ir sustiprinti kartų solidarumą.
Kitos sesijoje aptartos temos – sankcijos nelegalių imigrantų darbdaviams bei tautinių ir etninių mažumų apsauga Europoje. Parlamentarai nesutaria, ar ES šalys turi priimti Gvantanamo kalinius EP siūlo sustiprinti atsakomybę už lytinius nusikaltimus prieš vaikus Ar ES turėtų priimti Gvantamo kalinius? Ką manote Jūs? Vaikų priežiūra neturi tapti alternatyva moterų karjerai Plenarinio posėdžio vaizdo įrašas Naujausi pranešimai spaudai
Trečiadienį sesijoje: klimatas, Mahmoud Abbas, automobilių pramonės krizė
Palestinos vadovas Mahmoud Abbas: „Tarptautinė teisė turi galioti ir Izraeliui“ Klimato kaitos pasekmės bus sunkesnės, nei tikėtasi, todėl būtina pradėti „trečiąją pramoninę revoliuciją“, kuri leistų jas sušvelninti, teigiama EP priimtoje rezoliucijoje. Plenarinių posėdžių salėje kalbėjęs Palestinos Savivaldos prezidentas Mahmoud Abbas europarlamentarams priminė, kad arabų šalys pasirengę normalizuoti santykius su Izraeliu, jei šis pritartų žemės už taiką iniciatyvai. Vėliau aptarta krizės krečiamos automobilių pramonės padėtis.
Klimato kaita: ateitis prasideda šiandien
„Klimato kaita yra ir gerokai spartesnė, ir kur kas pavojingesnė, nei anksčiau manyta“, – teigiama galutinėse EP Laikinojo klimato kaitos komiteto išvadose. Parlamento priimtoje rezoliucijoje raginama paruošti dirvą trečiajai pramoninei revoliucijai, kurios metu būtų išplėtotos CO2 kiekio mažinimo technologijos.
Europos Parlamentas priminė, jog kovoje su klimato kaita svarbios ne tik valstybių pastangos, bet ir kiekvieno ES piliečio vaidmuo. Anot pranešėjo klimato kaitos klausimu Karlo-Heinzo Florenzo (Europos liaudies partijos ir Europos demokratų frakcija, Vokietija), maži mūsų namuose daromi žingsneliai turi būti grindžiami motyvacija, o ne draudimais.
Namų ūkiai ir paslaugų sektorius sugeneruoja kone 15 proc. bendro ES išmetamo šiltnamio efektą sukeliančių dujų kiekio, pabrėžiama rezoliucijoje.
Mahmoud Abbas: „Svarbiausia – nacionalinė vienybė“
„Pasitikime jumis, kadangi esate pusiausvyros ir susitaikymo, taigi ir taikos žmogus“, – kreipdamasis į M. Abbasą sakė EP pirmininkas H.-G. Pöttering , pabrėždamas nacionalinės vienybės vyriausybės kūrimo Palestinoje būtinybę.
Palestinos vadovas kalbėjo apie Palestinos žmonių kančias, „karinę agresiją“ ir „naujakurių priekabes“. „Ilgiausia moderniosios istorijos okupacija privalo baigtis“, – sakė jis, reikšdamas paramą dviejų valstybių ir žemių už taiką principui.
M. Abbas paragino Europos Parlamentą padėti surengti artėjančius rinkimus Palestinoje ir pabrėžė, kad didžiausias palestiniečių prioritetas šiuo metu yra nacionalinė vienybė.
Automobilių pramonė
Dauguma posėdyje pasisakiusių europarlamentarų išsakė nuomonę, jog 112 mln. europiečių įdarbinančiai automobilių pramonei reikia tiesioginės ar netiesioginės valstybių paramos. Su viena sąlyga – parama turės būti naudojama konkurencingumą didinsiančių ilgalaikių naujovių diegimui.
Kai kurių europarlamentarų nuomone, nuo krizės užtektinai nukentėjusiai automobilių pramonei neverta taikyti griežtų klimato kaitos reikalavimų. Trečiadienio posėdžio vaizdo įrašas Klimato kaita: ateitis prasideda šiandien M. Abbas Europos Parlamente Parama automobilių pramonei [EN] Buksuojanti automobilių pramonė: naujos kartos automobiliai „Žaliosios“ investicijos krizės metu Artimieji Rytai: kova už būvį ar taiką?
Ketvirtadienį sesijoje: pašarų ženklinimas, žmogaus teisės
Pašarų ženklinimo taisyklės nuo šiol bus bus aiškesnės Galvijų kempinligės (spongiforminės encefalopatijos arba GSE) epidemijos gali sukelti žmogiškąją šios ligos formą – Kroicfeldo-Jakobo ligą. Kempinligės protrūkį gali paskatinti pašarų gamyboje panaudos užkrėstų gyvūnų audinių dalys. Ketvirtadienį Europos Parlamentas patobulino 2002 m. taisykles dėl pašarų žymėjimo. Nuo šiol gamintojai privalės pašarų gamybai naudojamas žaliavas išvardinti mažėjančia tvarka pagal svorį.
Kempinligės protrūkis prasidėjo tuo metu, kai ūkininkai iki galo nebuvo tikri, kokios medžiagos įeina į pašarus, kuriais jie šėrė savo galvijus. Į juos įėjo mėsos-kaulų miltų, žuvų miltų, kraujo miltų, plunksnų miltų ir kiti iš gyvūnų pagaminti produktai.
Parlamentas nori užtikrinti didesnį skaidrumą siekdamas, kad į maisto grandinę nepatektų nesaugūs pašarai ir mėsa. „Kombinuotus pašarus perkantys ūkininkai turi būti tiksliai informuojami apie tai, kas jiems parduodama“, – kalbėjo Parlamento pranešėjas šiuo klausimu Friedrich-Wilhelm Graefe zu Baringdorf (Žaliųjų frakcija/Europos laisvasis aljansas, Vokietija).
Pašarų naudotojų ir gamintojų apsauga
Remiantis naujomis taisyklėmis, gamintojai pašarų gamybai naudojamas žaliavas privalės išvardinti mažėjančia tvarka pagal svorį. Vartotojams pareikalavus, gamintojas turės nurodyti kiekybinę informaciją su 15 proc. paklaida, tačiau galės nesuteikti šios informacijos remdamasis intelektinės nuosavybės apsaugos nuostatomis.
„Kompromisiniai reikalavimai įtvirtina pusiausvyrą tarp vartotojų ir intelektualinių teisių apsaugos. Tai konkretus žingsnis, padedantis išvengti pašarų naudotojų – pradedant ūkininkais ir baigiant naminių gyvūnėlių savininkais – klaidinimo“, – posėdyje sakė sveikatos komisarė Androulla Vassiliou.
Kiti klausimai
Paskutinę plenarinės sesijos dieną priimtos rezoliucijos dėl minimalių standartų prieglobsčio prašytojų priėmimo centruose, ekonominių santykių su Kinija ir ES vaidmens Kosove. Vėliau aptarta situacija Šri Lankoje bei pabėgėlių iš Birmos padėtis Tailande. Patobulintos pašarų pardavimo ir ženklinimo taisyklės EP ragina visas ES šalis pripažinti Kosovo nepriklausomybę Padėtis Šri Lankoje ir Birmoje [EN] ES ir Kinijos ekonominiai santykiai [EN] Sąlygos prieglobsčio prašytojų centruose – „nepakenčiamos“ [EN] Paskutinio plenarinio posėdžio vaizdo įrašas Mėsos ir kaulų miltai: ES taisyklės [EN]
LT
1
PHOTO
20090206PHT48690.jpg
LT
2
PHOTO
20090202PHT48042.jpg
LT
3
LINK
/news/expert/default_lt.htm
LT
6
LINK
/wps-europarl-internet/frd/vod/research-by-date?language=lt
LT
8
PHOTO
20090203PHT48194.jpg
LT
11
LINK
/elections2009/welcome/headlines.htm?ref=20090202STO47917&secondRef=0&language=LT
LT
13
LINK
/wps-europarl-internet/frd/vod/player?date=20090203
LT
14
LINK
/news/expert/default_lt.htm
LT
15
PHOTO
20090203PHT48202.jpg
LT
16
LINK
/wps-europarl-internet/frd/vod/player?date=20090204
LT
21
LINK
/elections2009/welcome/headlines.htm?ref=20090126STO47092&secondRef=0&language=LT
LT
23
PHOTO
20090206PHT48688.jpg
LT
29
LINK
/wps-europarl-internet/frd/vod/player?session=last&currentSei=SEI3&language=lt
LT
30
LINK
http://irmm.jrc.ec.europa.eu/html/activities/meat_and_bone_meal/index.htm
-//EP//TEXT IM-PRESS 20090203IPR48106 0 NOT XML V0//LT
-//EP//TEXT IM-PRESS 20090203IPR48120 0 NOT XML V0//LT
-//EP//TEXT AGENDA 20090202 SIT NOT XML V0//LT
-//EP//TEXT IM-PRESS 20090203IPR48108 0 NOT XML V0//LT
-//EP//TEXT IM-PRESS 20090203IPR48104 0 NOT XML V0//LT
-//EP//TEXT IM-PRESS 20090203IPR48120 0 NOT XML V0//LT
-//EP//TEXT IM-PRESS 20090204IPR48324 0 NOT XML V0//LT
-//EP//TEXT IM-PRESS 20090203IPR48164 0 NOT XML V0//LT
-//EP//TEXT IM-PRESS 20090203IPR48166 0 NOT XML V0//LT
-//EP//TEXT IM-PRESS 20081114STO42074 0 NOT XML V0//LT
-//EP//TEXT IM-PRESS 20070604STO07371 0 NOT XML V0//LT
-//EP//TEXT IM-PRESS 20090204IPR48473 0 NOT XML V0//LT
-//EP//TEXT IM-PRESS 20090204IPR48469 0 NOT XML V0//LT
-//EP//TEXT IM-PRESS 20090204IPR48471 0 NOT XML V0//LT
-//EP//TEXT IM-PRESS 20090204IPR48483 0 NOT XML V0//LT
-//EP//TEXT IM-PRESS 20090204IPR48467 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
