EP pritarė stabilizavimo ir asociacijos sutarčiai su Bosnija
Užsienio ryšiai
2008-11-24 - 11:56
Ketvirtadienį Europos Parlamentas pritarė stabilizavimo ir asociacijos sutarčiai tarp ES ir Bosnijos ir Hercegovinos. Ši sutartis – svarbus žingsnis šios šalies narystės ES link. Kartu patvirtintoje ataskaitoje (567 balsai už, 21 prieš, 5 susilaikė) bei rezoliucijoje europarlamentarai įspėja, kad Bosnija dar turi įvykdyti daug svarbių reformų.
„Ši sutartis įtvirtina Bosnijos ir Hercegovinos perspektyvas Europoje ir suteikia šaliai unikalią galimybę siekti taikos, stabilumo ir gerovės“, – teigia EP nariai. Kartu jie pažymi, kad „Bosnijos ir Hercegovinos narystė ES galima tik kaip vientisos valstybės, o ne jos teritorinių vienetų, neturinčių savo atskiro suvereniteto“, taigi „teritoriniai vienetai turėtų būti suinteresuoti užtikrinti, kad Bosnija ir Hercegovina būtų visiškai veiksminga valstybė, atitinkanti visus narystės kriterijus ir galinti vykdyti su naryste susijusius įsipareigojimus“. Europarlamentarai priduria, jog tautinės ir religinės segregacijos panaikinimas itin svarbus Bosnijos ateičiai ir jos gyventojų susitaikymui. EP ragina Bosnijos valdžią reformuoti valstybės administraciją, apsispręsti dėl šalies konstitucinės sąrangos, sudaryti sąlygas sugrįžti pabėgėliams, taip pat panaikinti diskriminavimą rinkimų įstatymuose bei švietimo sistemoje. Ne mažiau svarbu veiksmingai kovoti su korupcija ir organizuotu nusikalstamumu, sėkmingai tęsti privatizaciją, taip pat palaipsniui panaikinti apribojimus bei muitus ES prekėms.
Europarlamentarai siūlo ES lėšomis finansuoti Bosnijos nusiginklavimo programą, taip pat sustiprinti Sąjungos ypatingojo įgaliotinio šioje šalyje vaidmenį po to, kai Aukštasis įgaliotinis Bosnijoje ir Hercegovinoje baigs savo įgaliojimus.
Diskusijoje šiuo klausimu kalbėjęs Justas Vincas Paleckis (Socialistų frakcija) atkreipė dėmesį į paraleles tarp padėties Kosove ir Bosnijoje: „Kaip žinome, ES ir šalių narių dauguma pripažino Kosovo nepriklausomybę, tačiau padėtis toje šalyje itin sunki, ypač šiaurinėje dalyje. Ten atsirado paralelinės struktūros, policinės pajėgos neturi sąlygų veikti. Vis garsėja kalbos apie Kosovo padalinimo galimybes.“ EP narys nuogąstavo, kad tokia padėtis Kosove gali paveikti situaciją Bosnijoje ir Hercegovinoje. „Jeigu nepavyktų sulipdyti taip sunkiai lipdomo valstybės indo Bosnijoje ir Hercegovinoje, ką tokiu atveju ES pasiryžusi daryti?“ – klausė J.V. Paleckis.
Doris PACK (PPE-DE, DE) A6-0378/2008 Dėl Europos Bendrijų bei jų valstybių narių ir Bosnijos ir Hercegovinos stabilizavimo ir asociacijos sutarties sudarymo
Pritarimo procedūra.
Svarstymas: 2008-10-22.
Balsavimas: 2008-10-23 20081022IPR40406 ES veikla Bosnijoje ir Hercegovinoje Aukštojo įgaliotinio Bosnijoje ir Hercegovinoje tinklalapis
LT
1
LINK
http://www.eubih.org/
LT
2
LINK
http://www.ohr.int/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
