P6_TA(2006)0325
Kilmės ženklinimas
B6-0384 , 0390 , 0392 , 0394 , 0396 ir 0397/2006
Europos Parlamento rezoliucija dėl kilmės ženklinimo
Europos Parlamentas
, –
atsižvelgdamas į 2005 m. birželio 27 d. Tarybos reglamentą (EB) Nr. 980/2005 dėl bendrųjų tarifų lengvatų sistemos taikymo OL L 169, 2005 6 30, p. 1.
,
–
atsižvelgdamas į 2005 m. gegužės 11 d. Europos Parlamento ir Tarybos direktyvą 2005/29/EB dėl nesąžiningos įmonių komercinės veiklos vartotojų atžvilgiu vidaus rinkoje OL L 149, 2005 6 11, p. 22.
,
–
atsižvelgdamas į Bendrojo susitarimo dėl muitų tarifų ir prekybos (GATT, 1994 m.) IX straipsnį ir XXIV straipsnio 5 dalį,
–
atsižvelgdamas į savo 2005 m. spalio 13 d. rezoliuciją dėl ES ir Kinijos prekybos santykių perspektyvų Priimti tekstai, P6_TA(2005)0381 .
,
–
atsižvelgdamas į 1992 m. spalio 12 d. Tarybos reglamentą (EEB) Nr. 2913/92, nustatantį Bendrijos muitinės kodeksą OL L 302, 1992 10 19, p. 1.
ir į 1993 m. liepos 2 d. Komisijos reglamentą (EEB) Nr. 2454/93 OL L 253, 1993 10 11, p. 1.
, nustatantį,
inter alia,
Europos bendrijos nelengvatinių kilmės taisyklių sistemą,
–
atsižvelgdamas į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą OL L 105, 1983 4 23, p. 1.
,
–
atsižvelgdamas į Komisijos komunikatą dėl tekstilės ir aprangos sektoriaus ateities išsiplėtusioje Europos Sąjungoje ( KOM(2003)0649 ),
–
atsižvelgdamas į Darbo tvarkos taisyklių 108 straipsnio 5 dalį,
A.
kadangi šiuo metu ES nėra suderintų nuostatų dėl kilmės ženklinimo ES ar vienodo jų taikymo, kadangi šios srities teisinis pagrindas yra tik fragmentinis, nes esama valstybėse narėse galiojančių nuostatų neatitikimų ir nėra aiškių Bendrijos nustatytų taisyklių šioje srityje,
B.
kadangi nacionalinės priemonės dėl privalomo iš kitų valstybių narių importuojamų gaminių kilmės ženklinimo yra draudžiamos, tačiau tokie apribojimai netaikomi iš trečiųjų šalių importuojamų gaminių kilmės ženklinimui,
C.
kadangi Lisabonos darbotvarkėje ES pati nustatė tikslą stiprinti ES ekonomiką,
inter alia
, gerinant ES pramonės konkurencingumą pasaulio ekonomikoje; kadangi kai kurių gaminių konkurencingumas gali būti siejamas su nepriekaištinga kokybe ir aukštais gamybos standartais,
D.
kadangi kilmės ženklinimo sistema siekiama leisti ES vartotojams sužinoti, kokios šalies produktus jie perka; kadangi tuomet vartotojai galėtų įvertinti gaminius atsižvelgdami į paprastai su ta šalimi, kurioje jie buvo pagaminti, susijusius socialinius, aplinkos apsaugos ir saugos standartus,
E.
kadangi pasiūlymas nustatyti privalomą kilmės šalies ženklinimo sistemą ES taikomas tik kai kuriems įvežamiems gaminiams, pvz., tekstilei, juvelyriniams dirbiniams, drabužiams, avalynei, odai, lempoms ir jų instaliacijoms, stiklo dirbiniams, keramikos gaminiams ir rankinėms, nes nuoroda "pagaminta ..." suteikia galutiniams vartotojams svarbios ir vertingos informacijos renkantis prekę,
F.
kadangi keletas pagrindinių ES prekybos partnerių, pvz., JAV, Kinija, Japonija ir Kanada, taiko privalomus kilmės ženklinimo reikalavimus,
G.
kadangi yra itin svarbu užtikrinti, kad būtų atkurtos vienodos prekybos sąlygos su tokiais partneriais;
H.
kadangi iš geresnio vartotojų informuotumo, kuris gali padidinti ES gaminių patrauklumą, daugiausia naudos turėtų MVĮ ir pasaulio rinkoje konkuruojantys pramonės sektoriai,
I.
kadangi pagal 2005 m. gegužės 26 d. Pagrindų susitarimą dėl Europos Parlamento ir Komisijos santykių Komisija įpareigojama išsamiai ir nedelsdama informuoti Parlamentą apie savo teisėkūros pasiūlymus;
1.
pažymi, kad pasiūlymu dėl Tarybos reglamento nustatytas privalomas kai kurių iš trečiųjų šalių į Europos Sąjungą importuojamų gaminių kilmės šalies ženklinimas ("kilmės ženklinimas");
2.
apgailestauja, kad, nors Komisija ir Taryba puikiai suvokia, jog kilmės ženklinimo klausimas yra itin svarbus Parlamentui, Komisija oficialiai neatsiuntė Parlamentui siūlomo reglamento susipažinti; supranta, kad teisiškai nėra privaloma konsultuotis su Parlamentu dėl šio pasiūlymo; tačiau reikalauja, kad Parlamentui būtų visada suteikta galimybė laiku išreikšti savo nuomonę bet kuriuo svarbiu klausimu, kurį sprendžia kitos Bendrijos institucijos;
3.
reikalauja, kad Komisija vykdytų savo įsipareigojimą pagal pirmiau minėtą Tarpinstitucinį pagrindų susitarimą užtikrinti Parlamento dalyvavimą, kad, kiek įmanoma, būtų atsižvelgiama į Parlamento išreikštą nuomonę;
4.
ragina Komisiją ir Tarybą nedelsiant supažindinti Parlamentą su visais poveikio vertinimų ar teisinių tyrimų, visų pirma susijusių su tariama siūlomo reglamento ir esamų Bendrijos teisės aktų ir PPO taisyklių neatitiktimi, rezultatais;
5.
ragina Komisiją ir Tarybą atkreipti ypatingą dėmesį gerinant ES pramonės įvaizdį Bendrijoje ir už jos ribų siekiant išsaugoti jos identiškumą ir savitumą, taip pat užtikrinti, kad nebūtų pakenkta bendram geram Bendrijos pramonės ir aukštos kokybės ES produktų patrauklumui ir įvaizdžiui naudojant netvarkingas arba klaidinančias kilmės žymas;
6.
pabrėžia, kad vartotojų apsauga reikalauja skaidrių ir nuoseklių prekybos taisyklių, įskaitant,
inter alia
, kilmės ženklinimą;
7.
ragina Komisiją ir Tarybą imtis visų reikalingų veiksmų siekiant užtikrinti vienodas prekybos sąlygas su tais partneriais, kurie įgyvendino kilmės ženklinimo reikalavimus;
8.
ragina Komisiją ir Tarybą įkurti tinkamus muitinės stebėjimo ir įgyvendinimo mechanizmus;
9.
ragina valstybes nares šiuo klausimu nuosekliai laikytis Bendrijos požiūrio, nes tai padėtų ES vartotojams teikti išsamesnę ir tikslesnę informaciją;
10.
ragina Komisiją ir valstybes nares imtis ryžtingų veiksmų ginant vartotojų teises ir teisėtus jų lūkesčius, jei nustatoma, kad ne ES gamintojai ir importuotojai elgiasi nesąžiningai ir (arba) naudoja suklastotus arba klaidinančias kilmės žymas;
11.
paveda Pirmininkui perduoti šią rezoliuciją Tarybai ir Komisijai.
