P7_TA-PROV(2011)0533
Bendradarbiavimo su pramoninėmis šalimis finansavimo priemonės nustatymas ***III
A7-0401/2011
2011 m. gruodžio 1 d. Europos Parlamento teisėkūros rezoliucija dėl Taikinimo komiteto patvirtinto Europos Parlamento ir Tarybos reglamento, iš dalies keičiančio Tarybos reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę, bendro teksto (PE-CONS 00056/2011 – C7-0376/2011 – 2009/0059(COD) )
(Įprasta teisėkūros procedūra: trečiasis svarstymas)
Europos Parlamentas
, –
atsižvelgdamas į Taikinimo komiteto patvirtintą bendrą tekstą ir su juo susijusius Parlamento, Tarybos ir Komisijos pareiškimus (PE-CONS 00056/2011 – C7-0376/2011 ),
–
atsižvelgdamas į per pirmąjį svarstymą priimtą savo poziciją Priimti tekstai, 2010 10 21, P7_TA(2010)0381 .
dėl Komisijos pasiūlymo Europos Parlamentui ir Tarybai ( COM(2009)0197 ),
–
atsižvelgdamas į per antrąjį svarstymą priimtą savo poziciją Priimti tekstai, 2011 2 3, P7_TA(2011)0033 .
dėl per pirmąjį svarstymą priimtos Tarybos pozicijos OL C 7 E, 2011 1 12, p. 1.
,
–
atsižvelgdamas į Komisijos nuomonę dėl Parlamento pasiūlytų per pirmąjį svarstymą priimtos Tarybos pozicijos pakeitimų ( COM(2011)0167 ),
–
atsižvelgdamas į per antrąjį svarstymą priimtą Tarybos poziciją,
–
atsižvelgdamas į Sutarties dėl Europos Sąjungos veikimo 294 straipsnio 13 dalį,
–
atsižvelgdamas į Darbo tvarkos taisyklių 69 straipsnį,
–
atsižvelgdamas į savo delegacijos Taikinimo komitete pranešimą ( A7-0401/2011 ),
1.
pritaria bendram tekstui;
2.
pritaria Europos Parlamento ir Tarybos bendram pareiškimui, pridėtam prie šios rezoliucijos;
3.
atsižvelgia į Komisijos pareiškimą, pridėtą prie šios rezoliucijos;
4.
paveda Pirmininkui pasirašyti aktą su Tarybos pirmininku pagal Sutarties dėl Europos Sąjungos veikimo 297 straipsnio 1 dalį;
5.
paveda generaliniam sekretoriui pasirašyti aktą, įsitikinus, kad buvo tinkamai įvykdytos visos procedūros, ir, susitarus su Tarybos generaliniu sekretoriumi, pasirūpinti, kad šis aktas kartu su susijusiais Europos Parlamento,Tarybos ir Komisijos pareiškimais būtų paskelbtas
Europos Sąjungos oficialiajame leidinyje
;
6.
paveda Pirmininkui perduoti šią teisėkūros rezoliuciją Tarybai, Komisijai ir nacionaliniams parlamentams.
Europos Parlamento ir Tarybos pareiškimas dėl deleguotųjų aktų naudojimo būsimoje 2014–2020 m. daugiametėje finansinėje programoje
Europos Parlamentas ir Taryba atkreipia dėmesį į Komisijos komunikatą
Strategijos „Europa 2020“ biudžetas ( COM(2011)0500 )
Komisija komunikate Strategijos „Europa 2020“ biudžetas ( COM(2011)0500 ) teigia: „Be to, skirtingų priemonių būsimuose teisiniuose pagrinduose bus pasiūlyta visapusiškai naudotis deleguotaisiais teisės aktais, kad būtų užtikrintas didesnis lankstumas valdant politiką finansavimo laikotarpiu ir kartu gerbiamos abiejų teisėkūros institucijų išimtinės teisės.“ ir „Manoma, kad būtina gerinti demokratinę išorės pagalbos priežiūrą. Tą būtų galima padaryti tam tikrų programų aspektų atžvilgiu taikant deleguotuosius teisės aktus pagal Sutarties 290 straipsnį ir taip ne tik sudaryti vienodas sąlygas bendrai teisės aktus priimančioms institucijoms, bet ir užtikrinti lankstesnį programavimą. Kalbant apie EPF, siūloma suderinti priežiūrą su vystomojo bendradarbiavimo priemone, atsižvelgiant į šios priemonės ypatumus.“
, visų pirma į pasiūlymą naudoti deleguotuosius aktus būsimose išorės finansinėse priemonėse, ir laukia pasiūlymų dėl įstatymo galią turinčių aktų, kurie bus tinkamai svarstomi.
Komisijos pareiškimas dėl 16 straipsnio
Šiame reglamente nagrinėjamas tam tikros konkrečios paramos vystymuisi veiklos, kuri nėra oficiali parama vystymuisi (OPV), vykdomos šalyse, kurioms taikoma vystomojo bendradarbiavimo priemonė (Vystomojo bendradarbiavimo priemonės reglamentas Nr. 1905/2006), rėmimo klausimas. Reglamentu ketinama nustatyti laikiną šio klausimo sprendimą.
Komisija dar kartą patvirtina, kad skurdo panaikinimas, įskaitant Tūkstantmečio vystymosi tikslų siekimą, yra svarbiausias jos vykdomo vystomojo bendradarbiavimo tikslas ir tebėra prioritetas.
Ji primena, kad 16 straipsnyje nustatyta orientacinė finansavimo suma, skirta II priede išvardytoms šalims, bus naudojama pagal specialias biudžeto eilutes, kurios yra skirtos kitai nei oficiali parama vystymuisi veiklai.
Be to, Komisija patvirtina ketinanti laikytis vystomojo bendradarbiavimo priemonės (Reglamentas Nr. 1905/2006) 38 straipsnyje 2007–2013 m. laikotarpiui nustatytos orientacinės finansavimo sumos, taip pat to paties reglamento nuostatų dėl OPV kriterijų įvykdymo. Ji primena, kad pagal dabartinį jos finansų planavimą 2013 m. ši orientacinė suma bus viršyta.
Atsižvelgdama į tai, Komisija ketina pasiūlyti biudžeto projektus, kuriais pagal Vystomojo bendradarbiavimo priemonės reglamentą Nr. 1905/2006 laikotarpiu iki 2013 m. Azijai ir Lotynų Amerikai skirtos paramos vystymuisi pokyčiai būtų užtikrinti tokiu būdu, kad tai iš esmės nedarytų poveikio šiuo metu pagal vystomojo bendradarbiavimo priemonę ir ES biudžetą planuojamoms OPV sumoms.
