Europarlamentarai ragina sparčiau diegti saugos technologijas automobiliuose
Transportas
2008-06-19 - 12:38
Per metus ES keliuose žūva daugiau kaip 40 tūkst. žmonių. Jei visuose automobiliuose veiktų automatinio nelaimės skambučio sistema, būtų išgelbėta iki 2,5 tūkst., o privalomai įmontavus stabilumo kontrolės sistemą – dar 4 tūkst. gyvybių per metus. Europarlamentarai susirūpinę, kad šios technologijos diegiamos nepakankamai sparčiai, o jų kaina pernelyg didelė.
Ketvirtadienį Europos Parlamento patvirtintoje ataskaitoje (417 balsų už, 6 prieš, 5 susilaikė) raginama savanoriško susitarimo pagrindu iki 2010 m. visuose Europoje parduodamuose naujuose automobiliuose įdiegti elektroninio nelaimės skambučio sistemą. Įvykus avarijai, tokia sistema pati praneštų apie nelaimę. Šalys, kurios dar nepasirašė supratimo memorandumo šiuo klausimu, raginamos tai padaryti iki šių metų vidurio. Savo ruožtu Parlamentas ragina ES mastu užtikrinti pagalbos telefono numerio 112 veikimą ir suderinti jo technologinius standartus, taip pat padidinti nešiojamos įrangos naudojimo vairuojant saugumą. Tuo tarpu elektroninė stabilumo kontrolės sistema, įdiegta automobiliuose, leistų per metus išvengti apie 100 tūkst. avarijų ir išgelbėti iki 4 tūkst. gyvybių. Europarlamentarų nuomone, iki 2012 m. ji turėtų būti įmontuota visuose naujuose automobiliuose. Europos Komisija taip pat raginama išnagrinėti galimybes naujomis ir esamomis technologijomis mažinti anglies dvideginio išlakas. Deputatai primena, jog tam gali pasitarnauti ir sėdynių arba ratų svorio sumažinimas, taip pat variklio arba stabdymo šiluminės energijos kaupimas. Naujuose automobiliuose reikėtų įmontuoti matavimo įtaisus, rodančius energijos sąnaudas, taip pat anglies dvideginio ir smulkiųjų dalelių išlakas, mano EP.
Naujos automobilių saugos technologijos turėtų tapti pigesnės ir lengviau įperkamos, pažymi europarlamentarai. Jie taip pat atkreipia dėmesį, jog „dėl techninių saugumo sistemų žmogus dažnai jaučiasi saugesnis, taigi ne taip atsakingai vairuoja automobilį“, todėl „labai svarbu tinkamai ugdyti vairuotojus ir skatinti juos vairuoti atsargiau“.
Zita GURMAI (PSE, HU) A6-0169/2008 Dėl saugesnio, švaresnio ir efektyvesnio mobilumo – pirmosios pažangiojo automobilio iniciatyvos ataskaitos
Iniciatyvos procedūra.
Svarstymas ir balsavimas: 2008-06-19 20080618IPR32116 „Euractiv“ straipsnis šia tema
LT
1
LINK
http://www.euractiv.com/en/transport/eu-mulls-compulsory-safety-technology-cars/article-166848
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
