P6_TA(2007)0313
Prašymas ginti Ashley Mote imunitetą ir privilegijas
A6-0250/2007
2007 m. liepos 10 d. Europos Parlamento sprendimas dėl prašymo ginti Ashley Mote imunitetą ir privilegijas ( 2007/2122(IMM) )
Europos Parlamentas
, –
atsižvelgdamas į Ashley Mote prašymą ginti jo imunitetą Jungtinės Karalystės teisme vykstančiame baudžiamajame procese, pateiktą 2007 m. gegužės 4 d. ir paskelbtą 2007 m. gegužės 10 d. plenariniame posėdyje,
–
susipažinęs su Ashley Mote paaiškinimais, pateiktais pagal Darbo tvarkos taisyklių 7 straipsnio 3 dalį,
–
atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 10 straipsnį ir į 1976 m. rugsėjo 20 d. Akto dėl Europos Parlamento narių rinkimų, remiantis tiesiogine visuotine rinkimų teise, 6 straipsnio 2 dalį,
–
atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. sprendimus Byla 101/63,
Wagner prieš Fohrmann ir Krier
, 1964 m. Rink. p. 195, ir byla 149/85,
Wybot prieš Faure ir kiti
, 1986 m. Rink. p. 2391.
,
–
atsižvelgdamas į Darbo tvarkos taisyklių 6 straipsnio 3 dalį ir 7 straipsnį,
–
atsižvelgdamas į Teisės reikalų komiteto pranešimą ( A6-0250/2007 ),
A.
kadangi Protokolo dėl privilegijų ir imunitetų 10 straipsnyje numatoma, kad "Europos Parlamento nariai sesijų metu naudojasi: a) savo valstybės teritorijoje tais imunitetais, kurie suteikiami tos valstybės parlamento nariams...",
B.
kadangi Jungtinės Karalystės teritorijoje prieš Ashley Mote buvo pradėtas šis baudžiamasis procesas,
C.
kadangi Jungtinės Karalystės parlamento nariai neturi imuniteto nuo baudžiamojo persekiojimo,
D.
kadangi dėl šios priežasties Ashley Mote neturi imuniteto, kurį būtų galima ginti,
E.
kadangi dėl susidariusių aplinkybių nėra administracinio pobūdžio ar kitokių laisvą Europos Parlamento narių, vykstančių į Parlamento posėdžių vietą ir iš jos, judėjimą ribojančių suvaržymų,
1.
nusprendžia neginti Ashley Mote imuniteto ir privilegijų;
2.
paveda Pirmininkui šį sprendimą ir atsakingo komiteto pranešimą nedelsiant perduoti atitinkamoms Jungtinės Karalystės valdžios institucijoms.
